
Shikyntien 


Da ka jingsngewbha ka bakhraw ngi tyrwa ha ki 
paidbah Khasi bad Pnar jong ngi sa kane kawei pat ka 
kot thymmai kaba long na kajuh ka thir jong ‘Ka Jing- 
roi ka Ri Khasi/ na kaba man u Khasi bad u Pnar un 
iohi shai ha ka jingthoh tyngkrcin ia la ki dustur barim 
bajah kiba la hiar pateng pateng na la n ffi-u-Kong, \i 
Longshmva-Manshuwa la jong uba la sain ka pyrkhat- 
pyrdain kaba biang-pa-biang bail seng nongrim ia ka Ain 
u Khasi ban suk ban sain ka ri, ka hima bad ka shnong 
ka thaw. 

Da ka jingsngewbha ruh nga thoh knm ka ktien lam- 
phrang ia kane ka kot thymmai shuwa ban iehnoh ia ka 
ri Khasi kumba katto-katnc snem. 

Na ka bynta kane ka kot, nga dei ban sngewnguh shi- 
buri eh ia u Mr. K. Cantlie, I. C. S. nba la shah ia nga 
da ka jingsbun jong u ban pynkylla ia ka kot jong u ka 
“Notes on Khasi Law” sha ka ktien Khasi. Mynba u dang 
shong ha Gauhati, haba u a i ha nga ia ka jingbit ban 
pynkylla ia katei ka kot jong ti, 11 la ong ba u sngewbha 
eh ban iarap ia ki Khasi namar n ieid shibun ia ki. Kumta 
ia u hi ki Khasi bad Pnar ki dei ban pyni ia la ka jing- 
sngewnguh. 

Kane ka kot ka don tang ka bynta ka ba-ar jong ka 
jingthoh jong u, namar ka bynta banyngkong dang pyn- 
khreh mynta. Hynrei kane hi ruh ka long ka babiang ha 
lade bad ka basngewtynnat bad myntoi shibun. Ka 
bynta banyngkong kan sa nang bud. 



Kawei pat, nga dei ban ainguh ia u Mr. T. Cajee, B.Sc., 
B. L. uba la trei shitom ban pynkylla bad ban buh jing- 
kynthoh artat haman la ka lynnong khnaug ban iarap »a 
la ki para-ri la jong. 

Ko lok Khasi bad Pnar, to sngewnguh ia kine ki 
briew kiba trei bad dang trei shuh shuh na ka bynta ka 
jingmyntoi jong phi hi. 

Nga dei mh ban aingnh ia kito baroh kiba la iarap 
ia nga ha kaba pyndep ia ki sail tylli ki kot ba la mih 
bad nga sngewbha ban ong ba nga ichnoh ia ki kot ba 
dang sah jong ka thir ban pyndep da kiwei pat kiba dang 
trei mynta. 

Khublei shibun eh. 

Bishop’s House, G. Costa, s.c. 

24 - 2 - 39 . 

KA JINQLAMPHRANQ 


la kane ka kot la sdang da ka jingkdew jingmut jong 
u plidar Assamese uba pyni ia ka jingeh ka bakhraw ba ki 
plidar, khamtam kito ki bym long Khasi, ki iakynduh ha kaba 
wad jingtip shaphang ka ain bad ki dustur Khasi. Ka kot 
bakhraw jong u Colonel Gurdon, “Ki Khasi,” ka don ka 
jingthoh ka babiang ia ka jingim jong ki ha ing ha sem- 
bad habar, hynrei ka jingthmu jong ka kam long ban 
pynshai ia ka Ain. Bun na ki jingrai jong ki nongbishar 
Khasi ki don ha ki kamra buh jingthoh, hynrei ki long ki 
balyngkot bad ba*iadei bad ka kam. Ka jingtip ia Id tynrai 
jong ka ain ka long kaba donkam shuwa ban sngewthuh 
ia ki. Ki mokotduma ba kham heh ha khmat u Sahep bishar 
ki don tang khyndiat bad kiei kiei kiba wan rah ha khmat 
jong u, kim pat biang ban ai ka jingpynshai ka bapaka ia 
ka ain ha ki jingrai. Ki ingshari, ha ka rukom ka badei, ki 
pyrshang katba lah, ban shu pynsuk ia ka jingiakajia ha la 
poh ing poh sem ne ha la i kur i jait kat kum ka jingbthah 
jong ki kni ki kpa kaba iadei kyrpang bad kata ka kam. Ka 
jingburom ia ki kmie ki kpa, u ni u kong, ka jingbha 
jingmut bad ka jingjynsur mynsiem ha ka niam ka la pynlah 
ia ki ing Khasi ban pynsuk ia ki jingiakajia jong ki bad 
ban pyniadei ia ki riti rim bad ki jingkylla jong ka sah 
lang im lang mynta kiba la wanlam da ka niam Kristan 
bad ka khai pateng. 

Ka kot kaba pyrshang ban ai da ka ain bapyrkhing, ha 
ka jaka ka riti bakylluid, ka lah ban leh shibun ka jingsniew 
ha ka jaka ban leh bha. Hynrei namar ba mynta ka jingleit 
ingshari ka nang jur, khlem pep ki jingrai ki badonkam 
kin don hadien, kiba ki plidar babun mynta kin shim 
kum ki nuksa. Namar bym don nongialam, ka rukom kaba 
lah ban leh ka long tang ban shu thaw hi ia Id jingeh, 
nangta pat sa wad kumno yn rai ia kawei-pa-kawei na kiU 
ki jingeh, bad hadien kata sa tei kawei ka jingpyxkhat 
baiasoh lang na kine ki jingrai. 

Kane ka long kaei kaei ka baeh shibun bad bunsien ia 
ki lynnong kiba la thoh ruh dei ban thoh biang. La ia ki 
ktien aih la kiar khnang bad ia baroh kawei ka kot la 
pynpaw kum ka bajem eh, ka long kaba bakla ban pyrkhat 
ba don ka nongialam ka bajem ka ban ai ki rai kiba dei 
thik ia ki mokotduma. Katto katne ki jingeh, khamtam lei 
kito kiba iasoh bad ki jingkylla ba la wan rah da ka juk 
thymmai, la iehnoh khnang na ka jingpyni nia, namarba 
kano kano ka jubab kan long kaba shu antad. 

Shihajar nguh nga dei ban ai ia u Mr. David Roy jong 
ka Assam Civil Service, uba khlem ka jingiapyni nia bad 
jingiarap jong u kane ka kot kan ym lah paw pyrthei. U 
la thoh hi katto katne ki lynnong bad baroh kawei ka bynta 
ka banyngkong la iatai nia sa iatai nia bad u la bun bnai. 

U Rai Bahadur Dohory Ropmay, uba la shong thait 
noh na ka Assam Civil Service, u rangbah uba la mlien 
shibun eh ha ka aih, u la lehsbun ha kaba pule ia kane ka 
kot bad u la ai jingmut ban kylla katto katne ia ka Bynta I. 
U la ai la ka jong ka jingmut ka bakhia ba ka jingbatai 
pynshai ka la biang bha ban shon. Nga la ioh jingiarap ruh 
na u Rai Sahep Hormu Rai Diengdoh bad na ka jingthoh 
jong u ha ka ‘Juk* shaphang ka jingshongkurim, bad na u 
Mr. Nalle, jong ka Shillong Bar, na ka bynta ka jingthoh 
jong u shaphang ka jinghiarpateng ha ka “Times of Assam.” 

U Mr. Josingh Rynjah jong ka Assam Civil Service 
u la thoh kawei ka jingbatai ka badonkam. Na u Mr. 
Wiscott jong ka Assam Civil Service Junior nga la ioh ki 
jingkylli tohkit shaphang ka aih khyndew ha Jowai. 

U Jogidhon Wadar jong ka Shelia u la thoh ia ka bynta 
kaba iadei bad ka Riti Shelia. Ki jubab jong u ki long ki 
bashai; la shu shim ba ki long ki report babeit namar u 
long uba tip bha eh ia kata ka Riti. 

Ia ki jingbishar bad report jong u Mr. Dentith, I.C.S., 
Sahep Bishar, la kdew bunsien ; baroh ki nongpule jong ka 
aih Khasi ki kitram na u na ka bynta ka jingbatai bastad 
bajrong jong u ia ki jingeh. 

Ka Bynta II ka don ka ain khyndew. Don shibun ha 
ka lynnong ia ka ri lum Jaintia kaba iadei bad ka khajna 
khyndew ban ia ka ain khyndew ; hynrei, ha ka jinglong 
khyllah ba ka don mynta, ka long ka baeh ban pyniakhlad. 

Xa Bynta III ka ktah ia ki hima Syiem ; hynrei ka 
jingthmu jong ka ka kut noh tang ha katto katne ki jingeh 
kiba pynshitom ia ka jingpyniaid kam. Ka jingiapyni nia 
ia ka bor synshar duh halor ki jaka, ia ka bor bishar bad 
ia ka jinglong khun long hajar bad ka histori ki Sanad, ia 
kine baroh la thmu khnang tang ban batai ia ka jingsdang 
kine ki jingeh bakyrpang. Ia ka jingsynshar poh hima ki 
syiem ym shym ktah eiei, lait tang haba ki don jingiasoh 
bad kitei ki khmat haneng. 

Ia ka lynnong bakhatduh, shaphang ka jingiasoh lang 
ki hima hapoh kawei ka jingsynshar (Federation), la buh 
hadien ka jingartatien ka bakhraw, bad na ka daw ba ka 
jingiehnoh ia kawei na ki jingeh ki badonkam eh kam long 
ka badei, ha ka kot kaba ka jingthmu jong ka ka long ban 
iarap ia ki Khasi ban sngewthuh ia ki jingeh kiba don 
hakhmat jong ki kiba iadei ia ka ain bad ia ka jingsynshar* 


1934 . 


(Keith Candie.) 




BYNTA II 




XII 


KA Am KHYNDEW HA RI JAINTIA 


Ha ka snem 1835 ia u Syiem Jaintia la pynkhein bad 
ka ri lum (Jaintia) ka kylla long hima Sorkar. 

Ym shym shim khajna eiei. Ki Doloi na la ka ilaka ki ju 
phah uwei u ’lang-shynrang man la ka snem sha u Agent Sor- 
kar ha Sohra, ka jingiaibteng ia ka rukom ainguh syiem da u 
lang-shynrang kaba ju don shisien shisnem na man la ka 
shnong. Ha ka snem 1851 u Mr. Allen u la thoh ka report 
sha ka Sorkar Bengal shaphang ka jingsynshar ia ka ri 
Khasi bad Jaintia. U la shem ba don ki khyndew hima 
(Raj) ha ri lum ia kiba katto katne la bat da ki rangbah 
hima kum ki ri shakri. U la lum bad ioh jingtip ba kum 
kita ki khyndew ki don ha ki 11 tylli ki jaka Doloi. 

Ia kine ki khyndew la bat da ki Doloi bad kiwei pat 
ki rangbah hima lane la shim noh da ki briew ki bym dei 
hok, hadien ka jingkhein syiem namar bym don nongpyn- 
iaid shuh. U Mr. Allen u la kynthoh bha ban don ka 
jingtohkit khnang ban ioh bat ia ki hok ka Sorkar kum ka 
nongmihbujli jong u syiem. 

2. Kumta ha ka snem 1859 la phah katto katne ngut ki 
nongthew khyndew (amin) khar Bengal ban thew ia kine 
ki khyndew. Ki la shem ba baroh ki don 1461 hals, kaba 
ia ryngkat bad 6,239 akar, (shi hal ka long 4j4 akar), ha 
ki 15 ki ilaka jong Id Doloi. La don 655 hal ka khyndew 
Raj ; 207 hal ka khyndew ki Doloi bad ki. rangbah hima 
kum ki Pator, Basan, Piion, Sangot, Duhalia bad kiwei 

kiwei ; 212 hal ka khyndew ki Lyngdoh ; 299 hal ka khyn- 
dew Sanna bad Bandhari (U Sanna bad u Bandhari ki long 
ki nongap ia ka jingmih na ki khyndew); 85 hal ka khyndew 
ki nongpuja bad 7 hal ka jong ki shakri u syiem. La ka 
Sorkar ka la thew ia ki khyndew ruh hynrei kam shym 
pyrshang ban bat bad pyniaid ia ki. 

3. Ha ka snem 1860 ka Sorkar ka la huh shi shityngka 
kum ka khajna i'ng. Kane ka la pynkhih ka thma kaba ki 
la pynjem noh shisyndon. Nangta pat ka Sorkar ka la 
pynmih sa ki bai stam, khajna kamai, bad musul dieng bad 
dohkha. Ka jingkynad na kine baroh ka la pynmih ka jing- 
ialeh ha ka por ba u Daroka u leit ia mushlia bad ka jing- 
lehniam ha ka snem 1861. Ia ka thma la pynjem ynda la 
ialeh 15 bnai. 

4. Ha ka snem 1867, u Mr. Shadwell, u Sahep Khynnah, 
u la ioh hukum ban thew ia ki khyndew rep baroh ha ri 
Jaintia. Ki nongtrei ki la don tang 3 ngut bad ki trei tang 
shitlang. Ka jingmih ka long ka bym thikna, bun na ki jaka 
ba ki pynrung ki la ioh tang na ka jingiathuh jong ki Doloi 
ki bym nang eiei. Ka jingtohkit ka bathikna bad babeit 
kam lah ban mih na tang kattei ki nongtrei bad hapoh 
katei ka por. Ia ki khyndew ba rep tista (hali) ki buh 3920 
akar ka jong ka Sorkar (Raj) bad 4001 akar ka ri kynti ki 
briew. Ka khyndew rep lum (shifting) ki buh 12,221 akar. 

5. Ha ka snem 1882 ia u Mr. Heath, Sahep Khynnah, 
la hukum ban tohkit shaphang ka aifi khyndew. U la thoh 
ka report ka babiang bad bha eh ha ka snem 1884. U la 
pynbynta ia ki 19 ki ilaka jong ki Doloi ha ki 4 kyntoit. 
Ha ka kyntoit banyngkong u la buh ia ka Nartiang, 
Nongjngi, Mynso, Shiliang-Myntang bad Nongphyllut. Ka 
kyntoit ka ba-ar ka kynthup ia ka Maskut, Jowai, Nongbah, 
Shangpung bad Raliang. Ha ka balai ki don ka Amwi, 
Rymbai, Sutnga bad Nongkhlieh. Ka basaw ka long ka 



Darang, Nongtalang, Satpator, Lakadong bad Naxpuh. 
Kine ki don ha ri W^r ha ki ranab shaphang shathie. U la 
thaw sa ka kyntoit ka basan ia ki 4 sordar ha ri Bhoi, sha- 
phang shatei bad mihngi, kiba la don da ki Mikir bad ki 
Kuki. Ki long mynta ki ilaka Doloi jong ka Bhoi, Myn- 
riang bad Saipung. 

Ha ka kyntoit ka banyngkong la don shibun ka dew 
hali ka jong ka sorkar bad ka jong ki briew, bad don shi- 
bun ka jingrep lum ia u kba bad u krai ha ki jaka lum. 
Jaka lum ka mut baroh ka khyndew ka bym dei hali. 

Ha ka ba-ar ka kyntoit ka kham bun ka dew hali. 

Ka balai ka kyntoit kam don dew hali. 

Ka basaw ka kyntoit ka don ki bri tympew, bad ka 
jingrep lum ia u khaw bad u krai. Kam don dew hali. 

Ka basan ka kyntoit ka don tang ka rep lum da kaba 
tliang khlaw (jhum). 

Don arjait ki dew hali, ka banyngkong ka long ka 
khyndew ba la wanlam um da ki nur na ki wah, ka ba-ar 
pat ka long ka khyndew kaba shaniah tang ha u slap ban 
ioh um. Ia ka banyngkong ki rep man ka snem, ia ka ba-ar 
pat ynda ki la rep 3 snem ki iehnoh shrah noh kumba 4 
ne 5 snem. Ka dew hali ka long ka ri kynti jong ki briew 
ne ka ri shakri jong ka Sorkar, hynrei namarba ka Sorkar 
ka la shu iehnoh kumto naduh ka jingkheifi jong u syiem, 
ki Doloi, ki rangbah shnong bad ki nongshong shnong 
hi ki la rep ha ki. Ia ka ri lum la dawa kum ka jong ki 
briew ne kum ka dew Sorkar bym pyndonkam (Govt, 
waste) - (ka ktien ba la pyndonkam da u Mr. Heath ia ka 
khyndew baroh ka bym don ba kam ri kynti). Ha ki kyntoit 
1 bad 2 u la shem ba ka jingdawa ri kynti ha ri lum kam 
shym bun, namar ba don shibun ki hali. Ia ka ri kynti la 
dawa khamtam ha kito ki jaka kiba hapoh ki diengkseh. 
Hynrei ha ki kyntoit 3 bad 4 haba ym don hali, lajan ia 
baroh ka khyndew la kam da Id briew kum ka ri kynti ; 
ka khyndew kam long ka basboh, bad ka jingiehnoh shrah 

ka long naduh 15 haduh 20 snem. Namar ba kawei kawei 
ka ing ka donkam shibun ka khyndew, ka jingmih na kane 
ka long ka jingiasam bynta ia ka lum baroh kawei. 

5. Ki rangbah shnong ki long ki nongiarap jong u 
Doloi. Ka tulop jong ki ka long tang na ka jingbat ia ki 
khyndew. Ia ka jingbun jong ki rangbah shnong la rai da 
ka riti jong ka shnong naduh hyndai hynthai, bad la jied 
ia ki na ki katto katne ki jait. U Syiem Jaintia u ai khyndew 
ia ki. Ia kine ki khyndew la tip bha, la la don ka jingtharai 
sniew ba ki Doloi ki la die katto katne na ki. Katto katne 
na ki Doloi ruh ki bat khyndew shakri ialade. 

Ia ki khyndew ba la bat da ki nongpuja lah ban pyn- 
thikna. Ka nongmuna ka long ka khyndew ba la bat da 
ki Kamar na ka bynta ban siew bai lut ia ki jingknia 
shnong. 

6. Ki khyndew Raj ki long ki mar kynti jong ki syiem 
kiba ki ai wai ha ki briew kiba siew baiwai lyngba ki 
Doloi. Na ka bynta ki ri Sanna bad Bandhari ia Id baiwai 
la siew lehse lyngba u Sanna ne Bandhari ha u Doloi. 

Katto katne ki iathuh ia u Mr. Heath ba u syiem u bat 
ia kine ki khyndew Raj na ka bynta ialade, kiwei pat ki 
ong ba u syiem u ai ia ki ha ki kur kynthei ba kin bam. 

7. Ka jingshem u Mr. Heath ia kitei baroh ka mih na 
ka jingiehnoh lyngkar kaba la bun snem. Ha katto katne ki 
shnong ia la ri Raj la bat da ki briew, ha katto katne pat 
la bat da ki rangbah shnong bad da ki briew kiba la shah 
rep da kine ki rangbah shnong. Ha kawei pat ka ilaka 
Doloi, u Doloi u la bat katto katne ki khyndew namar u ong 
ba u la siew ia ka jinglut jingsep jong ki jinglehniam ha 
shnong ; ia kiba sah pat ki briew ki la bat bad Id ong ba 
ki la siew ia ki baipuja, haba ha ka jingshisha 1dm shym 
siew eiei. Ha Nongbah pat kat kaba sah na ka ri Raj la 

aiwai da ki trai shnong bad ia ka jingmih nangta la pynlut 
ha ka jingknia shnong. Ki ri Sanna bad Bandhari ki dei ki 
mar kynti jong u syiem kiba ki Sanna bad Bandhari ki shu 
long tang ki nongpyniaid ne ki nonglum khajna jong u. (J 
Mr. Heath u la shem ba ki nongbat ia kine ki shu bat ei 
khlem siew eiei lane ki a i eiei tang ha ki jingknia shnong. 

8. Nangta u Mr. Heath u buh kine ki jingtyrwa kiba 
donkam. Lada ka jingioh khajna ka long da ka khajna 
khyndew, ka jingeh ka banyngkong ka mih na ka jaka lum. 
Ka jingiasngewthuh hapdeng ki briew ia ka hok jong kiwei 
ban rep ha ki jaka ba la skut, ka pyllait shibun ki jingia- 
kajia, namar u briew u lah ban iehnoh shrah bun snem ia 
ka dew sniew, da kaba tip thikna ba u lah ban leit phai 
biang sha ka. Hynrei ka jingkam khyndew ba khlem ujor, 
ka bakhraw ha ka por ba dang khyndiat briew, kan 
pynshitom shibun ia ki briew ne kan pynmih ka rukom trai 
khyndew bad nongwai ynda la bun briew. Man la ka por 
ki briew ki kam khyndew khlem da don jingkhang na ka 
Sorkar. Naduh ba la wan ka Sorkar ia kine ki khyndew ki 
briew ki iadie, ia airam bad ia aiwai. 

U Mr. Heath u ong, ban thew (survey) ia kine ki jaka 
lum bym shym kam ki briew bad ban kam ia ki kum ka 
khyndew Sorkar, ka long ka bym myntoi eiei. Ka jinglut 
kan long ka bakhraw bad lah ban siew ia kata ka jinglut 
sa tang da kaba pynrung noh da ka khajna khyndew ha 
kaba ia ka jingrep ha kine ki jaka yn thew man ka snem 
bad yn oh khajna. Namarba ka jingrep ha man la Id jaka 
ka long tang arsnem bad ka bud pat da ka jingiehnoh shrah 
bun snem, ia ka kam thew la dei ban leh man ka snem. Ka 
kam kat kata ka long ka bym lah ban leh. Ka jingthew ia 
ka khyndew Sorkar bym pyndonkam (waste) ka mut ruh 
ka jingpynthikna ia ka jingkam ri kynti ki briew ia kine ki 

khyndew. Lymda don ka jingthmu ban buh da ka khajna 
khyndew ia kine ki jaka, u Mr. Heath u pyrkhat ba ka 
jingtohkit ia kine ki jingkam khyndew kan pynmih ka jing- 
bymsuk khlem da ai jingmyntoi eiei ia ka Sorkar. 

U la buh kine ki lad shim khajna kiba lah ban leh : 

(1) Tang ka khajna ing. 

(2) Ka khajna badei lang ia baroh ki dew rep. 

(3) Ka khajna khyndew ia ki hali bad jaka lum ka 
Sorkar bad ka khajna ing ia kito ki bym iasoh eiei bad ki, 
lane ia kito ki ba siew duna na ka khajna khyndew ba 
la buh. 

(4) Ka khajna khyndew ia baroh ki hali bad ka khajna 
ing ia kito ki bym don hali lane kiba siew duna ia ka khajna 
khyndew ba la buh. 

Shaphang kaba (1) ka khajna ing ka long ka rukom 
shim khajna ka bym bha satia namar ka hap lang ia u 
bariewspah bad u baduk kumjuh (lymda don ki kyrdan ba 
la thaw na ka bynta u bariewspah bad u baduk), bad ia ka 
dor dei ban pynpoh katba lah ban siew u baduk. Hynrei 
la kumta ruh u Mr. Heath u tyrwa ban bat hi da ka khajna 
ing. Shaphang ka ba-ar (2) ka kam ban thew ia baroh ki dew 
rep khamtam lei ia kito ki jaka ba ki rep nawei shawei 
khnang ban ioh por ban iehnoh shrah ka long ka baheh 
than bad ka balut. Ia ki jingeh la pyni hangtei haneng. 

(3) Ka jingtyrwa ka balai ka' don kajuh hi ka jingeh na 
ka liang ka jinglut ban thew, kum ha ka ba-ar. 

(4) Shaphang kane ka jingtyrwa u Mr. Heath um shym 
iohi ba don ka jingeh ka bakhraw. Un thew bad oh khajna 
bad ai pata ia baroh la hali, ia ki hali Sorkar bad ia kito 
Id hali ba ki briew ki kam kum ki ri kynti. Lada ka khajna 

khyndew jong uno uno ka duna ia ka T. 2/8 (ka dor jong ka 
khajna ing ba u tyrwa) un oh noh da ka khajna ing, tang 
ba un khate noh na ka ia ka dor ba ki siew khajna 
khyndew. 

Kito ki basicw T. 2/8 ne kham bun ha ka khajna 
khyndew kin ym siew khajna ing eici shuh. 

Ia ki hali kynti jong ki briew (ki khot buniaj hali) yn 
shim khajna, hynrei ki lah ban die, ban aiwai lane buh 
bynda da ki trai ; ia ki hali Sorkar pat lah ban aiwai ha ki 
briew ki ban ym don bor ban die, buh bynda, ne aiwai. 
Kito kiba bat ha kato ka por kin ioh ka lad ka banyngkong 
ban iapynbeit khajna bad ka Sorkar. Na ka bynta ki 
khyndew kiba bat da ki rangbah shnong, yn iapynbeit bad 
ki da kaba aiwai snem, ka jingwai kan kut noh ynda ki 
ielmoh ia la ka kam. Ia ki khyndew ki Lyngdoh yn iapyn- 
beit khajna bad ki hi ; ia ki khyndew Sanna bad Bandhari, 
yn oh khajna kumba oh lem ia baroh ; ia ki khyndew jong 
ki nongpuja bad ki khyndew puja yn pyllait khajna. 

U Mr. Heath u la buh kawei ka jingthoh ka bashai. U 
la ong ba ka khyndew hali kaba ioh urn tang na u slap ka 
don tang khyndiat lada ia nujor bad ka khyndew hali kaba 
la thaw nur ring um. Kane kam long shuh kumtei mynta, 
namarba ka sboh shyieng kaba ki pyndonkam ha kine ki 
snem khyndiat ka la pynbun ia kitei ki hali haneng; ka 
sboh ka la pynlong ban rep ia ki man ka snem. 

9. Ka Sorkar ka la pynmih hukum ha ka snem 1884. 

Ka jingthoh jong ka shaphang ki 'dew lum ka long 
kumne : — 

“ Shaphang ka jingshim khajna ia ki 'dew lum Sorkar 
kiba la rep, u Chief Commissioner u iamynjur bad phi ba 
ka long kaba pynsalia bad ka bym dei ba ka Sorkar kan 
pyrshang ban pyni ia la ki hok halor ki dew lum kiba Id 
shu rep lum (shifting). Ban leh kumta kan donkam shibun 

ki nongthew bad ki nongkhein kiba phim don bad phim 
lah ban ioh. Hynrei dei ban pyntip lang ia baroh ba la ka 
Sorkar ka shah ia ki Synteng ban rep lum ha la dew lum 
khlem da siew eiei, kan ym shah ia ki ban bat sah ia kitei 
ki khyndew lane shah ba kin kam-ei hadien, lane siew bai 
luksan eiei ia ki lada ka shim noh na ka bynta ban thaw 
surok ne kiwei pat ki kam.” 

Ka shithi (hukum) nangta ka mynjur ia ka jingshim 
noh ka Sorkar ia la ka hok halor ki dew hali Raj. U 
Chief Commissioner nangta u ong ba um mynjur ia ka 
jingtyrwa ban shim khajna ia ka dew ri kynti jong ki 
briew, namarba ka kham bha ban bat ia kajuh ka rukom 
ba ka jingshim khajna ba la mynjur da ka Sorkar ha ri 
Jaintia ka long ka khajna ing, ba u Synteng uba siew ia 
kata ka khajna um dei shuh ban siew na ka bynta ba u 
rep ia la ka jong ka khyndew, hynrei uno uno uba bat sah 
ia ka khyndew Sorkar u dei ban siew ka khajna kumba u 
ithuh ia ka hok ka Sorkar. 

Ia ka khyndew ba la bat da ki Doloi, bad ki rangbah- 
shnong na ka bynta ki kam jong ki, da ki Lyngdoh, bad 
ki nongpuja, yn ym shim khajna eiei. Baroh kiwei pat 
kiba bat khyndew Sorkar ki dei ban siew khajna. 

10. Ka jingiapher bakongsan hapdeng ka shithi ka 
Sorkar bad ki jingtyrwa u Mr. Heath ka long ka jingrai ka 
Sorkar ba ki buniaj hali kim dei ban shah oh khajna 
khyndew, namarba ka khajna ba ki dei ban siew ka long 
tang ka khajna ing. Hynrei namarba u syiem Jaintia u la 
bat katto katne ka dew hall kum ka mar kynti jong u, ka 
Sorkar ka la shim ia kane ka khyndew kum ka mar jong ka 
bad ka shim khajna na ka. Ia kane baroh kawei la thoh 
lyngkot ha ki sla clvii haduh clx jong ka jinglamphrang ha 
ka kot “ Assam Land Revenue Manual 1906.” Hangta la 
ong ba “ Ka Sorkar ka la sdang thaw lad ban buh ia ka 
khyndew ha ka rukom shim khajna ka badei bad ia baroh 
kawei ka ri Jaintia la shim kumba ka dei ka mar kynti jong 

ka Sorkar.” Katei ka jinglamphrang ka ong shuh shuh 
ba u Mr. Heath u la ioh jingtip ba kine harum ki riti 
khyndew ki la don, da kaba pynbynta ia ki khyndew baroh 
kum ka dew hali ne dew lum. 

Ia ki ’dew hali u Mr. Heath u la pynbynta ha kine : — 

(1) Ka ’dew Raj, (2) Ka ’dew Sanna bad Bandhari, 
(3) Ka ’dew shakri hima (service), (4) ka ’dew puja shnong, 
bad (5) ka ’dew kynti ki briew. 

Ia ki ’dew lum u Mr. Heath u la pynbynta ha kine : — 

(1) Ki ’dew kynti jong ki briew ba ki bat kum Id hali 
kynti (private), (2) Ka khyndew bym don nongdawa ne 
ka khyndew ba khlem rep ka Sorkar (Government waste). 

11. Kawei pat ka kot donkam ha ka histori jong ka Ain 
khyndew ka long ka shithi ka Sorkar No. 4621 R ha ka 
15 tarik u Nailar jong ka snem 1892. Ka ong “ Ka dew 
lum ka mut, lane la ju shim barabor ba ka mut, baroh ka 
khyndew ka bym dei rep hali, kata ka mut, ka bym shym 
rep ’ba um barabor.” 

Ka jingdonkam jong katei ka jingpynshai ka shong ha 
ka jingshisha ba don shibun ka dew them ba la khot hali 
da ki briew, kaba ki rep kba tang kumba 2 snem bad ieh- 
noh shrah kumba 4 ne 5 snem. Kam dei ka hali pynthor 
kaba ki rep kba barabor ; ka jingiapher hapdeng kane bad 
ka dewhali rep kba barabor jong u Mr. Heath ka ba-ar — 
kato ka jait ka bym shym don nur ring um, ka shong ha 
ka jingbymdon ki kor kiba skhem. Ka jingiapher barabor 
ka long tang khyndiat eh. 

Ka don sa kawei pat ka jingong kaba ha ka jingbatai 
ha kjat ka sla clvi jong ka jinglamphrang jong ka kot Aifi 
Khyndew ha Assam (Assam Land Revenue Manual) 1906, 
kaba ong kumne : — “ Ym don kano-kano ka jingaibor la ka 
jingong ha ka sla 177, Vol. VIII jong ka Hunter's Imperial 
Gazetteer, 2nd Edition, ba baroh ki khyndew ha Ri Khasi 

bad Jaintia ki long ki mar kynti jong ki nongrep, ka Sorkar 
kam ju ithuh kum ia katei ka hok lait tang ha ki Hima 
laitluid shiteng jong ki lum Khasi.” 

12. Ha ka snem 1885 la don ka jingtohkit ia ka dew 
Raj lang bad ia ki khyndew Sanna bad Bandhari. La 
buh ia ki briew ban thew da u dieng tang hapoh saw 
bnai. Ki la thew ia ka khyndew bad ai ka report ha ka snem 
1886. Baroh lang ka don 3707 bighas ka dew hali. U Sahep 
Bishar D.C. u tyrwa bad ka Sorkar ka pdiang ia ka jing- 
tyrwa ba ia ka dew hali kaba la iehnoh shrah la 12 snem 
dei ban khein ia ka kum ka Raj hali. U Sahep Khynnah 
(S.D.O.) n kyntu ban thew ia ki dew hali baroh khnang 
ban khang ia ka jingkyntur ki briew sha ki hali Sorkar bad 
ban ioh buh ka jingthoh ka bathikna shaphang ki hok. U 
ong ba ka jingheh lei hali kynti ki briew ka lah ban long 
3 shah ia ki hali Sorkar. Ka jingsniewbok ka long ba u 
Sahep Bishar u bthah ia ka Sorkar ba kan da ap kumba 
shisnem arsnem. Ka jingap ka neh naduh 1885 haduh 
1929 ; bad hapdeng kane ka por ki briew ki pynheh bad. 
pynbun ia ki hali khlem da pyntip ia ki nongshim khajna, 
bad ia kine baroh la dei ban khein kum ki hali kynti ha Ka 
snem 1929, namar u Sahep nongtohkit um don sakhi eiei 
ban pyni ba kano kano ka khyndew ka la don naduh ka 
snem 1885. 

13. Ha ka snem 1886 ki la thaw da ki jingthoh khyn- 
dew ba ki khot Chitha bad Jamabandi bad kiwei kiwei. Ia 
ki Doloi la thung kum ki nonglum khajna bad ki ioh la ka 
bainong lum (commission). Ka long kaba donkam ban 
kynmaw ba ki pata ka Sorkar kiba 10 snem, ki don ka 
dkhot ba ym lah ban ioh pateng ne ban die ne ia ai-ei. 

Ka rukom ba ka Sorkar ka pyniaid ia ka jingrep hali 
bathymmai ka long ka badonkam eh ha ka histori ka Ain 
Khyndew. Haba don u nongpanpata ia ka “ dew lum ” na 
ka bynta ban pynkylla dew hali, ia ka jingpan jong u la 
phah sha u Doloi ban report , bad u u thew ia ka da u 

dieng 12 phut Lada u briew uba dawa ia ka kum ka ri 
kynti u ujor, la pyniaid ia ka ha kane ka rukom. Ka Sorkar 
ka tyrwa ai pata noh ia ka khyndew ha uta u nongujor 
ban ia kaba ai ha utei u nongpanpata. Lada u kyntait, u 
nongpanpata u ioh ia ka. Ka jingmih nangne ka long ba 
uwei u briew u lah ban bat ia ka hali thymmai da ka pata 
na ka Sorkar ha ka khyndew kaba uwei pat u la dawa hok 
kum ka ri kynti la jong, bad ka jia ruh ba uwei u briew u 
bat ia ka hali thymmai da ka pata na ka Sorkar ha ka 
khyndew kaba u la dawa kum ka ri “ lum ” kynti. 

U Doloi u don ruh ka kamram ban ai report ia kiba 
pynheh ia ka jingrep hali khlem da panbor ; kiba ki khot 
ki “ hali buhrieh.” Ym ju oh khajna khyndew ei ei bad ym 
ju ai pata ia ka jingrep *ba lum ha ka dew lum bad ha kito 
ki dew rep kba teng teng kiba ha them, kine hadien ki long 
kiba ki trai shnong ki khot hali hynrei kiba ka Sorkar kam 
ju khein kum ki hali kiba rep barabor. Hynrei haba ki 
briew ki la thaw ki kor ne ki hali thymmai kiba neh sah, 
ka Sorkar ka khein ia kane kum ka Raj hali bad ka oh 
khajna khyndew. Namarba ki Doloi kim ioh jingmyntoi 
ei ei na kaba ai report ia kiba pynheh ia ki jaka rep lait 
tang ka bai lum kaba 25 tyngka na ka 100 bad ba ki shah 
ha ka jingkhroh ki briew ban nym pynpaw ia ka jingrep, 
ka jingmih ka long ba bun ka Raj hali kam siew khajna eiei 
bad don barabor ka jingpynheh hali kynti ha ki jaka kiba 
ki trai shnong ki kam kum ki ri kynti. Haba shu pyrkhat, 
na ka bynta ka jingpynheh ia kine ki hali kynti ruh dei ban 
siew khajna hynrei ha ka jingshisha pat bunsien ym ju don 
basiew. 

Wat la kattei ki don ki jingeh ruh ka Raj hali pat ka 
nang bun. Ha ka snem 1902 ka don 10,602 bighas ; ha ka 
snem 1911, baroh ka long 16,119 bighas. Ha ka snem 1932, 
na ka bynta ka jingpynheh ia ka jingrep da ka sboh 
shyieng, na ka bynta ka jingshem thymmai jong ki amin 
bad ka jingmih na kaba khot jingdawa ia ki ri kynti ha ka 
snem 1916, ka jingmih baroh kam duna ia ka 27,000 bighas. 





18 - 


Ki ri shakri kiba bat da ki Doloi bad ki rangbah shnong 
na ka bynta ka jingtrei kam hima ka don 5490 bighas. Ki 
jingpan ban ioh nongthew ki la don teng teng, hynrei ym 
shym la buh nongtrei uba thikna haduh ka snem 1918. Na 
ka bynta ban thew lut ia ka Raj hali da uwei u briew ka 
donkam ia u ban trei haduh 25 snem. Ka kam ka long kaba 
donkam na ka bynta ban shem ia kiba rep buhrieh hangne 
hangtai bad ban ioh ka jingthew ka babeit, hynrei hadien 
15 snem ki jingkylla ki long ki babun haduh ba ka jingbuh 
jingthoh kam shong dor ei ei lada ha ka jingthew ne ha ka 
jinglong trai ia ka khyndew. Ka jingrai ba kano ka dei ka 
buniaj bad kano pat ka Raj hali kam long ka kamram jong 
uto u briew bad ban wan rah ia kane ka jingkylli ruh kam 
dei ka kam jong u. 

14. Baroh ki la sngew ia ka jingdonkam ban buh beit 
ia ka jingheh ki buniaj, hynrei ym shym leh ei ei haduh 
ka snem 1916. Ka rukom ba ki leh ka long ban khot ia ki 
jingdawa na ki briew baroh. Ki nongdawa Id dei ban thew 
da u dieng 12 phut. Ar snem la ai por ia ki briew ban dawa, 
hynrei da ka jingsniew bok, ym lah ioh Sahep ei ei u ban 
peit thuh ia kine ki jingdawa haduh ka snem 1928. Ha- 
pdeng kine ki 12 snem ki briew ki wan pynrung ia ka sboh 
shyieng, kaba pynlong ban rep kba man la ka snem ha ki 
khyndew kiba la tih kor ban shu ioh ia ka um slap khlem 
da donkam nur ei ei ka ban wan rah um na wah. Kine ki 
jait hali, kiba khlem don nur um, kiba don tang khyndiat 
ha ka por u Mr. Heath, ki heh kynsan buk. 

Ki trai khyndew ha ka snem 1916 ki leh kawei na kine 
2 tylli. Ki dawa beit thik tang ia ki dew hali kiba ki rep 
barabor bad kiba don ki kor ki babha, kiba la thaw da ka 
jitiglut kaba heh, lane ki kynthup lang ha ki jingdawa jong 
ki ia Id khyndew ha them kiba rep teng teng bad kiba shu 

thaw kor ne kynton tang ban dep bad khlem da pynlut 
ei ei. Ia ka khyndew khap lum kaba shu thaw kor malu 
mala (ka kam kaba lah ban leh da ki kynta) ruh bun kiba 
dawa lang. 

Ynda poi ka snem 1929, ha kane ka jaka ba ki rep teng 
teng, ki briew ki rep kba da ka sboh shyieng man ka snem 
bad ki thaw pynbha ia ki kor. Katto katne Id kynthup lang 
ia ka khyndew kaba ki rep lum, da kaba khein ia ka kum 
ka ri kynti, namar ha ki katto katne ki ilaka Doloi lajan 
ia baroh ki jait khyndew ki khein kum ki ri kynti. 

15. U nongtohkit ba la thung u shem ba ki briew ki ong 
ba baroh ka dew hali ha kaba ki thung kba man ka snem 
ka la lah don la junom. U tip ba katto katne ki shnong ki 
long kiba dang shu thaw hapoh 30 snem bad ba ki dew 
hali kim lah ban don naduh ka por ki Syiem, nalor kata u 
don ruh ka jingthoh u Mr. Heath ba ha ka snem 1882, ym 
ju don hali ha ki ilaka Doloi jong ka Amwi, Sutnga, 
Rymbai bad Nongkhih ; hynrei la katta ruh u shem pynban 
shibun ka dew hali ka bym shym oh khajna khyndew ei ei 
bad kaba ki briew ki dawa kum ka buniaj ka barim. 

Ym don jingartatien ei ei ba ka jingbymioh khajna ia 
kane ka khyndew ka long tang namar bym don nongpeit 
ne nongthew ha kita ki snem, hynrei u Sahep um don 
sakhi wat ban pyni ba kawei na kita ki hali ka long kaba 
dang shibit namar ym don briew na shnong u ban iathuh. 

Ka don ka jingtieng ba ka Sorkar ka dawa shibun ialade 
bad khnang ban pynduh ia kane, ka Sorkar ka la pyntip ba 
kam shym don jingthmu eiei ban thaw Raj hali ia kaba ka 
la shah baroh shikatta kum ka buniaj. 

Ka jingmih ka long ba ka Sorkar ka shah ia baroh ki 
jingdawa ha ki snem 1916-1918 khlem da ujor ei ei, tang 
ba Id dei ban long ki khyndew kiba rep kba sah bad ka 
jingheh jong ki kan ym palat ia ka 20 na ka 100 na kato 
kaba Id ai report ha ki snem 1916-1918, ia kane la shah 
khnang tang ban pynbiang ia ki jingbakla ha ka jingtbevr 

ki trai khyndew. Lah ban tharai ba kane ka jingrai kan 
pynhun ia ki briew baroh, hynrei bun kiba ujor. 

Bun na ki trai shnong ha ki snem 1916-18 ki thew tang 
ia ki khyndew kiba rep kba sah ia kiba ki nongthew khyn- 
dew shim khajna ki ju khot ki buniaj hali baroh shi katta 
snem. Kiwei pat ki buh lang bad ia ki khyndew kiba ki rep 
teng teng da kaba thaw kynton malu mala ban dup lang 
um. Ha kiba bun na kine ki jait khyndew, ki briew ki 
pyndonkam da ka sboh shyieng hapdeng ki snem 1918 bad 
1929, ban dup lah ban rep man ka snem. U Sahep nong- 
tohldt u shim kum ki buniaj tang ia kito ki khyndew kiba 
ki rep barabor man la ka snem. 

Kito ki nongdawa banyngkong, kiba la dawa tang ia 
ki hali ba ki rep barabor, ki shem ba ki nongdawa ki ba-ar 
Id la ioh myntoi shibun ; kiba ar pat ki ong ba ym dei tang 
kito ki khyndew kiba rep man ka snem kiba long hali 
hynrei ba wat kito ki khyndew kiba rep kba teng teng 
ruh ki long hali hi, namar ba ka ktien hali kumba pyn- 
donkam da ki trai shnong ka kynthup lang ia kane ka jait 
khyndew de ; ki khot ia kane ka khyndew buniaj namarba 
bun na ka khyndew ha Jaintia Hills ka long kaba la ioh 
pateng ne thied kum ka buniaj ; ki kwah ban dawa ia 
baroh ki jingpynheh ba ki la rep naduh ka snem 1918. 

16. Ka Sorkar ka la pynmih hukum ha ka snem 1933. 
Ka shah ruh ba 33 1/3 na ka shispah ha ka jingheh ka 
khyndew kan pyndap ia kano kano ka jingbalda ha ka 
jingkheiii kaba mih na ka jingthew jong ki trai. 

Ka shithi jong ka Sorkar nangta ka ong kumne 

“ (2) Kino ki ldiyndew kiba dei ban khot Buniaj hali ? 
U Lat ha ka Dorbar u sngewthuh ba ka ktien 'Buniaj hali', 
kumba ki pyndonkam ha ri Jaintia, ka dei ia Id khyndew 
kiba, naduh hyndai, la la don ha ka jingrep kba um 
barabor bad kiba baroh shikatta ym shym oh khajna 
khyndew. 

Ha Id snem 1916*18 ia baroh ki briew kiba dawa ba 
don buniaj hali la khot ba kin buh la ki jingdawa. U Lat 
ha ka Dorbar u tip ba, ha kane ka jingtohkit, la pdiang Iut 
ia ki jingdawa kiba la ai ha ka snem 1916-18 kat kiba la 
shem ba ki don ka jingrep Isa um barabor. Lada kata ka 
long kumta, ki jingdawa jong ki nongbat ‘Buniaj hali' ki 
paw kumba la pynbiang bha, la ha ka jingshisha la tip ba 
bun ki khyndew 1311/ kiba la khot mynta kum ki ‘Buniaj 
hali’ da u Sahep nongtohkit ki long kiba dang thaw dang 
shibit. 

(3) Ka jingkylli kaba dang sail ka long la yn shah ne 
em ia ki jingdawa kiba dang ai ha ki snem 1928-31, kiba 
ym shym don ha ki jingdawa kiba la ai ha ki snem 1916-18.” 

U Sahep Bishar (D.C.) ha ki jingtyrwa jong u, u la ai 
jingmut ba ia kito ki jingdawa ki bym shym ai ha ki snem 
1916-18, yn shah ia u ba un leh katba u ibit bad ba un 
pdiang ia kito ki jingdawa kiba, ha ka jingpyrkhat jong u, 
la kyrshan ia ki da ki jingthoh ki babiang. Ha ka ktien 
“ki jingthoh kiba biang,” u Sahep Bishar u mut ban 
kynthup ia kine 

“(i) Ki mokotduma ha kiba u Sahep Khynnah (S.D.O.) 
ne u Sahep Bishar u la hukum mynshuwa ba dei ban weng 
noh na ka “ Raj hali ” bad ban khein kum ka “ Buniaj 
hali”. 

(ii) Ki mokotduma ha kiba u Sahep Khynnah, haba u 
shong bishar dewani, lane u Sahep Bishar ha ka apil, ha 
ka jingialeh Id mamla u la ai sha kawei na ki, ia ka 
khyndew kaba ki ia dawa kum ka ‘Buniaj hali’, la ym shym 
don shisha ka jingrai kaba thikna shaphang ka jinglong ka 
khyndew. 

Shaphang Idtei ki khyndew ki banyngkong u Lat ha 
ka Dorbar u iamynjur ba ka jinglong 'Buniaj hali’ jong Id 
ka long ka bym lah shuh ban kyntait mynta. 

Shaphang ki khyndew ki ba-ar u Sahep Bishar u la 
kdew ha ka rukom kaba dei ba ka jingrai ka 'ingshari ia ka 
fingialeh ki mamla, la u nongrai u dei u briew ka Sorkar, 
kam teh ei ei pyrshah ia ka Sorkar, haba ka Sorkar kam 
shym long kawei na ki mamla. U Lat ha Dorbar pat u 
sngewthuh ba kum kine ki mokotduma kim da bun eh 
namarkata kum ka jinglehisynei u kloi ban shah ia katei 
ka jinglehsbun ba la tyrwa da u Sahep Bishar. 

Ki jingtohkit ba dang shu lah shen ki pyni ba ka jingud 
kaba wan na ki katto katne ngut— ba ki kot ki sla kiba ki 
iadawa ha ki snem 1916-18, kim shym mih, ka long ka bym 
lah pynsabut eiei. Kine ki jingtohkit ki pyni ba kum ka 
jubab ia ka jingpyntip ba la pynphriang bha, ki jingdawa 
ba ki ai ha ki snem 1916-18 ia ki dew ‘hali’ baroh ki long 
shisha ha kata ka por ki “ buniaj hali.” Lada don kino kino 
ki bym long kumta, kita ki long kiei kiei kiba niar eh bad 
ki bym lah ban shem. 

(iii) Dei pat ban sngewthuh shai ba ha kaba pynmih 
ia kine ki hukum ka Sorkar kam mut ba ki khyndew 
'buniaj’ hali ha ri Jaintia kin long sah junom Id ban lait na 
ka khajna khyndew. Don kiei kiei kiba pyni ba ha ka 
jingpyniaid ia ka Ain Khyndew ha ri Jaintia ha la snem ba 
la lah ym shym la ri sumar ia ki hok ka Sorkar kumba dei 
ban leh. Ka Sorkar ka bat ha lade ia ka hok ban peit biang 
ia kane baroh ynda la kut kane ka jingai-pata mynta ne ha 
kano kano ka por hadien katba ka sngewbit.” 

Ka jingrai kut ka Sorkar ia ki bun tylli ki apil kam pat 
dep, hynrei kane ka jingtohkit ka ai jingkyrmen ban dang 
loh shuh sa kumba 10 hajar bighas ka raj hali. 

17. (1) Ka jinglong khyllah jong ka Ain Khyndew ka mih 
na ka 'dew lum’ (kata ka mut ka khyndew ka bym dei hali) 
kaba long ri kynti. Ia kane ki die ki thied bad ki buh bynda 
da ki kot ki sla kiba da register bad don katto katne Id 
mokotduma ioh pateng kiba ki wanlam sha Ingshari. Ha- 

poh ka jaka ri ‘kynti’ ka jingrep ka lah ban long kaba tang 
shipor, hynrei ki brisoh sha War pat la long kiba ki rep sah 
junom. Haba ki briew ki pynkylla pynthor noh ia ka bynta 
jong kane ka khyndew, ki bunsien ki ju thoh sha u Sahep 
Khynnah ba un ai pata kat kum ka rule ha ka dkhot 13 
haneng, hynrei bun ruh ki bym leh kumta, namar ki khein 
ia ka khyndew baroh kawei kum ka ‘buniaj’. Ki jingpynheh 
hah kum ha kine ki khyndew naduh ka snem 1918 ki la 
shah siew khajna khyndew na ka jingtohkit kaba la lah. 
Kane ka long ka daw jong ka jingbymhun, hynrei ka 
long kaei kaei kaba ki briew kiba siew khajna ia ki hali 
kim don jingsngewlem. 

(2) U Chief Commissioner ha ka snem 1884 u la ong ba 
ka khajna bakongsan ka long ka khajna ing. 

Kane kam lah long shuh mynta. Ha ka snem 1933-34 
ka khajna ing ka mih 32,758 tyngka bad ka khajna hali. 
ynda la shim lang ia ka 9,800 bighas kaba dang shem bad 
oh khajna ha ka jingtohkit jong ki snem 1929-33 kan palat 
26,000 tyngka. Ka jingkit ia kane ka khajna khyndew ka 
long tang da kito ki hriew kiba la thaw hali ha kine ki 
50 snem ki bakhatduh haba ia ka jingthaw hali jong ki la 
ai report da ki khyndiat ngut ki nongtrei. Ka khyndew kaba 
bha eh, ka buniaj hali, kaba kham bun na ka ki aiwai 
pateng, kam siew eiei. Ki nongsiew khajna hali ki siew 
khajna ing de. Kane kam long barabor kaba ban khia na- 
marba ki briew ha ki shnong kiba don shibun ki hali ki 
long kiba kham riewspah ban ia kito ki shnong kiba don 
tang khyndiat ne ki bym don ei ei ; hynrei la kumta ruh 
kane pat kam lah ban long ha ri Bhoi namar hangta wat 
la ki briew ki don hali ruh ki long ki baduk. 

Ka jingtyrwa u Mr. Heath ha ka snem 1884 ba dei ban 
don ka jingpynduna haba ki briew ki siew baroh ar ki 
khajna, ka khajna ing bad ka khajna khyndew, ka long 
kaei kaei kaba lah ban da peit bha lashai lashisngi. Ia 
ka khajna ing lah ban ong ba ka long ka khajna khyndew 

na ka bynta ka jingrep ia ka dewlum, katba ka khajna hali 
pat ka long shuh shuh ka khajna ia kata ka jait jingrep 
bakyrpang. Hynrei ha ka shnong kaba rep tang da ka 
hali bad kaba pyndonkam ia ka dew lum tang haba thung 
dieng kseh, la briew ki siew khajna arbynta haba ianujor 
bad ka shnong ka bym don hali. Ka shnong kaba ki briew 
ki don hali ha ki por mynshuwa ka kham riewspah ban ia 
ka shnong ka bym don, hynrei mynta ka jingiapher kam 
bun shuh namarba ki briew ki la rep ha ki hali khlem nur 
um da kaba pyndonkam da ka sboh shyieng. Don ki jingeh 
ha ka jingtyrwa ban duna noh baroh ka khajna mg haba 
la siew khajna khyndew, hynrei kane ka jingtyrwa ka 
donkam ban da peit bha, namar ka jinghap khajna ha 
ri lum haba don bun ka raj hali bad ha ri War haba 
ym don ei ei kam long kaba iaryngkat. 

Ha ki shnong War, haba ym don hali, ki trai jong ki 
bri soh, bri kwai bad tympew kiba bunsien ki long kiba 
don badap kim ju siew khajna ei ei ia ki.. 

Ka jingbuh tang ia kawei ka dor khajna ing ka long ka 
bym biang ia baroh, hynrei ka Sorkar haduh mynta ka la 
kyntait ia ki jingtyrwa ban buh palat ia kawei ka dor na 
ka daw kaba khlain ba ka jingoh khajna da ki rangbah 
shnong kan long kaba kham leh shiliang ban ia kaba leh 
hok. 

Ka don kawei ka lad, ka bym shym pat pyrkhat haduh 
mynta da kaba ka liang ka Sorkar kan ym duh ei ei bad 
kata ka long ban buh da kawei ka dor ia ka shnong baroh 
kawei bad ban lum ia kata ka tyngka baroh kaba la buh. 
Lah ban don ki jingsiew ba iapher, hynrei ia ka jingduna 
kaba mih na ki ing kiba siew duna na ka dor ba la pyn- 
thikna lah ban pynmih da kaba siew kham bun na kito ki 
mg kiba kham riewspah. 

(3) Ka jingpynbynta bad ka jingohdor ia Id dew hali ha 
ki dor ba iapher kat kum ka jingsboh jong ki ka long kaei 
kaei kaba donkam eh ban peit noh ; ki hah khlem um kiba 

la rep da ka sboh shyieng— ki jait khyndew kiba dang mih 
mynta ha kine ki 20 snem, ki long ki bym shongdor kum 
ki hali rim. 

(4) Ka jingbymshim khajna ia ki buniaj hali ka long 
kaei kaei kaba bun, ki briew ki lah ban pyrkhat ba kam 
long kaba shonghok. Ka jingpyllait khajna ka long na ka 
bynta ka Aih Khyndew run kaba don ha la por ba ka ri 
ka don hapoh ki Syiem Jaintia. U syiem um lah ban shim 
khajna khyndew kumba kiwei kiwei ki Syiem Khasi kim 
lah. Hynrei hapoh ka jingsynshar ka Sorkar Bilat ka rukom 
shim khajna khyndew ka la mih, la ym pat shym la leh 
lut ia baroh, bad ka jingmih nangta ka long ka jingkit ka 
bym ryntih ia baroh. 

Ki buniaj hali ki dei ban long kiba lah ban hiar pateng 
bad ban iadie iathied, wat lada ki rai kumno kumno ruh 
shaphang ka jingshim khajna ia ki. Ki pata jong Id hali 
Sorkar kiba mynta ki long 10 snem (khnang ban dup lah 
ban buh ka dor kaba poh ne bakor ha kaba kut ka jingia- 
teh), bad ki don ka dkhot ba ym lah ban ioh pateng ne 
ai hano hano da kaba die, aiei, ne kawei pat ka lad. Ha ka 
jingpyniaid shisha pat ki shah ban ioh pateng. 

Kane ka dkhot ka khang, haba shu pyrkhat, ia ki jait 
trai khyndew kiba da ka jingsniew bok ki la mih ha ki 
buniaj hali kiba bun na ki ki ai wai ha ka dor kaba rem. 
Kane ka dkhot imat kam pynhun satia ia kito ki briew kiba 
don ki hali bad ki nur um kiba la thaw lut pisa bha. 

(5) Shaphang ri War ka jingthew ia ki bri soh bad bri 
kwai ha ki ranab lum kiba riat kan long ka kam kaba 
shitom bad kaba lut eh, bad ban buh jingthoh pat ia ki 
-jingkylla kiba hadien na ka jingiasam bri khyndew lane ka 
jingpynheh ia ka jingthung jingtep kan long ka kam kaba 
eh ban trei bad ban pyniaid. Kumta wat lada ka long 
kumno kumno ka jingrai ia, ka jinglong ki trai bri, ka 
jingshim khajna khyndew ha kato ka thaifl kam pat long 
kaba lah ban leh ha kine ki sngi ki ban wan. 

JINGKYNTHOH 


Ngam kwah ban kynthoh eiei shibun nalor kaba u 
Mr. Candle u la thoh, namar ka jingthoh jong u ia ka Ain 
Khyndew ha ri Jainda ka long ka kynrad jingthoh kaba ym 
pat don bad lehse yn ym don shuh ban thoh ia ka. Kham 
fiiar ban shem ki Shakri Sorkar ldba don ka jingsngewthuh 
bad ka jingsngewlem kum ma u. Haduh ka snem ba u thoh 
(1934), ka jingthoh jong u ka la biang, hynrei nga kwah ban 
pyni hangne aiu pat ka la jia naduh katei ka snem haduh 
mynta. 

Haduh mynta ka jinglong ka Ain Khyndew ha ri Jainda 
ka sah kumjuh kumba ka long naduh ka snem 1934. Ki 
briew ha ri lum ki bym don buniaj bad pata sorkari ki siew 
tang ka khajna ing; kiba don buniaj bad pata Id siew khajna 
mg bad khajna khyndew ; kiba don tang ki buniaj ki siew 
tang ka ldiajna mg ; bad kiba don tang ki pata ki siew ka 
khajna ihg bad khajna khyndew. Ki War pat la Id kham 
riewspah ruh ki siew tang ka khajna ing. Namarkata (1) Ki 
bariewspah eh kata ka mut ki buniaj-wala bad Id War— ki 
siew beit tang i khajna mg; (2) kiba kham duk ki 
patawala— ki siew artylli ki khajna, bad (3) Id baduk eh— 
ldto ki bym don pata ne buniaj— ki siew kumba siew ki 
buniaj-wala bad ki War. Hangno pat lean don ka jingiasiew 
ryngkat kat kum ka jingioh haba ka long kumne ? Ka neh 
haduh katne ruh namar ba jur eh tang ka kden ldba (1) ki 
buniaj-wala bad ki War. Ynda ldba (2) ki patawala bad kiba 
(3) Id bym don ei ei, ki la kham khlain, kin ym shah kum 
ia kane ka jingleh bymhok ha ka jingsiew kaba khlem 
don nongrim. Ka Jingsynshar thymraai (Reform) ka la rung 
ha ri Jainda, bad ka ldiajna ruh km iaid kat kum ki jing- 

pyrkhat bashai. Ha kane ka snem ba la lah (1937) ka la 
don biang ka jingthew khyndew, bad ym tang kata, ka don 
nih ka jingthew ia ka jingmih na u kba de. Imat ba ka 
Sorkar ka la shim ia ka jingpyni jingmut u Mr. Cantlie ha 
ka bynta 17, para 3. 

Ka long kaei kaei kaba isynei ba kat ka Jaintia Dorbar 
ruh kam shym pyrkhat ei ei ia kiei laei laba u Mr. Cantlie 
u la ai jingmut ha kane ka lyimong bad ba kat ia kane ka 
kam ruh ka lah ban rai ha ka Dorbar bah tang shipor bad 
ban buh noh tang da ka khajna ing (10-2-38). Kumno bad 
katno yn siew ia kata, mano ban siew bad ban buh, bad 
kumno yn leh ia la pata? U Pnar hi ha kawei ka sngi ka 
bym jngai un ym shah ia kane, namar kam lah ban hap 
biang ia baroh. 

Ban ong pat ynda mynta ba ka khyndew ha ri Jaintia 
ka long tang ka ri kynti bad ri raj bad kam dei ka jong u 
Syiem, ba ka Sorkar kaba mih bujli ia u ka lah ban shim, 
ka la dier than. Ym don jingartatien ba kane ka long shisha 
kumta ha kaba sdang, namar u Pnar u kham long Khasi 
ban ia u Khasi, bad lada ha ri Khasi ka long kumne balei 
pat ha Jaintia kan long da kumwei. Tang ba ka Sorkar bad 
la ki jingpyrldiat ain khyndew la jong ka lah leit jngai bad 
tip kein kan dang lah pat ban phai shadien ! Ha baroh ki 
jingthoh jong ka ka long kaba shai kum ka sngi ba ka 
khyndew baroh ha ri Jaintia ka dei ka jong ka Sorkar. Ka 
jingshim khajna khyndew ruh ka la iaid bha ha ri Jaintia 
bad ka jingpyikhat mynta ka long tang da kano pat ka lad 
ban ia pynhap biang ia ka khajna kat kum ka jingduk bad 
jingriewspah Id briew, khnang ba ka jingsiew kan ym ban 
bein iano iano ruh. Kane ka long ka kamkaba khraw bad 
hangne ka shong ka jingim bad jingiap jong Id Pnar, namar 
ym don ka jingktah ia ka spah bad jingim u briew, kaba 
kham khraw ban ia ka Aifi Khyndew. 



XIII. 


KA AIN KHYNDEW HA KI HIMA SYIEM. 

( DA I Mr. David Roy, Assam Civil Service ). 

BYNTA I 

Ki khyndew ki don arjait : — 

Jait A— Ri Kynti. Jait B— Ri Raj. 

Ri— khyndew, Kynti— jingdon, ka khyndew kaba 
bat lut ha lade. 

Ri — khyndew, Raj — ka shnong, ka khyndew jong 
ka shnong. 

2. Ha ka jingsynshar ia ka ri ngi shem 3 jait ki briew— 
(1) ki Syiem, ki Lyngdoh, ki Wahadar, ki Sordar ; (2) Ki 
Lyngskor, ki Myntri, ki Basan, ki Doloi ; bad (3) ki Raj. 

Ki Lyngskor bad ki Myntri ki long ki Bakhraw. Kine ki 
long Id briew Idba dei na ki jait ki bakhlaifi. Ryngkat bad 
ki ngi don sa ki Basan bad ki Doloi. Kine ki briew ki jied 
ia u syiem ne nongsynshar. Ki don katto katne ki kam ldba 
ki Bakhraw kim lah ban leh, katto katne ki bri ki khyndew 
ne ki tiar ki tar ldba kim lah ban shim ne pyniaid. Kum ka 
nongmuna, ka jingkem bad ka jingteh jingkhnm ia u shah 
mudui, ka jingshoh ne u tangon u lymban ia uba la pynrem. 





kine ki long ki kam jong ka hima, bad na ka bynta kine la 
jied ia u syiem. Ki don ruh ki jingkiiia hima, ka jingpeit ia 
ki “ Iapduh Iaptan,” ki briew kiba iap khlem “kur/' Ia u 
Lyngdoh la jied ban pyndep ia kine ki jingknia hima bad 
ban sumar ia ki shyieng jong kine ki ‘Iapduh/’ Na kane 
ka daw ngi shem katto katne ki hima kiba don tang u 
Lyngdoh kum u nongsynshar jong Id. 

Ki Bakhraw bad u Syiem bad u Lyngdoh ki pynlong 
ka Dorbar Hima. Kane ka long ka ingshari kaba ha khlieh 
eh ne ka bor synshar jong ka hima. Kaba donkam eh ban 
kynmaw ha ka aih khyndew jong ki Hima ka long ba ka 
Hima kam lah shim khajna khyndew na la ki khun. 

3. Ki “ Bakhraw ” lane ki kur ki baheh eh ki wan bad 
ki shim ia ki khyndew ba ki la jop ne la ioh. Ki khyn- 
dew ba ki la shim bad iasam kum la ki jong ki long ki Ri 
Kynti jong kine ki kur. Ki long kiba lah ban ioh pateng 
bad ban iadie iathied katba mon. Ia kine ki khyndew Id 
iasam pud da ki maw ne kynton. Shaphang ri lum jong ka 
ri Khasi ngi shem ki maw ba ki khot Mawbri (ki maw ban 
pyni ia ka khyndew ki briew). Kine ki Mawbri ki don ar- 
ty Hi ki mawkhap bad uwei u mawkdew. Ia u mawkdew Li 
khot u mawthylliej. Ha ka jaka ba iashem kawei ka Ri 
Kynti bad kawei pat don u mawkut ba ki khot u Maw- 
khang. Haba u pud jong kawei ka Ri Kynti u ia iaid lang 
bad kawei pat ka Ri Kynti nalor ka khyndew kaba long 
tang kawei, ngi shem artylli ki mawpud kiba la buh ban 
pyni ia u pud hapdeng kitei baroh ar. Ha badei-badei ki 
buh ia kitei ki maw marsyndah, ha badei-badei ki buh 
pynkhlad noh khyndiat bad ka jaka hapdeng jong ki kam 
dei ka jongno jongno ruh, la buh ia ka kum ka khyndew 
pud bad la khot ka Som-Raj. Ha ki katto katne ki jaka 
tang uwei u mawpud u la biang ban pyni ia u pud haduh 
ba un da wan haba kut ka khyndew ha kaba id mawpud 
kin don u Mawkhang. Lada ha ka jingiaid shuwa ba un 
poi ha kaba kut, u pud u iashem bad ka phud wah ne 
them, ia u maw-kdew ki pynbeit ban pyni ia ka jingiaid 

jong u pud ha kata ka them, ka wah ne ka kharai. U pud 
nangta un iaid ter ter lyngba kata ka them, bunsien, khlem 
da buh mawpud eiei. Kane ka dur harum kan iarap ban 
pynshai ia katei ba la ong : 



4. Kiwei pat ki khyndew kiba ki kur kim shym sam ne 
shim kum ki Ri Kynti ki long ki Ri Raj. Kine ki Ri Raj kim 
ju don mawpud ne mawbri kum ki Ri Kynti. 

5. Ia ki Ri Kynti bad ki khyndew bym shym iasam 
( ki Ri Raj ) laba don hapoh ka jingpeit ki Bakhraw ki khot 
ka It ka Hima. 

Ka ktien ka It ka mut ka dong ne ka jingiax. Ka Hima 
ka mut ka jaka synshar jong u syiem ne sordar ( State ). Ha 
kane ka rukom ka ktien “ka It ka Hima” ka mut ki pud 
bad ka jingheh jong ka hima. 

Ngi la iohi ba hapoh ka It ka Hima ki don Id Ri Kynti 
bad Id khyndew bym shym iasam. Ha ki khyndew bym 

shym iasam jong ka It ka Hima ki don ki ing bad ki shnong 
kiba donkam khyndew ban rep ne leh eiei. Na ka bynta 
kine ki 'ing bad ki shnong, la buh khnang ia ki khyndew 
ban pyndonkam kuin ki khyndew paidbah. Kine ki long 
ki Ri Raj. 

Ki Ri Raj, kumba la ong haneng, kim don mawpud 
kum ki Ri Kynti. 

Kine ki shnong ki siew pynshok ne ai jingiarap ia ka 
It ka Hima jong ki Bakhraw haba donkam. Hapoh kut 
jong ka Hima ki don ki bynta ba ki khot ka Shnat ne ka 
Kuna. Hapoh ka Shnat ne ka Kuna ki don ki dorbar jong 
ki Bakhraw jong kata ka Shnat ne Kuna. Na kine ki dorbar 
ki apil ki leit sha ka Dorbar Hima. 

Ki Ri Kynti bad Ri Raj ha ka Shnat ne Kuna ki long 
hapoh ka dorbar jong ka Shnat ne Kuna, hynrei ki long ruh 
hapoh ka bor bakhraw eh jong ka Dorbar Hima. 

6. Hapoh kitei artylli ki jait khyndew ba la ong haneng 
ki hap lang sa Idwei kiwei pat ki khyndew kiba la pynia- 
pher da ki kyrteng kiba pyni ia ka daw na ka jingmut kaba 
la buh khnang ia ki. 

A. Ki Ri Kynti - ki Ri Khurid - ki Ri Tymmen - ki 
Ri Iapduh. 

Ha ki Ri Kynti, ki trai ki long ki kynrad nadong 
shadong. Ki lah ban die, ban bynda, ban aiwai bad ban 
pyniaid ia ka ha kano kano ka rukom ba Id ibit. 

Ki Ri Khurid - ka ktien “Khurid” imat ka long kaba 
mih na ka ’tien Hindi kaba mut “la thied”, kumta Ri 
Khurid ka mut ka Ri Kynti ba la ioh da kaba thied. 

Ki Ri Tymmen ki long ki Ri Kynti ba la hiar pateng. 

Ki Ri Iapduh ki long ki khyndew jong ka jait ne kur 
ka bym don shuh. Kine ki khyndew ki leit phai noh sha 
ka Hima. 

B. Ki Bi Raj. 

Ha ka khyndew bym shym iasam ngi shem ki Ri Raj 
kiba long ki khyndew ba la buh na ka bynta ka jingdon- 
kam ka shnong ne ki shnong. Ngi don ki Ri Raj kiba ki 
khot da kine ki kyrteng 

(1) Ki Raj Hima, ka mut ki khyndew ha kiba baroh ki 
khun hima ki lah ban rep ne thoh dieng thoh siej ne 
pynbam phlang la ki jynri. 

(2) Ki Raj Lyngdoh, ka mut ki khyndew kiba ki trai 
jong ki ki don la u jong u lyngdoh bad la ki jong ki rukom 
niam. 

(3) Ki Raj Shnong, ka mut ki khyndew ha kiba ki 
shnong ki don. 

(4) Ki Raj Umsnam, ka mut ki khyndew kiba la ioh da 
ka wait ka stieh. 


Ha kine ki Ri Raj ngi don 


(i) Ki 'Law Lyngdoh kiba long ki ’law-khuid ba la buh 
khnang na ka bynta ki jinglehniam jong ki briew kiba don 


la u Lyngdoh. 

(ii) ki ’Law-Adong 

(iii) Ki ’Law-Kyntang 


Kine ki long ki khyndew kiba 
la buh khnang na ka bynta 
ki jingdonkam ki shnong. Ki 
dieng i'ng na ka bynta ban 
thaw mg, ki diengiap ban 
thang briew; bad ki dieng 
na ka bynta ki jinglehniam 
hima bad kiwei kiwei ki 
kam ki ioh nangne. 


Ki briew ki lah ban shim ia ka Ri Raj ha kaba kin thaw 
mg bad kin rep. Na ka bynta ka jaka shong jaka sah ym 
donkam khyndew eh shibun namar ka long tang ia ka 



— 33 — 


ing bad ka kper. Na ka bynta ka jingrep la shim khyndew 
tang kat ban lah rep. U trai ne nongshong u lah ban die 
ia ka ing, ka jaka, bad ka kper jong ka ing lane ka pynthor 
ne brisoh ; hynrei ka jingdie jong u kam ai kano kano ka 
hok palat ia ka ban shong bad ban trei hangto (occupancy). 
Urn lah ban die ia ka kum ka ri kynti. Nangne ngi ioh ia 
ki ktien “ Siew bai lut”; “Siew bai lut ksan” kiba mut 
ban siew ia ka bailut bad baitrei kaba la pynlut ha kaba 
thaw ia ka jaka bad ka kper. Ia kano kano ka jaka, ka kper 
ne jaka rep kaba la iehnoh noh da u trai, lah ban shim da 
uwei pat. Namarba ka mkom rep ka long bunsien da kaba 
thang khlaw, u trai u don ka hok ban iehnoh shrah shipor 
ia ka khyndew bad ban sa rep biang ha ka. Lada um wan 
phai shuh hadien katei ka por la khein ia u kumba u la 
iehnoh ia ka jaka bad kiwei pat ki lah ban shim ia ka. 
Kane ka por ka iapher naduh ar haduh lai snem ne kham 
bun, kat kum Id jaka jaka. 

7. Kiwei pat ki kyrteng kum ka Ri Khain, Ri Duwar, 
Ri Bam Syiem, Ri Seng ki long ki kyrteng jong ki khyndew 
ba la shem ha ki katto katne ki hima kiba la bat da ki jait, 
ne ki kur, lane la ai ia ki syiem ne ki kur jong ki bad ki 
wan ha badei-badei hapoh ki Ri Kynti ne Ri Raj, kat kum 
ka khana pateng kaba iadei bad kine ki khyndew ha la jaka 
ba ki don. Katto katne na ki Ri Raj la ju khein ba ki don 
ka jingiasoh kaba kham jan bad ki syiem ban ia kiwei pat 
ki jait Ri Raj. 

Kiba kham donkam eh na kine ki jait ki long Id khyn- 
dew Ri Seng. Kine ki khyndew Ri Seng ki don ha ri War. 
Ki long ki khyndew kiba u briew ne ki briew ki la bat ia 
ki shisien. Une u briew ne ki briew kim iasam ia ka 
khyndew hapdeng ki khun ki ksiew jong ki, hynrei Id iai 
rep hangto, bad ki khun ki ksiew jong ki ruh ki leh kum* 
juh. Baroh Id briew, kynthei bad shynrang, kiba hiar 
pateng na utei u briew ne ki briew ki banyngkong kiba la 
ioh ne bat ia ka khyndew la khot Id 'riew Seng, bad kito 


3 

baroh de ki nonghiar pateng kiba lah ban pynshisha ba 
ki long ki ‘Bit Seng’. Ban pynshisha ia kane, donkam ka 
jingtip ka bakhraw ia ka khanatang ki nongseng bad kiba 
hiar pateng ; namar kata ki don ka Dorbar Seng ban pyn- 
iaid ia ka ri Seng bad ban sngap ia ki nongdawa ba ‘Bit 
Seng’, bad ban rai shaphang ka Ing Seng’. 

Na ka bynta ki kam Seng ki jingiasiew lang ba ki khot 
ha ki katto katne ki jaka ki “Wir” ki long ki badonkam, 
bad ki khun ki ksiew ne ki kur ki jait ki bym siew kim lah 
ban rep ha ki ri Seng, ne kim lah ban iaioh bynta lem ha 
ki jingmyntoi kiba mih na ki. Ia kane ka jingkhang ki khot 
“Ka Khang-Apot” kaba lah ban weng noh tang shu siew 
ia ka “ Wir 

8. Ka ing Kliatduh ka long ka jaka knia jong ki kur ; 
bad ka khun khatduh ka long ka nongsumar ia ka 
ing Khatduh bad ka shim ka bynta kaba kongsan ha ki 
jinglehniam bad jingknia ing kiba, kawei kaba donkam eh 
na ki ka long ka jinglum ia ki shyieng jong ki baiap. Ha 
kane ka ing Khatduh baroh ki ‘Kur’ ki lah ban wan rieh 
ha kano kano ka shitom lanot. Kumta ngi shem ba ki ieh- 
noh ia ki Ri Kynti ha ka jingsumar ka ing Khatduh na ka 
bynta kitei ki daw. Hapdeng ki War ki iehnoh ka bri ba 
ki khot “Ri Shyieng” ha ka khun khatduh ka ban sumar 
ia ki jingknia ing bad ia ki shyieng. Nalor ka “ Ri Shyieng ” 
ki ai ruh ka bri ia ki hynmen para kynthei baroh lang ne 
ia ka khun khatduh ba ki khot ‘Ri Phniang’, na ka bynta 
ban da ia la i jait i kur ha ka por shitom lanot lane lada 
don mano mano ba pan jingiarap ne baibam na ki hyn- 
men-para kynthei. 

9. Ha kine ki por, namar ba ka khyndew ka kham 
kordor na ka bynta ka jingbun briew bad ka jinglah die 
kloi ia ki jynthung jyntep haba la don ki surok, ki briew 
ki iakhih ban shim bad dawa shibun ka Ri Raj. Ha ki por 
kiba mynshuwa na ka bynta ka jaka thaw uig ki briew 



1 ilrcRAUfA zttoti 

kun donkam khynde# (ka^bynta 

rep ki shim tang kajf ban lah rep uwei u Mew nei 
ka ing. Mynta pat ki fckWv' kiba bun tyngka JfiJtwj 
ker shibun ka Ri Kj| h^duh ba kiwei pat ki trai Among 
kim lah ioh eiei shuh. jSdt r Id j aka ‘ha kiba- ki tep'da ki 
kynroh maw ne kyntoin ' DfflOT^wHlSig,' ftUW' lWKll'jaka ba 
km rep, ki thung pynban da ki dieng kseh ; bad ia kine ki 
jaka bad ki dieng ki kheift kum ki mar la jong kiba ki lah 
ban leh katba mon. Ki khein ba ki don ka hok ban rep 
hangto, ban die ia ki dieng nangto, bad ban thung biang 
ia ki dieng kum ha ki Ri Kynti. Ha kane ka rukom ka Ri 
Raj ka kylla noh kum ka mar kynti bad iasyriem ia ki Ri 


Kynti. 

Ha ki jaka hajan Shillong ha kiba ka khyndew ka 
rem dor bha, katto katne ki rangbah shnong ki la pyr- 
shang ban dawa ba ki dorbar Raj ki don ka hok ban 
die ia ki Ri Raj bad ki ai ia kane ka khyndew ha ki briew 
kum ka Ri Kynti. Ha ka jingbatai ia ka jinglong ka Ri Raj 
la pyni sliai ba ka Ri Raj ka long ka khyndew bym shym 
sam, ka bym don mawbri bad kaba la buh na ka bynta ka 
jingdonkam jong ki briew ha ka shnong ne la shnong jong 
ka Raj. Lada ia kane ka hok jong ki briew la shah ban 
shim noh da ki briew kiba lah ban ker shibun na kane ka 
khyndew kaba dei ban iaioh lang, lane da ka dorbar jong 
katto katne ki rangbah kiba leit long ryngkhat ha kata ka 
por Id nongialam jong kita ki shnong, ki Ri Raj ha ri Khasi 
kin sa long tang kiei kiei ki bahyndai bad ki trai shnong 
kiba kham duk kin sa long tang ki nongwei bad Id nong- 
bylla jong ki katto katne ki riewspah ne ki rangbah 
shnong ha ki khyndew kiba dei hok ki jong ki. U Sahep 
Bishar (D.C.) ha ka mokotduma ba dang shibit (Misc. Pol. 
Case No. 20 of 1933), u la rai ba u Syiem bad ka Dorbar 
jong u ne ka dorbar Raj ne ki rangbah shnong kim don bor 
ban thaw Ri Kynti bad ba ka dorbar Raj kam don bor ban 
die ia ka Ri Raj. 

Ka mokotduma Mawlat, kaba kut ha ka snem 1920, 
kam long kaba lah ban shim kum ka nuksa ne kaba don 
bor eiei. Haba ka Sorkar ka shim khyndew ka jingiadei 
jong ka ka long kaba kyrpang. 

La don ka sakhi kaba iapyrshah shibun ha ka mokot- 
duma Mawbuh (Pol. Case No. 2 of 1916). Ia kane ka 
mokotduma la pyni harum ha ka bynta jong ka jingaiwai. 
Ka jingsakhi kaba shai eh ka long ba ka Raj ne ka dorbar 
shnong kam don bor ban die khlem ka jingmynjur u Syiem 
bad ka Dorbar jong u. Ka long kaba artatien eh lada don 
shisha kano kano ka bor ban die ne em. 

Ka don ka jingainia ba wat lada ka khyndew kam dei 
ka mar u syiem bad ka Dorbar jong u ruh hynrei ka 
long pynban ka mar jong ki briew, bad ki briew na 
man la ka Raj ne ka shnong ki long trai nadong shadong 
ia ka Ri Raj bad ki lah ban leh katba mon. Ia kane ka nia 
dei ban ialeh pyrshah. Ka pateng kaba mynta kam don 
hok ban die ia ki hok jong ki pateng ki ban dang wan. Ka 
Ri Raj ka dei ka khyndew kaba dei ban iaioh lang baroh 
bad ka bym lah ban die. 

10. Ka jingaiwai (Leasing). 

Ia ka Ri Raj jong ka Hima Mylliem ha Shillong la ai- 
wai ne pata ha ki nongwei ban thaw mg. 

Sha nongkyndong, kumba la ong ha ka lynnong kaba 
mynshuwa, ki syiem ki la pyrshang ban ai-wai ia ka ri Raj. 
Ka nongmuna ka long ka mokotduma Mawbuh (Pol. Case 
No. 2 of 1916). Ki syiem Mylliem, u Haih Manik bad u 
Ron Sing hadien jong u, ki la shim tyngka shibun la bun 
snem na ki Khasi kiba rep ia ka khyndew kaba u syiem 
uba bud ia Id U Kmuin Manik u dawa ha ka mokotduma, 
kum ka Ri Raj kaba u la ioh da kaba jop ; kawei pat ka 
mamla. Id hynfiiew kur, ki ong ba ka ri Raj Mawbuh ka 
long kaba ki la thied bad bat kum ka Ri Kynti bad la pyn- 
iaid ia ka da ka dorbar Raj. Katto katne ka jingsakhi na 
ka liang u syiem ka pyni ba u syiem u lah ban ai-wai. 

hynrei don ruh ka jingsakhi kaba pyni ba ym lah ban aiwai 
ia ka Ri Raj. 

U Sahep Bishar u la rai ba ka khyndew ka long ka Ri 
Raj bad kam dei ka Ri Kynti bad ba ka jingsiew peisa ki 
nongrep, katta peisa shi thiar, kam long ka baiwai hynrei 
ka pynshok na ka bynta ka jingbha lang ka Raj Mawbuh, 
bad u shah ban shim teng teng. 

Dei ban kynmaw, (ban shim ia ki ktien u Sahep Bishar 
Laine, ha kawei pat ka mokotduma) ba don katto katne 
ki Ri Raj kiba la ju pyrkhat ba ki don ka jingiadei kaba 
kham jan bad u syiem ban ia ki Ri Raj ba ngi ju tip. Kum 
ia kita ki ju pyndonkam ban kyrshan ia u syiem, hynrei 
man la ka mokotduma ka don la ka khanatang la jong. 

Ka mokotduma Mawmluh, kaba la thoh ha ka lynnong 
XV, ka ong ba lah ban shim baiwai (tang kum ka quit rent) 
tang haba ki nongrep kim treh ban kheifi ialade hapoh ka 
jingsynshar u syiem bad kim siew ia ka pynshok. 

11. Ka jingbun jong ka khyndew ba ki briew ki dawa 
kum ka Ri Kynti da kaba shim khyndiat-pa-khyndiat na 
ka Ri Raj ka long ka bym lah ban tip hynrei ka lah ban 
long ka babun. Don katto katne kiba ngi lah ban tip, kum 
ha kawei ka jingiaknieh jaka hapdeng artylli ki Hima, uwei 
u briew u dawa shibun ka khyndew kum la ka jong kaba 
la ai ha u da u syiem jong kata ka Hima bamarjan na ka 
bynta ki kam bha ba u la leh. Ia ka pud Hima la buh 
lyngba kata ka khyndew bad dei na kane ka daw ba ka 
kam ka mih. 

12. La don ki jingiakajia ki bakhraw shaphang ki hok 
jong u syiem bad ka Dorbar Hima jong u ha kawei ka liang 
bad u rangbah shnong, ki rangbah Raj ne ka dorbar Raj 
ha kawei pat ka liang, shaphang ka jingpyniaid ia ka ri Raj 
bad ki khlaw shnong. Ka rukom pyniaid ka babit eh ka 
long ba ki rangbah shnong lane ka dorbar Raj kan peit 
shaphang ka jingsam ia ka Ri Raj hapdeng ki nongshong 

shnong, hynrei u syiem bad ka Dorbar jong u pat kin don 
ka kamram ban peit lang ia baroh bad ka bor ban sngap 
ia ki apil. 

Ia ki khlaw ba la buh khnang da ka hukum Sorkar ha 
ka snem 1874 bad hadien katei ka snem, la buh hapoh ka 
jingpyniaid jong ki syiem ne nongsynshar ka Hima. Ia ki 
law shnong la pyniaid da ki rangbah shnong. U syiem bad 
ka Dorbar jong it ki don ka bor ban peit ha ka jingpyniaid 
ia ki ka long na ka bynta ka jingmyntoi ka shnong. 


KA BYNTA II 
Ka jingpynbam-phlang 

Ha ka Khanasamari (census) kaba la dep u Mr. Mullan, 
I.C.S. u la pyni ia ka jingbun ki Nepali. Wat ynda la bad 
noh ia kawei ka kynhun shipai ki Gurkha Rifles, ia ki nong- 
bylla ha Shillong bad ha ki surok Sorkar, shu dang don 
bun kyrhai ki nongpynbamphlang ha ki hima. 

Ki syiem ki ioh khajna na ki, namarkata ki pynshlur ba 
kin wan shong ha ki jaka jong ki khlem da khein eiei ia 
ka jingjot jong ki khlaw, ia ka jingduna sboh ka khyndew 
na ka jingbamphlang eh, bad ia ka jingduh ki jynthung, 
jong ki khun ki hajar na ki shynreh. Ha Nongstoiii, ka rynsan 
lum haneng Sylhet, ka jingbymdon eiei ka khyndew ka 
long ka daw ka jingshlei um kynsan ki wah bad ka jingduh 
ki jynthung jyntep ha Sylhet. 

Na ka bynta ka jingbamphlang ha ki Ri Kynti ha Ram- 
brai, Myriaw bad Nongstoin, ki syiem ki ioh shibynta na 
ka lai bynta na ka khajna uwei uwei u shynreh bad ki trai 
khyndew pat arbynta : ha Nongkhlaw u syiem u ioh baroh 
kat kum ka jingrai jong u Commissioner ha ka Apil Dewani 
No. 1 jong ka snem 1921, ka daw na ka bynta katei ka rai 
ka long ba u syiem u la ju shim baroh. Kane ka kam ka 
don mynta ha ka jingpyrkhat ka Dorbar Hima, namar ki 

trai Ri Kynti kim hun satia ia kane ka rukom. Na ka bynta 
ka jingbamphlang ha ka Ri Raj ki syiem ki ioh lut ia ka 
khajna. Ha ki shnong War, ka jingmih ka long ka bynta 
jong ka jingioh jong ka shnong bad ia kine ki lah ban ai 
ia u sordar na ka bynta ban kyrshan ia u ne iasam hapdeng 
ki rangbah shnong ne pyndonkam na ka bynta ki kam 
paidbah kat kum ka jingrai jong ka dorbar shnong. 

2. Ha ka lynnong shaphang ka bor synshar ki syiem 
halor ka khyndew bad shaphang ka ain khyndew ha ki 
hirna syiem la ong ba ki syiem kim don hok ban ai-wai ia 
ki Ri Raj. Ka khajna bamphlang ka long ka jingmyntoi 
na ki Ri Raj bad ha kine ki snem ba la lah ki jingiakajia ki 
la mih ba u syiem ne ki nongshong ha kawei ka shnong ne 
ha katto katne ki shnong ki dei ban ioh ia ka khajna na ka 
jingbamphlang ha ki Ri Raj. 

Ha ka lynnong shaphang ka ain khyndew, la ong ba kat 
kum ka jingpyrkhat hyndai ki Khasi, u syiem u dei ban ioh 
kat ban biang ban kyrshan ialade bad ia ki kur kynthei 
jong ka jait syiem bad ban pynlut ia ki kam hima ki barit. 
Lait na ka Khyrim bad Mylhem ym don hima kaba lah 
ban pynmih kat ban biang ka jinglut lait na ki jingdonkam 
hyndai, kum ka bainong ki myntri bad katto katne ki sha- 
kri. Ba ka Sorkar Assam hapoh ka jingsynshar bathymmai 
kan dang ai shuh bad sumar ia ki katto katne ki kam hima 
ka long ka bym thikna ; nalor kata ki syiem kin kham don- 
kam peisa ha ki por ki ban dang wan namarba ki khun-ki- 
hajar kin pan shuh shuh ki jingai na ka hima. Ka jingpyn- 
duh ia kano kano ka jingioh ka hima ka long ka kam ka 
badei ban da pyrkhat bha. 

3. Wat lada ki jingdawa jong ka shnong ne ka raj ki 
don ka jingkyrshan da ka riti rim ruh dei ban da pyr- 
khat bha ia ki jingmih na ka jingpeit jong ka shnong. Ki 
nongpynbamphlang ki lah ban thaw ki trep ha kawei ka 
shnong ne ka raj bad siew ia ka khajna jong Id hangta 

hynrei ki shynreh jong ki ki iaid sakma khlem nongap bad 
ki lah ban bam phlang ha ka khyndew jong kiwei pat bad 
ban pynduh ia ki jynthung jong kita. 

Khyndiat bnai mynshwa, katto katne na ki raj jong ira 
Mylliem ki dawa ka bor bishar ia ki mokotduma baroh 
bad ka bor shim khajna, ha ka jingshisha ki kwah ban 
pynieng shibun ki hima rit hapoh ka hima. Ki jingialeh 
bad ka Bor Hima u Syiem shaphang ka jingpynbamphlang 
ki la mih. La u Syiem bad ka Dorbar jong u ki don ka bor 
ban peit ia ki shnong baroh, ka jingpyni ia kata ka bor ka 
lah ban long tang da kaba thoh sha u Sahep Bishar. Ki 
syiem ki don bor tang khyndiat eh halor ki Nepali, kiba 
kim lah bishar ha ki Dorbar jong ki namarba kim dei ki 
raiot ; ki shitom shibun eh ban him khajna bad ki thoh sha 
u Sahep Bishar da ka jingkyrpad ne da ka Dewani ban 
iarap ia ki ban ioh khajna. Haduh katta ki don bor kine 
ki nongpynbamphlang ba ha ki hima rit ki thap pynduh 
sa ia ki hima lymda u Sahep Bishar u iarap ia ki. 

Ka jingpyniaid kam da ki dorbar shnong ne dorbar raj 
ka lah ban pynmih bun jait ki jingialeh hapdeng ka Dorbar 
Hima bad ka dorbar Raj bad hapdeng kiwei pat ki dorbar 
Raj bamarjan. Baroh kin khmih lynti ba u Sahep Bishar un 
bishar ia kine ki jingiakajia bad ba un lum ia ka khajna. 
Ka jinglong ka bym lah ban long. 

4. Kawei ka kynja nongrim imat ka dei ban don hangne, 
ba ki trai shnong ki don hok ban ong ban shah ne em ia 
ki nongpynbamphlang ha ki ’dew Raj kiba ki la pyn- 
donkam ban rep. Ia ki ktien “ kiba la pyndonkam ban rep w 
la buh namar ba don jingeh haba la pyniabynta ia ka hima 
ha ki Raj. Ha kine ki Raj lah ban don shibun ki khlaw 
bad ki khyndew bym shym pyndonkam eiei ; ki trai shnong 
ki lah ban im tang da kaba thang khlaw (jhuming), bad 
pynkynriah ia ki shnong man la ka khyndiat snem. Ka hok 
ban ym shah pynbamphlang kum ha kitei ki jaka kan pyn- 
mih ka jingsangeh ia ka jingbamphlang ha ka hima baroh 

kawei ; ka lah ruh ban long ba kin pyndonkam ia ka kum 
ka tiar ban pynbor ia u syiem ban iasam bynta lem ia ka 
khajna bamphlang, kumba iasam ki trai Ri Kynti bad ki 
Syiem ha ki katto katne ki hima. 

5. La ai jingmut ha ki syiem shaphang ka jingthaw ia 
ki khlaw pynbamphlang bakyrpang hynrei ym lah ban 
tip kumno ia kane ka kam lah ban leh ha kane ka rukom 
namar ym don jaka hajuh kiba lah ban leh kumta. Nangne 
kan mill ka jingkhang ia ki nongpynbamphlang Nepali ba 
kin shong shabar kitei ki jaka. 

Ka jingbuh ia baroh ka jingpynbamphlang hapoh u 
Sahep Bishar u ban buh ki non gpeit ki ban lum ia ka 
khajna, bad khate noh katto katne kum ka bai lum, u ban 
buh thikna ki jaka bamphlang bad pynbeit katno tylli ki 
jynri bad ki nongri ki dei ban don hangta, kan pynmyntoi 
ia ki khun-ki-hajar ki hima bad pynduh ia ka jingjot ki 
khlaw bad ka jingtroin ka khyndew. Ia kane ki syiem kin 
yin kohnguh da kaba sngewbha. Ka jingthaw jaka kyrpang 
bad ka jingpynkhim ia ki Nepali tang ha kita ki jaka da ka 
liukum u Sahep Bishar ka long, lada lah ban leh, ka jing- 
pynbha kaba kham bit ia ka jinglong kaba ha ka bakhatduh 
kan ialam ym tang sha ka jingjot jong ki nongrep ha ki 
hima, hynrei kan pynmih ruh bun jait ki jingialeh hapoh 
jong ki. 

KA JINGKYNTHOH 


( KA BYNTA I ) 

Ki Bakhraw : 

Ki Bakhraw mynta kim iadei shuh bad ki Bakhraw 
hyndai, lada ha ki kam ki jam ne ha ka jingmihkhmat jong 
ki ia la ki kur Id jait. Bun na ki kam kiba ki Bakhraw hyndai 
kim nud ban leh mynta pat ki leh, namar bym don shuh ne 
bym bud shuh ia ka niam. Ka jingsiew tyngka ha ka por 
ialeh syiem ka pynlong ia ki Bakhraw tang kum ki atiar 
jong u syiem kiba la duh lut ia kata ka jinglaitluid ban ieng 
na ka bynta ka jingbha u khun u hajar shityllup. Nalor 
kata. Id Bakhraw ba khlem ioh jinghikai kim lah shuh ban 
pyniaid ia ki kam thymmai laiphew jait kiba la mih ha 
kane ka juk shai na ka jingiakynduh bad kiwei pat ki jait 
bynriew. 

Hyndai u Bakhraw u dei u kni rangbah jong ka jait, uba 
peit uba sumar, uba pyndap uba pynbiang, uba sneng uba 
kraw ia la ki khun ki pyrsa man ka sngi man ka por ; na- 
markata u tip ia ka jingdonkam ka jait bad ha Dorbar ruh 
u kren ia ka jingsngew jong ka. Mynta um long shuh kum- 
tei, bunsien u pyrkhat tang ia la ka met, bad um ju tip u 
paid kur u kwah aiu namar um ju iashem bad ki, bad wat 
lada iashem ruh um ju pan jingmut na ki. 

Ka kam ka bakhraw ha khmat ka ri mynta ka long 
kumno ban ioh ki Bakhraw ki bastad bad Id balaitluid bad 
da kano ka lad pat ki paidbah ldn pynbor ia Id ban kren 
ia ka jingsngew jong la, lymda kumta, ka riti rim jong ngi 
kan khein kan duh ha ka jingtyngkhuh bad la kam thymmai 
mynta. Ki briew, ki jingmut jingpyrkhat bad la kam Id jam 
ki la iafld shaphrang hynrei ka riti pat ka sah hajuh bad ym 
don ba bat shuh ia ka. Bun na la Bakhraw mynta kim mih 
khmat shuh ia la kur Id bakhlain eh ha ka hima bad bun 
pat kiwei la kur kiba la kham heh kham khlain ban ia ki. 

Kine ki la dei ban pyni ba ka jingthung Bakhraw ha ka 
Hima ka la dei ban kylla kat kum ka jingiaid ka por ban 
pyniadei bad ka jingdonkam ne jingsei jingsan jong ka, 
bad ia kane la kren shai wat ha ka Report thung Bakhraw 
jong u Col. Herberts. 

Ka Dorbar Hima 

Ngi la iohi haneng ba Id Bakhraw bad u Syiem ki 
pynlong ka Dorbar Hima bad dei kane ka Dorbar kaba 
bat ia ka bor synshar ha ka Hima. Hynrei ban ong ba kane 
ka Dorbar mynta ka lah ban leh nadong shadong ka long 
ka bym dei, namar kumba la pyni haneng ki Bakhraw mynta 
kim long shuh kumba ju long ka riti u Khasi hyndai. Wat 
hyndai ruh u syiem um nud ban pynmih kaei kaei ka ba- 
thymmai kum ban shim peisa ne ban ialeh thma, lymda u 
ioh ka jingmynjur ha ka Dorbar u khun u hajar baroh, kaba 
kham heh ban ia katei ka Dorbar Hima. Hynrei mynta Id 
Syiem bad ki Bakhraw jong Id, ki pynmih laiphew jait id 
rukom thymmai, ki jingshim peisa thymmai bad kiwei lawei 
kiba u khun u hajar u iapyrshah eh bad nalor kata khlem 
da ioh ia ka jingmynjur na ki. Hangne ki Syiem ki dub ia 
ka jingkyrshan u khun u hajar bad kane kan nangpyntlot 
ia ka bor jong la bad dei kine ki jingeh kiba don ha ki hima 
Khasi mynta. Na ka jingbymsngewthuh jong Id syiem bad 
ki Bakhraw ban pynmynjur ia u khun u hajar ha ki kam 
jong Id ki mih ki jingialeh kiba la pynjot ia ka It ka Hima, 
ia ka trei ia ka ktah, ia ka khai ka pateng bad ia ka bor ki 
syiem bad ki hima. 

Ka dei ban don ka jingsngewthuh ka bashai ba Id 
syiem bad ki bakhraw, kumba ki long mynta, ki don 
bor katno, bad u khun u hajar pat katno. Lymda ka Sotkar 
ka pynbeit ia kane ki paidbah kim don lad shuh ban 
pynbeit kumba Id la don shwa ban wan ma ka. 

Ka Ri Raj : 

Na ki rai ba la ai haneng ka shai kdar ba u syiem bad 
ka Dorbar Hima ne ki dorbar Raj 1dm lah pynlohg Ri Kynti 
ia ki Ri Raj bad kim lah ruh ban die ia ki. Kane ka iadei 
bad ka jingpyrkhat u Khasi. 

La ong ha ka dkhot 2 ba ka bakongsan eh ha ka Ain 
Khyndew ki Hima Khasi ka long ba u syiem ne ka hima 
kim lah ban dawa khajna khyndew na la ki khun ki hajar. 
Hynrei kane kam long shuh kumta mynta, namar ha bun 
ki hima ki syiem ki shim khajna khyndew na Id Ri Raj. Ha 
Shillong lei lei namarba ki briew kim banse ban shim pata, 
u syiem bad ka Dorbar ki da ai da ki pata ba la shon ha 
kiba Id shim khajna khyndew bad pynshok. Kane kam iadei 
shuh bad ka Riti u Khasi bad hangno pat kan ieng ka nia 
u Khasi ba ym ju don khajna khyndew ? Ka don shibun ka 
sakhi ha ka mokotduma Mawbuh ba u syiem um lah aiwai 
ne ai pata ia ka Ri Raj. 

Hynrei lada u Syiem bad ka Dorbar Hima ki shim 
khajna, kane ka peisa kam dei ban leit sha ka pla jong Id 
hynrei ka dei ban leit sha ka jingpynbha ia ka Raj ne ka 
muluk ka jaka, ha ki lynti syngkien, ka dawai dashin, ka 
thoh ka pule bad kiwei kiwei ki kam Hima, bad ki dorbar 
Raj ki donhok ban tip katno ki ioh bad kumno la pynlut 
ia ka. Na Id jingrai ha ka mokotduma Mawbuh bad Maw- 
mluh ka paw shai ba u Syiem bad ka Dorbar ki lah ban 
shim tang ka pynshok na ka Ri Raj bad kata ruh na ka 
bynta ka jingbha ne ki kam Hima jong ka Raj. 

Nalor katei ka jingma na ka liang ki syiem bad ka 
Dorbar ka don pat sa kawei ka jingma na ka liang ki khun 
ki hajar bariewspah laba shim eh shibun ka Ri Raj ne ldba 
kam Ri Kynti ia ka Ri Raj. Lada kane kan iai long kumba 
ka long mynta, bun na ki khun ki hajar ki hima Khasi ldn 
ym ioh jaka shuh ban rep ban sei kaei-kaei kaba iapyrshah 
eh bad ka riti Khasi. Ka babha eh ka long ba ki syiem bad 
ki Dorbar Raj ha man la ki Hima kin pynthikna noh ia ka 

Ri Raj ba la ju don bad kin peit ba baroh u khun u hajar 
un iaioh bynta lem ha ka, khlem da ai than la uba don 
peisa ne pynduh ia u baduk, bad lada don kano kano ka 
jingmih peisa na kata ka dei ban leit na ka bynta Id kam 
kiba pynbha ia kata ka Raj da ka jingiatip lem baroh. 


KA BYNTA II 


Ki khar shynreh : 

Ka jingri shynreh ki Curkhali ha ri Khasi ka long kawei 
na ki jingpynjot bakhraw kaban pynduh ia ki hima bad ia 
ki khun ki hajar kiba shong bad bam na ki. Ka jingbun 
jong lane Id dkhar katba nangiaid ki por bad ka jingpyn- 
julor jong ki ia ngi ka la dei ban pynkyndit briew ia ka ri 
baroh kawei. Hynrei u paidbah um khih namarba Id syiem 
bad ki Bakhraw ki ioh peisa na u khar shynreh. Haduh 
katne u Khasi u ieid ia la ki syiem bad ka riti ! 

Ka khajna bam phlang : 

Ka khajna bam phlang na ki Ri Kynti ka dei ban long 
ka jong u trai khyndew, namar ym ju don riti ha u Khasi 
bad kan long kaei kaei kaba iapyrshah eh ia ka jingpyrkhat 
u Khasi ba ia kane yn iasam bynta bad u Syiem kumba ki 
leh mynta. Ka jingleh u Syiem Nongkhlaw bad ka jingrai 
u Commissioner ka long kaba iapyrshah bad ka ain ka riti 
u Khasi bad ym lah ban pynieng ha kano kano ka nia lait 
na kaba la ju leh. 

Ka khajna bam phlang na ki Ri Raj ka dei ka jong ka 
Raj bad ka Hima bad kane ka dei ban wan ban left kumba 
la pyni haneng, da ka jingiatip lem. U Syiem Khasi kat 
kum ka yiti Khasi um ju donhok ban thep peisa sha la ka 
pla lait na ka khrong ka dan na iew na hat bad ka nguh 
Syiem. Ka babha eh bad ka nuksa ia ki syiem ka long ka 
jingleh ki shnong War ia kane ka khajna. 

Ka jingong ha ka dkhot 4 ba ki trai shnong ki don hok 
ban shah ne em ia ki khar shynreh ban pynbam phlang ha 
ki Ri Raj kiba ki rep ka long ka badei $ tang ba ym don nia 
na ka jingpyrkhat ne ka riti u Khasi ban ong ba ki lah ban 
leh kumta tang ha ki jaka ba ki rep. 

Ki jaka bam phlang bakyrpang : 

Ym don daw eiei kaba khlain ban pyni ba lah ban leh 
kum kane ha ki hima rit ha ri Khasi. Ka babha eh ka long 
ban ym shah kharshynreh ban wan pynbam ohlang ha 11 
Khasi. 



XIV 


KA AI5J KHYNDEW I1A KI SIINONG SORKAR 


Ha Shillong bad Sohra ia ka khyndew la aiwai da ki 
pata bakyrpang ne da ka jingiapynbeit thikna kaba katto 
katne snem. Ha ki shnong-rit ym don khajna khyndew 
hvnrei tang ka khajna ing. Ym shym pat tohkit ei ei sha- 
phang ki jingdawa Ri Kynti bad ka jingkren ka Sorkar kaba 
la tip ka don ha ka sla clvi jong ka jinglamphrang ia ka 
kot Ain Khyndew ha ri Assam (Assam Land Revenue 
Manual) jong ka snem 1906 (ba Ia shon biang ha ka sla 
cxii jong ka snem 1931), ha kaba don ka jingong ba ka 
Sorkar ka long ka trai jong ka khyndew, lang bad ka jyn- 
thoh ha kjat ba “ Ym shym don ba ai bor mano mano ia ka 
jingong ha ka sla 177, Thir VIII jong ka Hunter’s Imperial 
Gazetteer, Edition ka ba-ar, ba baroh ka khyndew ha ri 
Khasi bad Jaintia ka long ka mar kynti jong ki nongrep. 
Ka Sorkar kam ju ithuh mynno mynno ruh kum ia kata ka 
hok lait tang ha ki hima laitluid shiteng jong ka ri Khasi.” 

Ki briew hi ki pyndonkam ia ki ktien Ri Kynti bad Ri 
Raj. U sordar bad ki rangbah shnong ki pynbeit ia ka jing- 
rep ha ka khyndew kaba iadei lang baroh. Ka jingker 
shibun ka jaka da ki kynroh ne kynton, hana, namarba man 
ka snem shibynta na ka ’dew-shrah ba la ker ka donkam na 
ka bynta ka jingrep lum ka long ka rukom thymmai. La 
kren ia kane ha ka dkhot 9 jong ka Lynnong XIII. Kane ka 
ialam sha ka jingdawa trai khyndew bad ka jingaiwai bad 
die ia ka ’dew-shrah. Lada ia kane ka rukom ki Sahep Bishar 
kim pynsangeh noh ka khyndew baiadei lang baroh (Raj) 
kan sa duh. 





- 48 


La don katto katne ki jingdawa Ri Kynti kiba la dawa 
bad la pyrkhat, hynrei ka jingiatainia ia ki jingmut baiapher 
ba la ai ha kine ki mokotduma shaphang ka rukom kaba 
dei ban leh ia kine ki jingdawa kam long ka babit namar 
ba ym don kawei ka jingmut ruh kaba don bor. Lada ka 
khyndew ba ki dawa ka long kaba da donkam shisha na 
ka bynta ka rep ka riang jong ka ing ne ka jait, kiwei pat 
ki trai shnong kim ju leit trei ha ka. Ka jingeh ka lah eh 
ban mill ha ki jaka kiba don sa tang khyndiat na ki kur jong 
kawei ka jait kiba sah ha shnong mynta ki por, ba ki dawa 
shibun eh ka jaka kum ka Ri Kynti haba kiwei pat ki trai 
shnong kim lah ioh khyndew wat tang kat ban biang. Ka 
jingkynthoh kaba lah ban pyni hangne ka long ba shuwa 
ban don kano kano ka jingrai shaphang kane dei ban don 
ka jingtohkit ia ka jingbun ka khyndew ba ki dawa kumta 
ha ki shnong Sorkar. Lada don bun kaba ki dei ban dawa, 
dei ban da pyrkhat ia ka jingmih na ka jingmynjur ia ki 
ha ka liang ka jingbha jong kiwei pat ki trai shnong. Ba 
ka jinglong jong kine ki khyndew, lada mynjur, kan long 
ka hok ban bat ia ki kaba lah ban ioh pateng bad die lane 
kawei pat kaba kham heh ia kata ym shym pat peit satia. 

Ki khyndew kiba rep barabor kum Id pynthor bad ki 
kper, ki sah bad ki nongbat kiba ioh pateng bad pynleit 
pynwan ia ki katba ki mon ; kumjuh ruh ki bri ha ri War. 
Ia lane ki khyndew ki die noh, ne buh bynda ne aiwai. 

Shaphang ka Ain Khyndew lah ban thoh shibun, hyn- 
rei ka jingiapyni ne ia ainia ka long ka bym sngew dei ha 
ka kam kaba ka Sorkar kam pat ai hukum ei ei ban tohkit. 

KA JENGKYNTHOH 


Kane ka lynnong (XIV) ka long kawei na ki badonkam 
tam ia u khun Khasi raiot Sorkar hynrei u Mr. Candie um 
shym kren shai ei ei namar lehse ba ka Sorkar hi ruh kam 
shym kren shai. La katta ruh don ka jingong ha ka kot Ain 
Khyndew ka ri Assam ba ka Sorkar ka del ka trai khyndew 
ka ban pynshaiong ia u raiot Sorkar baroh. Haei pat ka 
Riti u khun Khasi kan don lada ha ki Ri Kynti la jong ruh 
um lah long shuh u trai khyndew uba lah ban leh katba 
mon. Lada ha ki hima syiem ka don kata ka hok bad ka 
Sorkar ruh ka bat ia ka, balei pat kan shu pynduh ia kata 
ha Id jaka jong ka kiba shong ba sah da ldjuh hi Id briew 
kiba don kajuh ka Riti. Lehse don ki ban ong ba ha Id jaka 
ba ka la jop, da ka hok ba ka la jop, ka lah ban shim ia ka 
khyndew bad pynkylla ia ka Riti baroh kawei. Hynrei ki 
shnong ba ka la shim da ka jingjop ka long tang ka Maw- 
mluh bad ka Mawsmai bad ia kiwei pat ka la ai biang ha 
la ki syiem 5 bad kiba long shnong Sorkar pat hadien 1dm 
long kum ka Mawmluh bad Mawsmai. Ka long ka baeh 
ban ngeit ba ka Sorkar kan leh pat da kumwei, haba baroh 
shilynter Id jynthoh jong ka ka bat ia ka Ain Khyndew u 
Khasi, ba u ju don ka Ri Kynti bad ka Ri Raj kiba u tip 
bha ki mut aiu kita. Hynrei kumba ong u Mr. Candie ka 
long lehnohei ban iakren ne iathoh ei ei kaiba ka Sorkar 
kam pat hukum ban tohkit. 

Ki jingeh shaphang ka Ri Raj bad kaba kam Ri Kynti 
ia ka Ri Raj kim shym iapher eh na kito ldba don ha ki 
hima syiem. Baroh ka Ain Khyndew ha Id jaka Sorkar ha 
ri Khasi ka don ha ka jingdum. Kan long ka jingjbha ia ka 
ri lada ka Sorkar kan tohkit bad buh ka aih khyndew ba* 
thikna. 


4 






BYNTA III 




XV 


KA BOR SYNSHAR JAKA JONG KI SYIEM 
KI HIMA KHASI 


Ha ka snem 1874, ha ka mokotduma jong u syiem 
Mawsynram pyrshah u syiem Maharam, u Colonel Bivar, 
u Sahep Bishar, kum u Sahep rangbah ba la mlien bha ha 
ka kam, u la thoh 

“ Namarba ki syiem Khasi kim long ki nongsynshar jaka, 
hynrei ki rangbah ba la jied da u paidbah, kiba ka bor jong 
ki ka long halor ki khun ki hajar ym halor ka khyndew, ha 
ka jingshisha kim lah ban dawa bor ei ei halor ka khyndew 
hynrei ka jingsynshar jong ki ka long halor ki shnong, bad 
ki pud ki sam jong kita ki shnong Id long ka jingkut jong 
ka jingsynshar jong ki.” 

Baroh arngut ki syiem ki la kam ia ka jaka ka baheh. 
U la shem ba ki trai shnong jong kata ka jaka ki nguh 
syiem ia u syiem Maharam. U la ai ia u syiem Maharam 
baroh ka jaka kaba lane ki shnong ki la pyndonkam ban 
rep lum. Na ka bynta ki pud la shim da ki jinglong ka sla 
khyndew khamtam da ki wah. Ha kawei ka bynta la don 
ka khyndew kaba ym pat shym don ba rep da kano kano 
ka shnong. Um shym ai iano iano ruh ia kane ka khyndew, 
bad kane ka pynmih ka jingiakajia ka bajur ha Id snem 
kiba hadien. 

Kane ka long ka rukom ba ki leh naduh katei ka por. 
Ym ju don jingthew ia ki pud katba ym pat don jingiakajia 
bad ym pat ju pyrshang ban rai kut shisien trei ia Id pud 
jong ki hima baroh. 

KI DAW NA KA BYNTA KATEI KA RUKOM 

Kat kum ka khana-pateng, k i Khasi ki wan na shaphang 
mihngi, ba ki ong mynta ki Lum Jaintia bad ki sa phriang 
kylleng sawdong ka ri. Namar bym don ki syiem kiba lah 
ban wad ia ka thymmei jong ki, don kiba ong ba baroh ki 
long kiba dang mih kham shibit ban ia kaba ki wan shong 
ha ki lum phang sepngi ; kum ka nongmuna, ki syiem 
Nongkhlaw ki la wan na ri Jaintia. Ki Lyngdoh, kiba long 
nongsynshar ha ki katto katne ki hima ki lah ban kham 
shuwa. 

Na ka jingshisha ba ki Ri Kynti kim long hapoh ka 
jingpyniaid ki syiem, don katto katne kiba pyrkhat ba kane 
ka pyni ba la pynlong ia ki syiem hadien ka jingiasam 
khyndew bad ba ki kynhun shnong ki jied ia u syiem da 
kaba iasoh lang da la ka mon. 

Ki khana-pateng ba kham hadien ki dap tang da ki 
jingialeh pyrshah ia ki syiem, ka jingiasam jaka, ka jingseng 
bad jingpynduh shnong (peit ia ka jingiathuhkhana ha ki 
Dienjat jong ki Longshuwa. Don Bosco Press, 1930). 

Katba ki briew ki nang saphriang ha ki jaka lait-ei jong 
ki lum, ki pud jong ka hima ruh ki nang iar. 

Bunsien ki hima ki long kiba don tang ha kawei ka jaka 
namarba ki donkam ban iada ialade na ki nongshun; ka 
jingthaw shnong hapdeng ka jaka jong kawei pat ka hima. 
jngai na la ka jong ka hima, bad ka jingiapyrshah ia ka bor 
jong kata kawei pat ka hima kam lah ban long shuwa ka 
jingwan jong ki Phareng. Hynrei lymda ka sla khyndew, 
kum ka wah ne u lum ki long ki pud hapdeng artylli ki 
hima, uno uno u syiem u dei ban da iaid baroh sawdong ia 
ka jaka ba rep ki khun ki hajar la jong ban dup shem 
hangno ka pud kaba thikna ha kata ka por ka don. 

Un kham sngewbha ban iehnoh ia la ka pud ka sam 
ha ka jingdum, khnang ba un lah ban dawa khyndew shuh 
shuh haba ki briew jong u ki kwah. 



- 55 - 


KA BOR SYNSHAR DUH HAPOH LA KI PUD 

Ha kine ki snem mynta, ki Khasi kiba wan na kawei 
ka hima sha kawei pat, ki dawa ba kaba shong hapoh 
kawei ka hima kam pynlong ia ki hapoh ka jingbishar jong 
u syiem jong kata ka hima. 

Kine ki jingdawa ki la jur haduh katta katta ha Shillong, 
ka jaka kaba don shibun kum kita ki briew, ki bym treh 
sbisha ban shah bishar ha u syiem Mylliem, bad ki mokot- 
duma ki baeh ki la mih ha kine ki sngi. 

Da ka dkhot II jong ka Sanad, ki syiem ki la duh ka 
bor ban bishar ia ki briew ki bym dei la ki khun ki hajar. 
Don ka jingpyrkhat ei ei ka bym shai ba katei ka dkhot II 
ka kynthup ia ka riti hyndai. Ym lah shem daw ei ei ia katei 
ka jingpyrkhat. Ki ktien u Col. Bivar kim kdew ei ei ia ka 
bor bishar. U pynshai ia ka jingmut jong u ha ka mokot- 
duma, ha ka snem 1874, jong u Ram Khasi na ka bynta u 
Syiem Khyrim pyrshah u Mon Lalu, u raiot Sorkar, “Ban 
ioh khajna khyndew na u na ka bynta ba u bat khyndew 
ban rep.” U ong : “ Dei ban peit bha ba ki syiem ha ki 
hima Khasi kim long ki nongsynshar jaka hynrei ki rang- 
bah ba la jied da u paidbah bad ki bym don hok ei ei ruh 
halor ka khyndew. Ki khyndew ha ri Khasi, kiba dei ki 
jong ki khun ka khyndew, ki long ki mar ki mata jong u 
trai bad na ka bynta kane ka hok um dei ban shah teh ha 
uno uno u syiem bad um ju siew kano kano ka khajna 
khyndew, bad u briew uba lah ban dawa khajna na ka 
bynta kane ka khyndew dei tang u trai uba lah ban leh 
katba mon ia la ka jong bad u bym shah teh hano hano ruh 

na ka bynta jong ka. U Syiem um dei u Jemindar, u 

long, kumba nga la ong mynshuwa u nongsynshar ba 
la thung da u paidbah bad kum uta u don ka bor tang 
halor ki khun ki hajar ym halor ka khyndew. Ka khajria 
khyndew hima ka long kaei kaei kaba kim ju tip hatpdeng 
ki khun ki hajar jied syiem jong ki hima Khasi, bad sha- 

phang ka khyndew bad ki hok kiba iadei bad ka, u syiem 
u don ha kajuh ka kyrdan kurrj uwei uwei pat u briew 
jong ka hima.” 

U Chief Commissioner ha kaba mynjur ia ka jingrai u 
Colonel Bivar u la ong “ La mynjur ba ha kine ki snem 
mynta ki syiem ki la sdang ban shim ia ka bor synshar 
jaka bad ia kane ka kam la pynshlur da ka Sorkar. Hynrei 
ka jingioh jaka jong ki kam lah da lei lei ruh ban ai ia ki 
ka hok ban dawa bai-wai ne khajna khyndew na kito kiba 
bat khyndew hapoh kitei ki jaka.” 

Ka jingeh kaba mih mynta ka long tang ka jingthaw 
jong ki Sanad ; ki ktien ba la pyndonkam da u Colonel 
Bivar haba u pyrkhat ia ki pud jong ki hima ne ka jing- 
dawa khajna khyndew kim dei ban mih kum ki sakhi ba 
ki syiem ha ki por hyndai kim don bor ban synshar halor 
uno uno u briew uba hapoh ka hima jong u. 

Ka jingpyndonkam ia ka ktien "raiot” (ne ki khun ki 
hajar) haba kren shaphang ka jingshah synshar ka pynmih 
shibun ka jingkulmar. Ka jinglong trai shnong bad ka jing- 
shah synshar hapoh ka hima ki long artylli kiei kiei kiba 
iapher. 

U Mr. Mills, u Sahep Bishar jong ka Naga Hills, u 
riewstad jong ka Ain ki Riewlum, u ong ba ka jingpyrkhat 
tynrai shaphang ka bor synshar jong ki nongmihngi ka long 
ka jingiada, ba u syiem u iada katto katne ki briew bad na 
ka bynta kane ka jingiada u don hok ban ioh ka jingkoh- 
nguh na ki bad katto katne ki jingsiew. 

Don barabor ka jingkwah ban dawa ia kane ka jingiada 
halor ki khun ki hajar kiba la leit sha ki jaka ki bajngai. 
Hynrei kane kam lah ban long ha ka jingpyniaid kam. 
Kaba lah ban long, ha ka jingmut jong u, ka long ban buh 
pud ia ka jaka kaba ki lah ban dawa ia kane ka bor iada. 
Ka hima ne uno uno u rangbah no n g m i hng i um dei u trai 
khyndew jong kata ka jaka hapoh ka jingsynshar jong u. 
Hynrei ki ingshari kim dei ban pynkulmar jingmut sha- 
phang ka hok trai kynrad halor ka khyndew bad ka hok 

lada halor ki jaka. Baroh kito kiba shong hapoh ka hima 
ki dei ban don hapoh ka bor jong u syiem kata ka hima. 

Ha ka snem 1907 u Mr. Arbuthnott, Commissioner, u 
la kynthoh kum ka jingpyntip ia ka Sorkar ha ka mokot- 
duma u Bajur (ia kane ka jingkynthoh la kdew bad la 
mynjur da u Commissioner ha ka mokotduma Political Apil 
19 bad 21 jong ka snem 1928 bad kumjuh ruh la leh da u 
Lat (Governor) ha ka Dorbar jong u ha ka mokotduma 
Sohra pyrshah ia ka Mawmluh jong ka snem 1929), ba u 
Khasi uba shong ha kawei pat ka hima u dei ban hap hapoh 
ka jingsynshar jong u syiem kata ka hima, bad ban siew 
pynshok (ka jingai na ka bynta ki kam hima ba la siew 
id u syiem kum u khlieh jong ka hima). 

U la ong— “ Kane ka khyndew (Ri Raj) ka long ka ja- 
ka ba la buh ia ki khun ki hajar ki bym don khyndew la 
ka jong lane ia ki nongshong kiba wan na kiwei ki hima 
haba ki kwah ban pynshlur ia ki. Kum kine ki nongwan 
shong na shabar Id long ha ka ktien Khasi ki khun ki hajar. 
Ka ktien khun-soh-syiem ka mut ia ki khun ki hajar jong 
uwei pat u syiem ne ka hima.” 

U ong shuh, “Ym ju don dustur ban shim baiwai 
(rent). U nongwan shong Khasi ha ki por bym pat wan 
ki Phareng, uba kyntait ban siew pynshok un shah beh 
shisyndon ha u syiem, bad kam lah ban long ba kum kine 
ki jingjia kin wan mih haba ka don kum kane ka jingpyn- 
biang kaba lah ban leh shisyndon.” 

Ka jingrai bashisha ha ka mokotduma u Bajur ka shong 
nongrim ha ka jingkylli ba u Bajur, ynda u la shim pata ia 
ka Ri Raj na u syiem, u lah ne em ban bat ia ka khlem da 
siew baiwai. 

Ha ka mokotduma Political No. 2 jong ka snem 1922, 
ka Myrshiah pyrshah u Rihin Sing, u Rai Bahadur Ropmay, 
u nongbishar ba la mlien bha ha ka kam, u la kynthoh ba 
ki Khasi kiba wan na kawei ka hima bad shong bad trei 
ha ka ri Raj ki dei ban siew pynshok bad ban leh ia kiwei 
pat ki kamram kum ki briew kiba ha kata ka hima, lymda 

kumta, ha ki por shuwa ban wan ka Sorkar, ki la shah beh 
shisyndon. Ban shim ri Raj ka mut ban shim ia ka hok u trai 
shnong bad u briew uba leh kumta u dei ban pyndep ia 
ki kamram u trai shnong. 

Utei ujuh u nongbishar bastad, ha ka mokotduma u 
Raimohon ha ka snem 1923, u la kynthoh ba u Khasi uba 
na kawei ka Hima u dei hok ban ioh bad trei ha ka ri Raj, 
shisien ba ki la shah ia u ban shim ia ka, lada u siew pyn- 
shok bad shah hapoh ka jingsynshar u syiem. 

Ka mokotduma bakhatduh eh kaba don jingiadei bad 
ka jingsynshar jaka ki syiem ka long ka mokotduma 
Political II u Sahep Bishar jong ka snem 1929, u syiem 
Sohra pyrshah u sordar Mawmluh. 

Ia ka jingiakajia pud hapdeng kitei ki Hima la rai ha 
ka snem 1917. Ha ka snem 1927 la shem ba ki nong Maw- 
mluh ki la rep ha ka khyndew kaba la ai ha ki Sohra ha La 
snem 1917. Ia ka jingrai ha ka snem 1917 la pynskhem 
biang ha ka snem 1927. U syiem Sohra u dawa khajna 
(rent) namarba ki nong Mawmluh ki ong ba ki donkam ia 
ka khyndew bad ki iai rep ha ka. 

U Sahep Bishar bad u Commissioner ki la rai ba u syiem 
u lah ban shim ka pynshok ne ka khrong teng-teng, haba 
u shim ia kane na ki khun ki hajar lajong, hynrei um lah 
ban shim khajna khyndew. U Lat (Governor) ha Dorbar u 
kyntait ia kine ki jingrai bad u pynmih hukum ba ki nong 
Mawmluh kiba kwah rep ha ka Hima Sohra ki dei ban 
siew ka jingsiew Hima, kat kum ka dustur lane lada kim 
siew ia kata ki dei ban siew khajna khyndew (quit rent). 

Kane ka jingrai ka ai ka lad ban bishar bniah ia ka hok 
ban shim khajna khyndew, hynrei ka buh ka rukom kaba 
dei ba haba, la pynskhem ia ka pud Hima u nongwei (na 
kawei pat ka Hima) uba shim ia ka khyndew hapoh ka 
Hima u dei ban kheifi ba u Syiem bad ka Dorbar jong kato 
ka Hima ki donbor halor kata ka khyndew. 

Ka jingeh ba shem mynta shaphang kaba bishar ka long 
tang ka jingthaw jong ka dkhot II jong Id Sanad, kane ka 



lah ban long na ka jingbatai bakla ia ka jingmut jong ka, 
bad ka jingpynbeit ia ka dkhot II jong kaSanad, lada don- 
kam ban pynbeit, da kaba ai bor ia ki syiem ban bishar 
halor ki nongshong kiba hapoh kata ka hima ka long ka 
bym lah ban ialeh pyrshah da kaba wad jingkyrshan na ka 
khanatang ki Khasi ne ka jingpyrkhat bor synshar jong ki. 
Ia kane ka jingkylli yn sa iapeit bha pat ha ka Lyn- 
nong XVIII. 


KI RUKOM RAI IA KI JINGIAKAJIA PUD 

Kumba ka long ha ki por hyndai ki pud jong ki hima 
ki kylla bunsien, kumta ruh ha kiba bun ki jingrai jong ki 
jingiakajia pud, la iohi ba ka jingeh ha ka jingmut ki nong- 
rai ka long ka jingialeh hapdeng ka jingpyrkhat ba ki 
briew ki dei ban bat ia la ka jinglong khun long hajar ia la 
ka Hima tynrai jong ki bad ka jingpyrkhat ba kito kiba wan 
na kawei ka Hima ki dei ban kohnguh ia u Syiem uba don 
bor halor kata ka khyndew shuwa ban leit ma ki hangta. 

Katei ka rukom ka banyngkong imat haba shu peit kan 
kham pynmih ka jingsuk, kat kum ki jingpyrkhat hyndai 
jong ka jait Khasi, hynrei kam pyni satia ba ka long 
barabor kumta. 

Ha ka snem 1882 u Colonel Clarke, u Sahep Bishar ha 
kata ka por, u la rai ba ka shnong Laitsohum, kaba don da 
ki briew kiba wan na ka jaka u sordar Nonglwai, kaba 
jngai shibun mail, ha ka jaka kaba imat kumba dei hapoh 
ka Hima Mawsynram, ki dei ban long Id khun ki hajar u 
sordar rim jong ki kumba ki kwah hi ban leh kumta. Kumba 
40 snem hadien ynda ki la ialeh shibun ki mokotduma sha- 
phang ki pud, u syiem Mawsynram khlem pyrkhat, u leit 
kum thoh ba lada kito ki briew ki kohnguh syiem ia u, ki 
mokotduma ialeh pud kin sangeh. 

Wat lada kynthoh bha harum ban pyndonkam noh da 
ki tiar kiba biang ha kaba thaw map na ka bynta ka jing- 

pynbeit thikna bad ka jinglait na ki lad ban ioh iakajia, 
pynban ka long ka baeh ban khum ia ki dohnud briew da 
u kynjri nar u nongthew khyndew. 

Ka long tang haba ki jingrai ki iadei bad ki lyng- 
khot khyndew ki bym don ei ei ha kiba artylli ki shnong 
jong ki Hima baiapher ki la sdang ban rep bad iakajia ba 
kim da pynkthang eh bad ki briew ruh ki kloi ban pdiang. 

Haba ki jingialeh ki iadei bad ki jingkylla long lchun 
Hima, ki jingrai ruh ki long ki baeh. Ka nongmuna ka 
babha eh bad kaba ai jinghikai ka long ka rai jong u Mr. 
Hezlett, u Commissioner jong ka Surma Valley bad Hill 
Districts, ha ki apil Political 18 bad 21 jong ka snem 
1928, ha ka jingiakajia ia ki shnong artylli kiba la dawa da 
u syiem Mylliem, u Lyngdoh Lyniong bad u sordar 
Pamsangut. Ka long ka jingrai kaba iadei, balyngkot bad 
babha eh ha kine ki jingiakajia. Ia kawei na kine ki shnong, 
u rai ba ka jingseng ba dang shen jong ka da ki khun ki 
hajar u Syiem Mylliem bad ka jingbymlah u sordar Pam- 
sanngut ban pyni ba u don bor halor jong ka, la shisha kat 
kum ka jiokraphi ka paw kumba ka don hapoh ka Hima 
jong u, ka la biang ban bat ia ka ba ka don hapoh ka Hima 
Mylliem ; ha kawei pat ka shnong, u Lyngdoh Lyniong u 
la ju synshar halor kita ki khyndew naduh Id por mynshuwa 
bad ka jingthied ia ka khyndew shnong da u syiem Mylliem 
ha kine ki snem bad ka jingkwah jong ki briew ki babun 
ban don hapoh ka Hima Mylliem kam pat biang satia ban 
pynkhih ia ka bor synshar jong u Lyngdoh Lyniong. 

Ka jingmih baphylla jong kane ka jingrai ka long ba 
ia kata ka shnong kaba iasoh bad ka Mylliem, la jan pyn- 
iakhlad bak na ka khyndew jong ka Hima Mylliem, da kata 
kawei pat ka shnong kaba la pynskhem ba ka dei ka jong 
u Lyniong. 

Ki nongshun jong ka, kiba ker sawdong ia ka, kin ia 
pyrshang ban pynkhim ia ka jingrep jong ka katba lah bad 
kin wan rah mokotduma ha u Sahep Bishar da kane ka 
jingthmu. 

Hynrei lada ka jingrai kan long da khongpong, ki 
nongshong shnong kin don sah ha ka jingialeh pyrshah ia 
u sordar barit u bym lah ban synshar ia ki. 

Ia kiwei pat ki nongmuna ki babha eh lah ban shem 
ha ki jingrai bathikna jong u Mr. Laine bad Mr. Cosgrave 
ha ki por ba ki long Sahep Bishar. 

Ha kitei ki jingrai la don katto katne ki aiii kiba la 
pynthikna. 

1. Ki Syiem kim lah ban pynkylla ia ki pud Hima 
khlem ka jingmynjur ka Sorkar Assam (ka hukum Sorkar 
jong ka 14-1-28 ha ka mokotduma u Ender Singh bad kiwei 
na Mariaw, pyrshah u syiem jong ka Marxaw bad 
Nongkhlaw). 

2. Ka jingthied da u syiem ia ka khyndew kaba ha 
kawei pat ka Hima kam lah ban pynduh ia ka bor synshar 
uta u syiem halor kata ka khyndew. (Ki apil Political 18 
bad 21 jong u Commissioner ha ka snem 1928). 

3. U Colonel Clarke, u Sahep Bishar ha ka snem 1883, 
u la rai ba ka ri War ka dei ban long tang ia kito ki jaka 
kiba shapoh kliar ki riat. 

Ia kane ka jingrai ki la ju bud, la kum ban shu pyni 
nuksa ka Duara Nongtymem, ka shnong War, ka don khyn- 
dew halor rynsan lum, namar ka shnong jong kane ka Hima 
ka leit shong ha rynsan lum. Kane ka jingrai ka long ka 
badonkam bad ka babit bha, la ha ka jingshisha namarba 
don ha ri War ki briew kiba wan shong na ri lum, katto 
katne na ki kiba don khyndew ha ri lum shuwa ban leit 
sha ri War ki lah bad ki don daw ban ong ba ki la duh 
noh ia la Id hok rim jong ki ban rep. 

4. La ong ba haba ki ing jong ka shnong, na ka 
jingrai ialeh pud ki Hima, Id leit hap hapoh ka jaka jong 
uwei na ki arngut ki syiem kiba ialeh, ka hukum jong u 

Mr. Arbuthnott ha ka snem 1907 ka dei ban iaid thik ha 
kitei ki nongshong shnong. 

Ka jingrai ha kitei ki jingialeh pud kan ym myntoi ei ei 
lada ki briew kiba la pynbor ban siew pynshok ha u syiem 
kim dei ban shah bishar ha u ; u syiem jong kata ka shnong 
kaba la ai un ym lah ban pyniaid ia ka. 

5. La ong ba ka Sorkar ka lah ban kylla ia ki pud Hima, 
kiba la buh thikna lypa, lada ki nongshong shnong jong 
kawei ka Hima ki nang duna bad ki jong kiwei pat ki Hima 
bamarjan ki nangroi haduh ba ka khyndew kam dap 
shuh ia ki. 

Lada ki don shibun ka khyndew ba kim leh ei ei kaba 
kim lah pyndonkam mynta ne ha ki snem ki ban wan, ki 
syiem ne ki shnong kim don hok ei ei ban pynmyntoi na ka 
Ri Raj da kaba aiwai ha ki khun jong kawei pat ka Hima 
ki bym don khyndew. 

Ka jingrai ia ka mokotduma Mawmluh jong ka snem 
1929 ka long mynta kaba ki syiem ki sngewbha eh ban 
kyrshan ialade ; hynrei ka long kaba donkam ban kynmaw 
ba ki nongrep ki lah ban jied mon da kaba siew pynshok 
ne khrong ha ka jaka ka khajna ; bad kane ka khajna ruh 
ka long tang ka kynja khajna ban lait siew ei ei, ba la 
pynthikna da u Sahep Bishar ha ka jaka ka pynshok. 

Ym pat ju don ka jingpynkylla ia ki pud kiba la pyn- 
skhem shisien, bad kum kata kaei kaei kin ym leh lymda 
don ki daw ki bajur eh, namar ba ka jingthmu jong ka 
jingpynbeit pud ka long ban khang ia ki jingiakajia ki ban 
mih hadien habud bad ban pyniasuk. Kane ka jingthmu 
kan ym lah long, wat kumba ka la long mynta, lada ki 
briew ki pyrkhat ba lah ban kylla ia ki pud. 

KA JINGTHEW IA KI PUD 

Bun kiba pyrkhat ba da ka jingpynduh ia Id thma View* 
lum ki shakri ka Sorkar ki la lah ban pynduh khoit ia ki 
jingiakajia pud. Ka jingsniewbok ka long ba wat la don 

shibun ki pud kiba la pynskhem da ki jingrai, pynban ki 
jingiakajia ki bun haduh ba ym don uwei ruh u syiem uba 
lah ban shong kum u para marjan bad kiwei pat ki syiem. 
Lada um don mokotduma iaknieh hima ha kata ka por ruh, 
hynrei u iam pangnud ia ki mokotduma ba u la duh myn- 
sliuwa bad u pyrkhat jylliew kumno u lah ban ioh biang 
ia ki ne da kano pat ka lad un lah ban dawa lashai la shi- 
sngi. 

Ka kam ka paw kum kaei kaei ka barit eh, kaba dei 
ban sngewsih tang namarba ka pynlut ei ia ka por ki shakri 
Sorkar bad ka pynsammut teng-teng ia baroh ar — ki nong- 
laleh bad ki shakri Sorkar. Hynrei kaei kaei kaba lah ban 
long tang kum ka jingialehkai ia ki briew kiba don hapoh 
ka jingiada baskhem jong ka Sorkar Bilat ha ki por rim, 
kam long shuh ka kam rit ia ka jait bynriew kaba shah tyn- 
rah ha ka jingialeh bad ki nongwei, wat la kata ka jingialeh 
ka shu long tang da ka jingwan rung bajaijai. Baroh ka 
jingkhmih-lynti ia ka jingiasoh lang ne iatylli kawei jong 
ka jait Khasi, kaba lah ban iaid shaphrang, ka la duh noh 
thiaw ha kine ki jingiakajia. Ka bor jong ka jait bynriew 
baroh kawei ka shu syrwa-ei ha kine ki jingialeh poh ing. 
Ka jingtiphok-tipsot ka la hiar, namar ba ia ka jingai sakhi 
lamler na ka bynta la ka hima ruh la khein ym tang kum 
ka kam babit eh hynrei kum ka kam u riewieid ri. 

Ka Sorkar ka dang don sa kawei ka lad ban pynduna 
ia kine ki jingiakajia bad kata ka long ban thew ia ki pud 
(survey) da ka kor survey (theodolite), kaba ki la pyrkhat 
ban leh ha ka snem 1874, hynrei kaba kim shym lah ban 
leh. Khlem artatien ki mawpud ki shu jah maia ; kumba 
ka la ju long bunsien haba ki thung mawpud ha kine ki 
jingiakajia, hynrei lah ban thung katto katne ki mot ki 
baheh bad haba mih jingiakajia hadien, ia u pud baroh 
uwei lah ban ring na kine ki mot. Ka jingtip ba ia u pud 
lah ban ring thik kan khang dong ia ki ban khyllie biang 
ia ki mokotduma rim. 

Ha ri lum yn ym don jingeh ei ei ban thew, ki jaka riat 
bad ki khlaw jong ka ri War kin long ki jingeh. Ki pud 
jong ka ri Bhoi byra pat bun briew kim donkam jingthew 
mynta namar kim ju kham don jingiakajia. 

Shaphang ki shnong Sorkar, ka jingwanrung jong ki 
hapoh ka synshar Dorbar u Lat ka la dei ban pynthew 
noh ia ki. 

KA JINGKYNTHOH 


Kane ka lynnong ka pyni shai ba ki Syiem Khasi 1dm 
dei Id nongsynshar jaka bad na kata ka daw 1dm don hok 
ei ei halor ka khyndew bad kim lah ban shim khajna 
khyndew$ hynrei namarba ki long la nongsynshar ba la 
thiing hi da ki briew ki don ka bor synshar halor kita ki 
briew bad ki pud ki sam jong ka shnong ba shong ma ki 
Id long ka hima jong ki Syiem bad hapoh ka jingsynshar 
jong ki. Hynrei kane kam mut ba ki briew ldba wan na 
kawei ka hima kim dei ban shah bishar ha u syiem jong 
kata ka hima ba ki la leit shong, namar lada ka long 
kumta u syiem un nym lah ban pyniaid hima. Ym don riti 
Khasi ka ban kyrshan ia kane bad ym ju don hima ha 
pyrthei ka ban shah kum ia kane. 

Ka jingeh ka long ka dkhot II jong ka Sanad kaba shah 
ia kane bad kaba pynduh noh ia ka bor bishar Id syiem 
halor Idto Id bym dei la Id khun Id hajar. 

Lada donkam ban pynkylla noh ia kane ka dkhot, 
kumba ong u Mr. Cantlie, kan mih kawei pat ka jingeh 
bad kata ka long ka jingbymshaniah la riewshai ia ka 
rukom bishar ki syiem Khasi. Uei na ki raiot Sorkar ba 
shong hima syiem u ban him ia ka jingbishar Id syiem 
Khasi mynta? Lymda Id syiem ki pynbit ia la Id aifi, ki 
uigbishar bad ki nongbishar ; ngim iohi ba lah ban pynkylla 
ia katei ka dkhot. 

Ka riti Khasi ka kyrshan ia ka jingrai u Sahep Bishar 
bad u Comr. ha ka mokotduma Sohra-Mawmluh ba u 
syiem Sohra u lah ban shim tang ka khrong no pynshok na 
kito Id Mawmluh ldba wan rep ha ka hima jong u ha ka 
por ba u shim lem na la ki khun la hajar. 


5 

Ban shim khajna khyndew ym ju don riti ne ju tip ha ri 
Khasi na ka daw ba la pyni u Col. Bivar haneng, bad ia 
lato la bym treh siew khrong ne pynshok ym lah ban shah 
rep ha ka buna Idwei. Kawei na Id jingsniew bakhraw ha 
ki hipia Khasi ka long ka jingiakajia pud hapdeng Id syiem 
kaba la pynsyrwa ei ia ka bor bad peisa u khun Khasi, bad 
pynmih bun jait Id jingsniew. Ka jingdonkam ka bakhraw 
ban pynduh ia kine, ka long ka jingthew (Survey) ka 
bathikna bad ka jingsngewthuh ba ym ju lah shuh ban 
pynkylla wei la pynbeit shisien. 



XVI. 


KI SANAD JONG KI SYIEM 


Ki Sanad jong ki Syiem mynta ki long kumne 

SANAD 


Phi ba la jied kum u 

Syiem jong ka Hima ha ka distrik 

Khasi bad Jaintia, kane ka Sanad kaba pynskhem ia ka 
jingjied bad jingthung Syiem ia phi la ai ha phi bad kine 
ki jingkhum jingteh (conditions) harum : — 

I.— Phi dei ban don hapoh ki hukum bad ka jingsynshar 
jong u Sahep Bishar (D. C.) jong ka distrik Khasi bad 
Jaintia u ban rai ia kano kano ka jingiakajia kaba lah ban 
mih hapdeng jong phi bad u syiem jong kawei pat ka 
hima Khasi. Phi dei ban kohnguh thik ia kano kano ka 
hukum ba dei ain ba u Sahep Bishar lane uwei pat u shakn 
Sorkar ba la ai bor da ka Sorkar Jylla u hukum ia phi. 


II.— Da kane la ai bor bad la kwah ia phi ban shim 
bishar bad rai ia ki mokotduma dewam baroh bad iaki 
mokotduma phoidari baroh, lait noh na kito mba lah. ban 
ai saja ha ka Indian Penal Code, da ka jingphasi, ka 
jingpynryngkangpar, ne ka jingset phatok kaba 5 snem 
bad palat, kiba lah ban mih hapoh ki pud ka hima, bad faba 
dei tang hapdeng ki khun-ld-hajar jong phi. Shaphang kite! 
ki mokotduma ki bym shym ai bor ia phi, phi dei ban wr* 
tip shisyndon sha u Sahep Bishar jong ka ri Khasi bad 

Jaintia, bad ban leh thik kat kum ki hukum ba u pynmih 
ban pyndep ia ki. Bad phi dei ban phah baroh ki mokot- 
duma dewani bad phoidari kiba mih hapoh ka hima jong 
phi, ha ldba kiwei pat ki briew ki bym dei ki khun-ki-hajar 
jong phi Id iadei, na ka bynta ka jingbishar da u Sahep 
Bishar jong ka ri Khasi bad Jaintia ne uwei pat u shakri 
Sorkar ba la thung da u na ka bynta kane ka kam. 

III. — Ka Sorkar Jylla ka lah ban thaw jaka shong pyng- 
ngad ia ki shipai ne bym dei shipai, jaka shong shipai, ne 
karod ha kano kano ka jaka kaba hapoh jong phi, bad ban 
shim khyndew na ka bynta kata khlem da siew baiwai ei ei. 

Lada ka Sorkar ka kwah ha kano kano ka por ban thaw 
lynti rel lyngba ka hima jong phi, phi dei ban ai khyndew 
khlem da phah siew ei ei, lait na ka khyndew ba pyndon- 
kam ne shong briew, bad phin iarap ia ka Sorkar na ka 
bynta kane katba phi lah bor. 

IV. — Da kane phi pynskhem ia ki jingai ki syiem rim 
ha ka Sorkar, ia baroh ka shun, u dewiong bad kiwei pat 
Id par; ki nar bad kynja maw kiba don hapoh khyndew 
ha ka hima jong phi, bad ia ka hok ban beh ban kem hati 
hapoh ka hima jong phi, bad ka jingiateh ba phin ioh 
marshiteng na ka jingmyntoi kaba mih na ka jingdie, jing- 
aiwai ne na kano kano ka jingpyniaid ia kata ka shun, u 
dewiong, ne kiwei pat ki kynja maw, kynja nar, ne ia kata 
ka hok. Da kajuh ka jingiateh, phi pynslchem ia ka jingai 
ia ka Sorkar Bilat ia baroh ki khyndew bym pyndonkam 
(waste) kiba ha ka por ba ai ki long ki khyndew Id bym 
don shnong, jingrep jynthung jyntep, kper ne bri, bad ki- 
wei ; kiba lea Sorkar Bilat ka kwah ban die ne ai-wai kum 
ki khyndew bym pyndonkam. 

V. — Phim dei ban ai, die, ne buh bynda ha uno uno u 
briew ia kano kano ka tiar jong ka hima, lada ka khyndew 
ne ka mar-ka-mata, kaba phi don ne kaba phi lah baa ioh 
kum u syiem jong ka hima. 

VI. — Khlem da ioh hukum na ka Sorkar phim del ban 
aiwai, die ne ia-ai ne shah ban aiwai, die ne ia-ai ia kano 
kano ka khyndew ne ki khyndew kiba don hapoh }ong phi 
ha kiwei pat Id briew ki bym dei ki khun-Id-hajar Xhasi 
jong phi. 

VII. — Phi dei ban buh kyipang katto katne ki jaka 
(khlaw) ba la pyni da ka Sorkar Jylla na ka bynta ka jing- 
thungdieng ban lah ban ai dieng mg bad dieng thang ia 
ki nongshongshnong jong ka hima. Phi dei ban sumar 
bad peit bha ba kine ki jaka kin ym duh da ka ding ne da 
kaba shyrti lyngkha. 

VIII. — Da kane phi pynskhem ia ka jingiatehkular u 
syiem rim, shaphang ka jingbishar da u Sahep Bishar 
marwei ia ki mokotduma shongkurim kiba mih hapdeng 
ki kristan trai ri, kiba la shongkurim kat kum ka aifi jong 
ka Indian Christian Marriage Act, XV jong ka snem 1872. 

IX. — Lada phi pynkhein ia kawei na kine ki jingiateh 
(conditions) ha ka Sanad, lane lada phi ban beiii iano iano 
ne leh kaei kaei kaba iapyrshah ia ka riti ne dustur ba ju 
don, lane lada ki briew jong phi ki don hok shisha ban ym 
hun ia phi, phin sa ioh ka jingpynshitom kaba ka Sorkar 
Jylla, hapoh ka jingpeit jong ka Sorkar India, ka ibit 
ban ai. 

X. — Kat kum ki jingiateh ba la pyni haneng, ia phi la 

pynskhem kum u syiem jong ka hima 

ha ri Khasi. Da katei ka hok ia kane ka Sanad la ai ia phi 
hapoh ka shap bad ka muhor jong nga ha kane ka 
sngi jong 19 

Ki kyrdan ha ka jingiaid jong ki jingiatehkular kiba 
kylla Sanad hadien ki long kumne : — 

1) Ki jingiatehkular shuwa ka snem 1859. 

2) Ki jingiatehkular bakyrpang jong ka snem 1850 
shaphang ki khyndew bam pyndonkam (waste). 

3) Ki jingiateh kular jong ki snem 1856-1864. 

4) Ka rukom iateh kular ba la buh ha ka snem 1867 . 

5) Ka rukom iateh kular ba la buh ha ka snem 1875. 


1. KI JINGIATEHKULAR SHUWA KA 
SNEM 1859 

Kaba nyngkong eh ka la long ha ka snem 1826 hapdeng 
u David Scott, u Agent jong u Lat Rangbah bad u Syiem 
Nongkhlaw (Aitchison’s Treaties No. VIII). Ma u da ka 
jingiamynjur long ki Lyngskor bad ki Sordar Id la iakut 
ban long ki raiot jong ka Kompani Badonburom bad ban 
buh ia la ka ri hapoh ka jingiada jong ka. U la kular ban 
synshar ia la ki khun-ki-hajar kat kum ki aifi jong ka ri, 
ban pynsngewbha bad pynhun ia ki bad ban pyniaid ia ka 
kam hima kat kum ki dustur ki riti ki barim, khlem da don 
jingiamushlia ei ei na ka Sorkar Bilat. Ka jingiatehkular 
kaba syriem ia kane ki la iateh bad u Syiem Khyrim. 
Ha ka snem 1829 ia ka kynhun survey ki la shoh ha 
Nongkhlaw bad pyniap katto katne na ki. Kiwei pat ki 
syiem bamarjan ki la iarap ia u Syiem Nongkhlaw bad 
ka thma ka la neh haduh ka snem 1833 bad ha kane ka 
por ka Mari'aw (Aitchison No. XII), ka Rambrai (ka jing- 
iateh kaba lcham hadien ha ka snem 1835 la ai ha ka 
Aitchison No. XXIV), ka Khyrim (No. XVI), ki la mane ia 
ka Sorkar bad iateh kular bad ka. Kine ki iapher kawei na 
kawei pat, hynrei ki buh ialade hapoh ka jingpeit ka Sorkar 
lait tang ha kine ki bakhatduh artylli don ka jingartatien 
la ka jingmane jong ki ka long tang ha ki kam Idba la thoh 
hangto. Ha ki katto katne ki jingiatehkular, ki syiem ki la 
duh lut ia ka bor ban bishar ia ki mokotduma pyniap 
briew bad kiwei pat ki mokotduma ki baheh. Ka Nong- 
khlaw ka k mane ha ka snem 1834. 

U Syiem Sohra, u lok ka Sorkar, u la iateh kular ha ka 
snem 1829 da kaba buh ia la ka hima hapoh ka jingiada 
bad ka jingpeit jong ka. (No. X.) 

Ka Maharam ka la iasuk bad mane ia ka Sorkar ha ka 
snem 1839 (No. XXXIX). 

Ia ki Sordar Mawlong la thung da ka Sorkar ha ka snem 
1857 (No. XXXIX), bad kumta ki duh noh ia la ka jing- 
laitluid. 

Kumta shuwa ka snem 1859, tang katto katne na ki 
hima ki la iateh kular. 


2. KI JINGIATEHKULAR JONG KI SNEM 
1859 HADUH 1862 

Ha ka snem 1859 ka Sorkar ka la rai ba baroh ki 
syiem kin soi ia ki jingiatehkular bad kin ioh Sanad. Nalor 
kine ki jingiatehkular la iateh shuh shuh sa ki jing- 
iatehkular bakyrpang da ka jingbthah jong u Mr. Allen, 
u riewdkhot jong ka Board of Revenue, Lower Provinces, 
uba la phah ha ka snem 1858 ban wan tohkit ia ka rukom 
synshar hangne. Ha ka shithi kaba 22 tarik u Nailur 1858 
u la kyntu ia ka Sorkar ban shim wai noh junom ia ki jaka 
ba don nar don maw, bad ka jingiateh ba ki trai kin ioh 
shiteng na ka baiwai ne khajna ba ka Sorkar ka lah ban ioh 
nangta. U ai jingmut ruh ba kajuh ka jingpynbeit bad ki 
syiem kan don shaphang ki khyndew bam don jingrep kiba 
lah ban long ki bakordor lada la ai ha ka Sorkar ka ban 
aiwai bit dor ha ki Phareng ne kiwei pat kiba kwah ban 
shim na ka bynta ban rep sha, kophi bad kiwei kiwei pat 
ki jynthung. 

Ka Soricar Bengal ka la mynjur ia ka jingkyntu u Mr, 
Allen ha ka shithi 955 jong ka 20 tarik u Iaiong 1859. Ia 
ka nongmuna jong ka jingiatehkular jong ka snem. 1859 
la ai ha ka kot u Aitchison No. XL VII bad la buh ha .ka 

synrap jong kane ka kot. Baroh kine ki jingiatehkular ldba 
la tboh ha ka ktien Bengali 1dm long kumjuh. Khatar tylli 
na ki, Id don ka jynthoh ba ki syiem ki da pynlong dorbar 
bad ioh la ka jingmynjur ki khun-ki-hajar, ha kiwei pat 
kiba sah ym don jynthoh ei ei shaphang kata. Ki jingiateh- 
kular ba la iateh hapdeng ki snem 1859 haduh 1862 da ka 
Mylliem, Bhowal, Nongstoin bad Malaisohmat ki sdang da 
kaba pyni ka jingkohnguh ia u Assistant Commissioner 
ha Sohra. 

Ha kitei ki jingiateh baroh, ki syiem ki la mynjur ban 
aiwai junom ha ka Sorkar ia baroh ki khyndew bym shym 
rep, kiba lada thung da tep ruh, kin ym pynduh pynjot ia 
ki briew jong ka Ilaka. Ki syiem bad ki nongmih bujli jong 
ki kin ym don jingujor ei ei ia ka Sorkar lada ka pyndon- 
kam ia kine ki khyndew ba la ai da kaba pynbha ia Id, ne 
aiwai ha kiwei ki briew bad buh nongrep ha ki, hynrei 
ma-ki bad kiba mih bujli kin ioh barabor shiteng ka jing- 
mih na kitei ki khyndew ba la aiwai, lada don kano kano 
ka jingioh myntoi. Ym lah ban aiwai khyndew ei ei ia u 
Phareng ne u Bengali khlem da ioh hukum na ka Sorkar. 

Baroh ia ki jaka don maw don nar ruh la ai ha ka 
Sorkar, bad shiteng na ka'jingmih ba ka Sorkar ka ioh 
baiwai na ki briew, kan leit sha u Syiem. Khyndai tylli ki 
hima kiba iateh kular kim don jynthoh ei ei shaphang ki 
maw ki nar. 

Ka don ka jynthoh shaphang ki khlaw bad ki khyndew 
bym rep ei ei, ha ki jingiatehkular bad ka Mawdon bad 
Sheila; ka Khyrim, ka Sohra bad ka Nongkhlaw kim 
shym iateh kum kine ki kular; ka Khyrim ka iatehkular 
kyrpang ha ka snem 1860. 

Lait noh na ki jingiatehkular kyrpang shaphan g ki 
khyndew bym rep ei ei, kiwei pat ki jingiatehkular kiba 
sdang ban iasyriem ia ki Sanad mynta ki la iateh hapdeng 
kj snem 1856 bad 1864 bad ka Nongkhlaw, ka Khyrim, ka 
Mylliem, ka Nongstoifi bad ka Bhowal. Ha kine la thep 
lang ia ka hok ka Sorkar ban thaw jaka shong p yngng ad 

ia ki sahep bad shipai bad karod de. Ha ka jingiateh bad 
ka Nongkhlaw, la thoh ba u syiem u dei ban ai ia kl khyn- 
dew bym rep ei ei ha kajuh ka rukom kumba ka Sorkar ka 
ai ia la ki khyndew bym rep ei ei. 


3. KI JINGIATEHKULAR KIBA HADIEN 
BAD KI SANAD 

Ha ka snem 1867 la buh da kawei pat ka rukom iateh 
kular (Aitchison No. LVII). Ka dkhot kaba 8 ka thoh biang 
ia ka jingai ia ki khyndew bym rep ei ei kiba don ha ki 
jingiateh jong ka snem 1859, hynrei ki ktien ki iapher. Ym 
don jingteh shuh ba dei tang ia kito ki khyndew kiba lada 
thung da tep ruh kin ym pynjot pynsniew ei ei ia u khun- 
u-hajar. Ia ka daw bad ka jingmih jong kane ka jingkylla 
yn sa iatai nia ha ka Lynnong XX. 

La don katto katne ki jingkylla ha ka rukom teh kular 
jong ka snem 1875 (Aitchison No. LVIII), hynrei feme ki 
long tang ha ki ktien, lait tang ha ka dkhot kaba 8, ia ka 
hok jong ka Sorkar ban aiwai, bad ban die ia ki khyndew 
bym rep ei ei la buh biang na ki jingiatehkular jong ka 
snem 1859, bad ia ka hok ka Sorkar ban ioh marshiteng na 
ki hati la bsuh. 

Ia ki jingiatehkular la pynduh bad pynmih bujli da ki 
Sanad ha ka snem 1877. 

Ki jingiapher, lait na katto katne ki jingkylla ha Id ktien, 
hapdeng ki Sanad jong ka snem 1877 bad kiba mynta ki 
long (1) ka jingbuh shuh shuh ia Id ktien shapbang 
ka jingthaw lynti rel ha ka dkhot III, (2) Ka jingbsuh ia ka 
dkhot VI ha ka snem 1909 kaba khang aiwai ne die ha ki 
briew ki bym dei ki khun-ki-hajar khasi jong u syiem, 
(3) na ka bynta ka ktien “Chief Commissioner* ha ka 
“ dkhot VIII * la buh bujli da ka ktien ka “ Sorkar Assam*” 
Ia ki Sanad kiba mynta la soi da u Commissioner jong ka 

Surma Valley Division. Ki syiem ki kwah ba u Lat Rang- 
bah ne u Lat jong ka Assam un soi. 

Ia ki lyngdoh bad ki sordar kim ju ai Sanad, hynrei ki 
a i da ki parwana kum kane : — 

La pyntip ia phi ba u Sahep Bishar jong ka ri Khasi 
bad Jaintia, u mynjur ia ka jingjied u paidbah jong kine 
ki shnong ha dong ba phin long u sordar (lyngdoh) jong 
Id. Phi dei ban pyniaid ia ki kam kat kum ka riti jong ki 
briew, bad phi dei ban pyndep lut ia ki hukum ba la ai ia 
phi da ka Sorkar Bilat. 

Phi dei barabor ban sumar ia ki surok paidbah kiba 
iaid lyngba ka ilaka jong phi. Phi dei ban phikir bha ia 
la ki kamram jong phi kum u sordar (ne lyngdoh) jong 

ka Lada phi leh kulmar ne ieh bym dei ei ei, 

phi lah ban shah beh noh na ka kam sordar ne lyngdoh 
jong ka 

Deputy Commissioner. 


KA JINGBISHAR BNIAH BA DANG SHIBIT 
JONG KI KHASI IA KI SANAD 

Katto katne ki syiem bad ki paidbah jong ki hima 
Khasi ki la thoh kawei ka jynthoh na ka bynta ka jingpyr- 
khat jong ka Statutory Commission bad ka Komiti to hld t 
jong ki hima trai ri ka ri India (Indian States Enquiry 
Committee) ha ka snem 1921 ; ia kawei pat ka jynthoh la 
pynkhreh da ka jingialang jong la hima Khasi ha ka snem 
1932. Ia Id jingainia jong la pyrshah ia ki jingiatehloilar ha 
ka snem 1859 bad hadien la pyni harum. Ki kwah ban leit 
biang sha ka jaka ba ki don ha shuwa ka snem 1859. Kine 
ki jingiatehkular (bun da Id hima ha kata ka por kim shym 
iatehkular ei ei) Id buh ia ki syiem kiba iateh hapoh ka 
jingpeit jong ka Sorkar Bilat bad Id ong ruh ba lah ban 
pynkynriah noh ia u syiem lada um lah pynhun ia. la 

Id khun-ki-hajar. Ka bor ba la buh thikna ban ia mushlia 
ha ki kam poh hima ka long ba la briew Sorkar ki dei ban 
bishar ia ki kam dakaid bakhraw. 


Ki jingainia ha kitei ki jynthoh ki long kumne : — 

(1) Ba ki syiem kim don hok ha ka snem 1859 ban 
ai lchyndew ne kynja maw kynja nar khlem da mynjur ki 
khun-ki-hajar jong ki. 

(2) Ba, wat lada ki jingiatehkular jong ka snem 1859, 
ki pyni ba ki briew ki la mynjur ha dorbar, ka long ka- 
bym tip thikna kiei kiba don ha kita ki dorbar. 

(3) Ba, wat lada la ioh ia ka jingmynjur jong ki briew, 
ka jingioh ka long na ka bynta ka jingbieit jong ki. 

(4) Ba ka jingaiwai-duh ia baroh ki lchyndew bym rep 
ei ei, ha ki Khasi kiba ju mlien ban rep nawei shawei, ka 
mut ban pynduh bad pynjot thiaw ia ki da kaba shim noh 
ia ki lchyndew baroh ki bym don jingthung ha kata ka por. 

(5) Ba ka hok ban thaw jaka shong pyngngad ia la 
shipai bad bym dei shipai, jaka shong shipai bad karod ha 
ki lchyndew khlem da siew baiwai ei ei, ka long ka jing- 
lehbymhok ia ki trai khyndew. 


(6) Ba ka jingpynmih hukum da ka Sorkar hapoh ka 
dkhot I jong ka Sanad, ka mut ka jingpynmih hukum tang 
ia u syiem hi shimet bad kam kynthup lang ia ka bor ban 
ai huk um ia ki briew jong ka hima baroh. Ha ldwei pat ki 
ktien ka mut bym don bor ban thaw ain da ka hukum ki 
bahalor. 

Ka ne ka mut bym don bor ban pynrung ia ki Alii jong 
ka Sorkar India khlem ka. jingmynjur jong ki syiem bad ki 


Dorbar jong ki. 

Nalor kitei ki jingainia bad jingujor lah ban buh shuh 


shuh sa artylli kiwei pat. 

(7) Katto katne na ki syiem ki ong ba ki Dorbar jong ki, 
ym ka ingshari u Sahep Bisbar, ki don ka bor ban bishar 
ia ki mokotduma kiba mih na baroh ki hukum kiba don 
bor aifi bad ki Ain (lait noh na kite ki mokotduma ki bajur, 
ba la kdew ha ki Sanad hapoh ka Indian Penal Code). Ki ju 
don shisha ia kane ka bor hynrei ka Sorkar ka la pynduh 
ia Id ha katto katne ki kam bakyipang. 

(8) Katto katne ki briew ki ong ba Id syiem kim don hok 
ban ioh marshiteng na ki jingmyntoi kiba mih na ki kynja 
maw kynja nar ha ki Ri Kynti, lane wat ha ki Ri Raj, lada 
kita ki Ri Raj ki don hapoh ka shnong ne ki shnong (raj), 
namarba ki briew kiba dei hok ban ioh ki dei ka dorbar 
jong kata ka shnong ne ka raj. Ki ong ruh ba kano kano ka 
jingmyntoi na ki khlaw, kaba leit mynta sha ki syiem, ka 
dei ban leit sha ka dorbar jong ka shnong ne ka raj. 

Ia kine ki jingainia yn sa iapyrkhat ha kaba peit bha 
ia ki dkhot ki Sanad kawei-pa-kawei. 

Hadnh katta ka jingkhraw ka bor ka Sorkar hapoh ki 
jingiatehkular ba ka Sorkar Bengal ha ka snem 1867 bad 
aragut ki Legal Remembrancer bad u Sahep Bishar' ha ka 
snem 1910 ki la pyrkhat ba ki hima Khasi ki long Id bynta 
jong ka hima Sorkar ha ri India. 

Kam da donkam ban ai nia ban pyni ba ka Sorkar ka 
iapyrshah ia katei ka jingmut bunsien, naduh ka snem 
1836 haduh 1910, namar naduh kata ka snem, haba ia kano 
kano ka Aifi la pynrung hapoh ka Scheduled Districts Acts, 
la leh ia kata da ka bor jong ka Foreign Jurisdiction Order 
jong ka snem 1902, namarba ia ki hima syiem la kheifi ba 
ki long habar ka hima Sorkar India. 

Ha ka mokotduma u Hajon Manik pyrshah u Borsing, 
XI Calcutta 17, ka High Court ka la kheifi ia u syiem 
Sohra lcum u nongsynshar jong ka hima laitluid shiteng 
jong kawei pat ka hima nongwei. 

Ka Sorkar India ka la pyntip ha ka snem 1938 ba dei 
ban da ioh hukum na ka hapoh ka dkhot 86 jong ka Civil 
Procedure Code lada kwah ban mudui ia u syiem 

KA JINGKYNTHOH 


Kane ka lynnong ka ai nuksa ia ki Jingiatehkular bad 
Sanad jong ki Syiem Khasi naduh basdang haduh mynta, 
hynrei ym donkam jingkynthoh hangne namar yn sa kyn- 
thoh ia kawei-pa-kawei ka dkhot ki Sanad ha ki lynnong 
ldba hadien. 


XVII 


1. KA DKHOT I BAD II JONG KA SANAD 


la ki syiem la buh hapoh ki hukum bad jingpeit jong 
u Sahep Bishar bad ki dei ban kohnguh ia baroh ki hukum 
badei aifi jong u Sahep Bishar ne uwei pat u shakri Sorkar 
ba la ai bor ban leh kumta da ka Sorkar Assam. 

Kaba hynriew na ki jingainia jong ki katto katne ki 
Khasi ba la pyni ha ka lynnong XVI, ka long ba kitei ki 
hukum ki lah ban teh tang ia u syiem hi, khlem teh ei ei 
ia ka Dorhar jong u. Hynrei ha ka hima Khasi u syiem um 
long ei ei khlem ka Dorbar jong u ; kane ka nia kan pyn- 
duh lut baroh ia ka bor ka Sorkar halor ki hima. Namarkata 
ym lah ban kubur ia ka ha kane ka jinglong. 

Ka jingmut bashisha jong kane ka jingainia ka long ba 
u Sahep Bishar u lah ban pynbor ia ki syiem bad ki Dorbar 
ban leh thik kat kum ki ain ki riti ba ju don ha ka hima 
hynrei um lah ban pynmih hukum kaba long aifi thym- 
ol ai ha ki hima, khlem da mynjur ka Dorbar. Ka jingmih 
na kane ka jingainia ka long ba ym lah ban pynrung ia ki 
Aifi ka Sorkar India ban bishar ia ki khun-ld-hajar jong ki 
hima, khlem da mynjur ki syiem bad ki Dorbar jong ki. 

Ia kane ka jingainia yn sa iatai harum ha ka lynnong 
Ka bor thaw Ain. Mynta yn ai kine ki jingkynthoh 
harum shaphang ka jingpyndonkam ia katei ka bor synshar. 

Ym don kano kano ka rul ban pyni lynti kumno yn 
pyndonkam ia kane ka bor. La don ka jingsngewthuh ba 
ha ki kam bishar ym da don eh kata ka hok «hi«ha ban 
apfl na ka jingrai u syiem bad ka Dorbar jong u, hynrei 
u Sahep Bishar u don la ka kamram ban peit ia kita baroh 

bad u dei ban peit ba ka Dorbar ka don ka hok ban bishar 
bad ka la bishar hok ia ka mokotduma khlem shah shiliang. 
Ia ki jingrai pyrshah ia ki riti ne ka jingleh hok, bad ka 
mynsiem tip-hok-tip-pop babha lah ban pynkheifl. Ka 
jynthoh kyrpad ba ki khot apil, pyrshah ka jingrai ki syiem 
ne Dorbar ka long ka hok kaba ki khein kordor bad ki 
pyndonkam eh. 

Ha ka hima Sheila, ka hok ban apil na ki jingrai ki 
Wadar kaba ki da thoh ha ka jingiatehkular jong ka 
snem 1851, ki dang pynsah haduh mynta. 

Da ka dkhot II, ki syiem kim don bor ban bishar ia ki 
mokotduma hapoh ka Indian Penal Code kiba lah ban ai 
saja da kaba set phatok palat ia ka 5 snem bad kim don 
bor ban bishar ia ki briew ki bym dei la ki khun-ki-hajar. 
Kim don pulit ne phatok. Ka jingmushlia kaba donkam na 
ka bynta ban pyniaid ia ka kam synshar-khadar ka long ka 
bajur, hynrei lada ki syiem teng-teng ki pyrkhat ba ka 
Sorkar ka la mushlia than ia ka kam jong ki, ki khun-ki-hajar 
jong ki, bad ha ka jingshisha ma-ki hi da lade ki dei kiba 
pynlong ia kata, ym dei ka Sorkar Jylla. Ki khun-ki-hajar 
jong ki ki phah apil sha u Sahep Bishar, sha u Commis- 
sioner, bad sha ka Sorkar khlem da pyrkhat ba katba 
nangjur ka jingiamushlia, katta ka nang duna ka jinglaitluid 
jong ki syiem bad ki Dorbar. 

Ki syiem ki donkam jingiarap na ka bynta lawei pat 
ki daw. Ki Khasi ki la ju long barabor kiba synshar hi 
bad kiba laitluid ha ka jingmut-jingpyrkhat, kim ju mlien 
ban shu kohnguh kyllut ia ki hukum jong ki syiem kiba 
kim sngewbha. 

Ki syiem ki long kiba la jied da ki paidbah lane da 
katto katne ki kur jong ki paid, bunsien hadien ka jing- 
ialeh ka bajur, hynrei ki long kiba lah ban pynkheifl tang 
da ka Sorkar bad kata ruh tang na ka bynta ka jingkulmar, 
la Id lah ban long kiba u paidbah um shym sngewbha 
shiih la slem. Kim don pulit ban pynkohnguh ia ki hu- 
him jong ki bad namarba ki tieng ioh ki briew kim koh- 

nguh hukum ne siew kuna, ki wad ia ka lynti suk da kaba 
kyrpad ia ka jingiarap u Sahep Bishar ha kaba pynkoh- 
nguh ia ki hukum jong Id, ha kaba pynbor ia ki briew ban 
leit sha Id Dorbar jong Id bad ha kaba shim khajna. Ka 
jingkylli shaphang ka jingshongnia ne ka hok jong kata 
ka hukum ne kuna ka wan mih ha khmat u Sahep Bishar. 
Ryngkat bad ka jingroi ka pule kot pule sla, ka jingbym- 
kohnguh ia Id hukum syiem bad Dorbar ruh ka nangroi. 
Wat lada ka don kano kano ka jingmyntoi na ka jingia- 
mushlia eh bunsien, kaba la dawa hi da ki syiem bad ki 
khun-ki-hajar jong ki, ka jingmih jong ka ka long ba ka 
jingsynshar lade pat ka nang rit. 

Don ka jingdonkam ka bakhraw ban peit bha. Ka 
jingpyniaid kulmar ia ka tyngka-peisa hima ka don ha la 
Id jaka, la kane kam long shisha tang ka pop jong u syiem, 
hynrei ka mih na ka riti ruh. Ia u Syiem la kyrshan ha ka 
por ialeh syiem da kawei ka liang na ka jait syiem, kaba 
pynlut shibun ka tyngka-peisa ha kaba pynbam pyndih ia 
u paidbah bad ha kaba thied briew. U syiem u ldew khet 
rynjaifi bad ka ram kaba u dei ban siew ia ki kur, ne kiwei 
pat kiba la ai tyngka kylliang ia u. Ym don jingkhlad ei ei 
ia ka tyngka hima bad ka tyngka syiem, ha ka jingshisha, 
ym ju don jingkhmihlynti ba un pynlut ei ei na ka bynta 
ki kam pynbha hima. Ia ka jingmih ha ka hima, u khein 
kum ka tyngka kaba u dei ban bsa ialade, ia ki syiem 
kynthei, kiba dei ki kur jong u, bad ia ka tnga jong u bad 
ki khun. Lait na Mylliem bad Khyrim ka jingmih ka long 
ka barit, bad don tang khyndiat eh ka batam ban pynlut 
na ka bynta ka hima, bad ha Mylliem leilei wat ia kata 
kaba tam rub kim ju pyndonkam kumta. Namarba u khun 
u syiem urn ju mih bujli ia u, u syiem um ju pyrwa eiei 
shaphang ka jingioh-jingduh jong ka hima ynda u lap. 

K3 hima ha ka jingshisha Id shaniab lut ha ka Soricar 
wat lada ka nikom ka Soricar ka long ban ianu«hli* tang 

khyndiat eh. Kane ka jur haduh katta katta ba lada ka 
Sorkar kam iarap, bun na ki syiem ki bym lah bat la ka 
bor. 


2. KA BOR THAW AIN 

Ha kaba sdang jong kane ka lynnong, ngi la pyni ia ka 
jingbishar bniah kaba hynriew ia ki Sanad bad ia ka 
jingmut bashisha jong ka kum ka jingujor pyrshah ia 
ka jingpynmih hukum ba don bor ain lane ka jingpynrung 
ia Id Ain Sorkar India ban synshar ia ki khun-ki-hajar jong 
ki hima Khasi. Ki nongwohdong ki kdew ia ki jingiateh- 
kular ki banyngkong eh, kum kato ka jingiateh bad u 
syiem Sohra ha ka snem 1829 (Aitchison No. X), ha kaba 
u syiem bad ki Bakhraw ki dei ban pyniaid ia ki kam hima 
kat kum ki dustur ki riti ba la ju don. Ka nongmuna kaba 
kham hadien ka long ka jingiateh bad u Nongstoifi ha ka 
snem 1862 ( No. XLVIII ). Ki ai nia ba ki hukum ki 
dei ban long tang kito kiba iadei bad ki ain ki riti ldba don 
hangta, kiba lah ban kylla teng teng da ka jingmynjur u 
paidbah. Ha ka jingmut jong ki, ki ktien "hukum ba dei 
ain ” ha ka dkhot I jong ki Sanad ka mut ka hukum kaba 
iadei bad ka ain ka riti jong ka hima. 

Ki ktien "hukum ba dei ain” ki paw nyngkong ha ki 
jait Sanad jong ka snem 1877 ; ha ki jait iateh kular jong ka 
snem 1875 tang ia ka ktien " hukum ” marwei la pyndon- 
kam ha la dkhot I bad VII. 

Ki ktien imat ki mut " kat kum ki ain ba ka Sorkar ha 
badei-badei ka rai ba Id don ha kita ki hima ; lada ka 
hukum ka thaw ain thymmai, donkam ban da ioh ia ka 
jingmynjur ka Sorkar ; lada kam thaw ain thymmai, ka dei 
ban long kaba iadei bad ki ain ki riti ba don hangta.” Kane 
ka mut ba ka hukum u Sahep Bishar kam dei ban long kaba 
shu pynmih katba mon. 


0 



- 82 - 


La ka hukum u Sahep Bishar kaba la mynjur da ka 
Sorkar Assam bad da ka bor ba ha khlieh eh, ka Sorkar 
India, ka lah ne cm ban long ka bym dei ain kam long ka 
babit ban iatai nia ha kane ka kot, lymne ka jingkylli ba 
iadei bad la ka Sorkar India ka lah ne em lada ka mon, 
ban pynrung hapoh ki khun-ki-hajar ki hima Khasi kano 
kano ka ain jong ka, hapoh ka Foreign Jurisdiction Order 
jong ka suem 1902 na ka daw ba ka la ioh, ne ba ka la ju 
leh, ne pyndonkam. 

Kiei kiei kiba don ha ki hima ki ai ki daw ki bakhlain 
ban pynshisha ia ka rukom synshar ka Sorkar. Na ki 
25 tylli ki hima, katto katne na ki, ki don tang khyndiat eh 
ki shnong. Kim don jingtip ain ei ei haduh ba kin da lah 
ban thaw ain kiba iadei bad ki jinglong kiba mynta. Ki 
shnong Sorkar ki don hapdeng jong ki, bad ia ki la ker kut 
da ki ri thor kiba don la ki ain kiba la shai bha bad ki baeh. 
Ki briew kiba la shai bha ha Shillong ki don hapdeng ki 
pud jong ki, bad na ka bynta ka jingphriang jong ka jing- 
nangthoh-nangpule, kane ka jingshai ka la nang rung suki 
wat ha ki nongkyndong jong ki hima. 

Hapoh ki hima hi, ki riti ki nang kylla. Kum ka nong- 
muna, ka jingdonkam tyngka ka la pynmih ka rukom bynda 
khyndew, hynrei ym don kano kano ka lad kaba lah ban 
thaw ka ain die ne bynda khyndew wat ka bajem eh. 

La ka rukom ka babha eh ha ka jingiadei bad ki briew 
kiba dang shu sdang ban iaid sha khmat ka long ban shu 
iehnoh ia ki kumto, pynban ka long ka baeh ban leh ia 
kane haba ki iakynduh man ka sngi bad ki briew kiba la 
shai bad kiba im ha kawei pat ka rukom. 

Kane baroh kam mut ba ki Dorbar hima kim lah ban 
thaw aifi hapoh ka jingpeit, lada donkam, jong u Sahep 
Bishar. Ha ka jingshisha dei ban pynshlur kum ia kane kaei 
kaei. Hynrei kumba ki long mynta ki bapli kim don jingtip 
ne jingnang-jingstad ban leh kumta. Ka jingiasoh langjong 
ki hima baroh kan long ka jingmyntoi na ka bynta ka jing- 
thaw ain. 

3. KA RUKOM PYNRUNG AIN HA KI HIMA 

Ka daw na ka bynta ka rukom ba ju leh ka long kaba 
lah eh ban sngewthuh. 

Ki syiem ki long hapoh ki hukum bad ka jingpeit jong 
u Sahep Bishar. Ki la duh noli ia ka bor ban bishar ia ki 
mokotduma pyniap briew ne kiwei pat ki mokotduma ki 
bajur (ba la pynshai hadien kuin ia ki kam dakaid kiba lah 
ban ai sajia 5 snem shaneng hapoh ka Indian Penal CodeJ. 

Na ka bynta ki mokotduma kiba dei ban bishar ha 
ingshari Sorkar dei ban don ain katto katne namar bym 
don ain kiba la thoh ha ki hima, kumta ia ka Indian Penal 
Code la shim kum ka Ain Phoidari ; bad ia ka jinglehhok, 
ka jingmon ia ka jinglehhok, bad ka mynsiem tip-hok-tip- 
pop babha la shim kum ka Ain Dewani. 

Lada sdang nangne, don 4 tylli ki rukom pynrung aifi 
hapoh ki hima 

1. Ki ain ba la thaw hi da ki Dorbar hima. Katto katne 
na ki ki la thoh, khamtam eh ha ki hima War. Kane ka ru- 
kom ka long ka badei eh ban pynshlur bad ban iarap ; kan 
long khlem artatien ka badonkam shibun lashai hadien, 
kata lada ki hima ki bat ia la ki hok. 

2. Ka rukom ka ba-ar kam long kaba shu leh belt; 
hynrei la katta ruh ka long ka badonkam shibun. Ki syiem 
ki la duh noh ia ka bor ban bishar ia ki kam Dewani kiba 
iadei bad ki briew ki bym long ki khun-ki-hajar la jong. 
Ki ingshari u Sahep Bishar bad ki nongiarap jong u, ki tai 
kum ia kita ki mokotduma kat kum ka jinglehhok, ka jing- 
mon ia ka jinglehhok bad ka mynsiem tip-hok-tip-pop 
babha, hynrei namar ba kine baroh ki don ha ki aifi 
Dewani jong ka ri India, ki ingshari ha ka jingshisha Id 
pyndonkam ia kito kiba dei ha ka Jylla Assam, lada M&n 

Idm ia pyrshah ei ei bad ki dustur ki riti. Ki ingshari, kiba 
iarap da ki plidar babun mynta, kim lah ban tip shaphang 
ki riti Khasi, wat lada ki don kiba iadei bad ka kam, kumba 
ki tip ia Id Ain Sorkar India. Kine kiba hadien (Ain Sorkar) 
ki pyrshang ban mih bujli ia kiba ha shuwa, wat hapdeng 
ki Khasi hi. 

3. Ka rukom kaba lai ka long da ki Hukum jong ki 
Bahalor (Executive Orders), khamtam ha ki kynja mokot- 
duma phoidari ne kiba lam byrlong phoidari. 

U Sahep Bishar, hapoh ka jingpeit bad jingmynjur jong 
ka Sorkar, u pynmih hukum bad ong ba ka jingai sajia na 
ka bynta ka jingbymkohnguh kan long kat kum ka dkhot 
188 jong ka Indian Penal Code. Putet ruh u ong ia ki 
syiem bad ki Dorbar ba kin pynbna ia kine ki hukum, bad 
da kaba leh kumta u pynlong ia ki ki Ain Hima kiba teh 
ia ki khun-ki-hajar jong ki bad ban ai sajia de da kano 
kano ka rukom katba ki sngewbit. Uno uno u briew u bym 
dei raiot jong kata ka hima ha kaba u pynkhein ia katei ka 
adong, u dei ban shah bishar ha ingshari Sorkar bad yn ai 
sajia ia u kat kum ka dkhot 188 jong ka Indian Penal Code. 

Ka don ka jingpynpher ha kane ka rukom. 

Ha Id mokotduma Bakhor-Suloi (Arms), Kiad bad Aphin 
(Excise and Opium), ia ki syiem ym shah shuh ban bishar. 

Ka shithi rim shaphang ka aphin bad kiad ka don ha 
ka shithi No. 573, 7 tarik u Naitung 1877, na u Secretary 
jong u Chief Commissioner ka ri Assam sha u Sahep Bishar 
jong ka ri Khasi bad Jaintia 

“ Phi dei ban batai ia u syiem ba ka jinglongsyiem bad 
ka bor jong u, bad ha ka jingshisha, jong ki syiem baroh 
ha kine ki lum, ka shong eh ha ka jingsynshar ka babha 
bad kaba iaid shaphrang. Lada ki syiem jong ka ri Khasi 
da kaba shaniah than ha ki kti jong ki Sanad Id pyrshang 
ban ialeh pyrshah ia ka jingpynrung ia ka jingsynshar ka 
babha ha ki hima jong Id, bad kim treh ban bud ia ki 
dienjat jong ka Sorkar Bilat, ki lah ban pynlong ialade 

kiba lah ban duh noh ia ka bor ba la ai da ka Sorkar Bilat. 
Ia ki briew kiba kum ka kyrdan jong ki, ym lah ban shah 
ba kin pyniaid ia la ki hima ha ka rukom ka bymbit ne ka 
bamynsaw ia ki nongshongshnong jong ki jaka Sorkar kiba 
ker sawdong ia ki. Ka jingmih jong ka hukum kan long 
ba u syiem Sohra u dei ban da shim jingbit (license) lada 
ha ka kyrteng jong u ne ka kyrteng jong ki katto katne ki 
briew kiba la ai bor da u, ha kajuh ka rukom ba ju ai bad 
hapoh ki juh ki jingteh na ka bynta ka aphin bad kynja 
ba u kwah. Ia kine ki jyndih yn ai ia u tang na ka dukan 
ka Sorkar ha Sylhet bad ka jingteh ba u mynjur ban bat 
ia ki jingiakut kiba don ha ka jingbit (license) ba la ai, bad 
ban pynbiang ia kito ki jingiakut ha kino kino ki dukan 
kiba don hapoh ka hima jong u.” 

Ka hukum shaphang ka kam kiad ka don ha ka shithi 
No. 96 F. bad P. 2259 R., 9 tarik u Jylliew, 1902, na u 
Secretary jong u Commissioner ka Assam sha u Sahep 
Bishar, Khasi bad Jaintia Hills. 

“ Ia ng n la bthah ban ong ba la ioh pdiang ia ka shithi 
jong phi No. 1230, 17 tarik u Jymmang, 1902, kaba iathuh 
ia ka jingthoh kyrpad, kaba 20 tarik Lber, 1902 na u Ron 
Sing, Syiem Mylliem, ha kaba u kyipad ban shah ia u ban 
bishar ia ki mokotduma kiad kiba iadei hapdeng ki lehun> 
ki-hajar. 

Kum ka jubab ia katei nga dei ban ong ba ki jingleh 
palat ia ki rul kiad kiba dei ha Shillong bad ki jaka kiba 
don hajan jong ka ki long ki bakyrpang. Ki mih na Id rul 
kyrpang kiba la pynrung da ka Sorkar da ka jingmut ban 
pynduna ia ka jingkhai' kiad kaba ktah ia ki briew kiba ker 
sawdong ia ka nongbah ka Sorkar. Ki rul, ym tang ba ki 
thaw ia ka jingleh palat ka bakyrpang, hynrei Id thaw ruh 
ka ingbishar bakyrpang ban ai sajia ia ki, da u Sahep Bishar 
jong ka distrik. U Commissioner, namarkata, u pyrkhat ba 

kine ki jingleh palat ki iapher na kito kiba don ha ki sanad 
jong ki syiem, bad ba ia ka jingai sajia na ka bynta jong ki 
ym shym la ai bor da ka bor ba ki syiem ki ioh na ki sanad 
shaphang ki kam phoidari kiba la ju don kat kum ka riti 
jong ka ri. U Mr. Fuller u sngewthuh ha kajuh ka 
por ba u syiem u kwah ban khang ia ka jingwanpynrung 
kiad tuh, bad ba kane ka jingkwah ka dawa ka jingiada na 
ka Sorkar. Kano kano ka jingpyntip na u shaphang ka 
jingpynkhein ia ki rul kiad ka dei ban ialam sha ka jing- 
tohkit thikna kaba kloi.” 

Ia ka rukom pynduna ia ka jingshet kiad la pynrung ha 
ka snem 1911 wat la ki syiem bad ki Dorbar ki iapyrshah. 

Hadien kata, kum ka jingshah sngewbha bad kata ruh 
lada ka iaid beit ka kam, ka Sorkar ha ki snem 1926 bad 
1930 ka la shah ia ki syiem ba kin bishar ia ki mokotduma 
kiad bad aphin. 

Ka iingpynmih ia ka jingbit bat suloi bad ka jingai sajia 
ia ka jingpynkhein ia ki jingiateh jong katei ka jingbit ki 
long baroh ha ki kti u Sahep Bishar. 

4. Ka rukom ka basaw ka long ka jingpynrung ia ka Ain 
Sorkar India. 

Na kitei haneng lah ban pyrkhat ba kumba ka Sorkar 
ka lah ban pynrung ia ki rul bad hukum kiba don bor ain 
wat lada ki syiem ki iapyrshah, kumta ka lah ruh ban pyn- 
rung ia kano kano ka Ain Sorkar India katba mon. 

Imat kumba ym don nuksa Ain Sorkar India ka bapaka 
kaba la pynrung ban synshar ia ki khun-ki-hajar jong ka 
hima khlem da ioh jingmynjur na u syiem bad ka dorbar 
jong kata ka hima ; don ki nuksa jong ki ain ba la pynrung 
ban synshar ia ki briew ki bym dei Id khun-ki-hajar (raiot) 
jong ka hima, hynrei kine ruh ki long kham fiiar eh. Ka 
Scheduled Districts Act ka long ka tiar pynrung aifi ha ki 

jaka Sorkar ha ri lum, bad ha kawei ka por ki la pyrkhat 
ba kane ka Scheduled Districts Act ka dei ia ka ri Khasi 
bad Jaintia baroh kawei, lang bad ki hima de. Ha ka jing- 
shisha ka jingpyrkhat, kaba la mih naduh ka snem 1867 
bad kaba la bat da arngut ki Legal Remembrancer bad u 
Sahep Bishar haduh ka sncm 1911, ka la don hapdeng 
katto katne ki shakri Sorkar ba ki hima Khasi ki long ki 
jaka Sorkar. 

Ka nuksa bakhatduh ha kaba pyndonkam ia ka ha ka 
snem 1910 ban pynrung aih ha ki hima ka la long ban 
wanlam ia ka Ain Municipal jong ka Bengal (Bengal 
Municipal Act) ha ki shnong Mawkhar bad Laban jong ka 
hima Mylliem, hynrei hamar kane ka por ka Sorkar ka la 
sngewthuh ba ki Aih, kiba la pynrung da ka mynshuwa, 
kim don bor ei ei ha ki hima. U Syiem u la mynjur ban 
pynrung ia ka Ain Municipal jong ka Bengal. Ka jingpyr- 
khat ba ki hima ki long jaka Sorkar kam lah ieng, bad ia 
kane ka jingkylli la rai kut ha kine ki snem hadien da kaba 
pyndonkam ia ka Foreign Jurisdiction Order 1902 ha kaba 
pynrung aih ha ki hima. 

Namarkata ka jingainia ba ka Sorkar ha ki snem ba la 
lah ka la wanlam Aih hapoh ki hima katba mon, kam lah 
ban ieng. 

Ia ka Indian Penal Code la wanlam hapoh ki hima da 
ka Notification jong ka Sorkar India No. 2277 I. B. jong ka 
12 tarik u Risaw, 1916, bad ia katto katne ki rul jong ki 
Ain Dewani bad Phoidari, kiba la don tang ha ki jaka Sor- 
kar jong kane ka ri lum la pynrung da kane kajuh ka jing- 
pyntip. Shuwa kane ka por, la shu bud tang ia ka jinglong 
jong ka Indian Penal Code. Ha kajuh ka snem ia ka Indian 
Penal Code bad ka Code of Criminal Procedure la 
pynrung ha ki bynta jong ka shnong Shillong kiba don ha 
ka jaka u syiem Mylliem. Ha u Naiwieng, 1930, la ki 
mokotduma phoidari baroh ha ki jaka syiem jong ka 
Shillong la buh hapoh ka jingbishar jong ka Xngshari Heh 
ha Calcutta, (peit ia ki “ notifications " ba la pynmih ha ka 

Assam Gazette jong ka 26 tank u Naiwieng jong ka snem 
1930). 

Ia kitei ki ain la pynrung khlem da ioh jingmynjur na 
ki syiem. La kumta ruh la shu pyntip ba kitei ki aiii ki ia- 
dei tang ia kito ki mokotduma ki bym shym la ai bor ia ki 
ban bishar ne rai kat kum ki Sanad. 

Ka Indian Penal Code ka long ka nuksa ia ka jingpyn- 
rung ain mon ka Sorkar ha ki briew ki bym dei Id raiot 
jong ka hima. Ki khun-ki-hajar jong ki hima ruh ki long 
hapoh kane ka Ain na ka bynta katto katne ki jingleh palat 
bad, ha kane ka liang, ka Ain ka long ka nuksa pynrung 
ain mon ka Sorkar ; hynrei ia ka bor ban bishar ia ki raiot 
tang na ka bynta kine ki jingleh palat la bat khnang da ka 
Sorkar ha ki Sanad hi, namarkata kam lah ban long ka nuksa 
ka bajanai hynrei kaba kyrpang. Ka Criminal Procedure 
Code ruh ka don ha kajuh ka jinglong ; bad nalor kata ka 
long tang ka ain pyniaid kam. 

Ha ka snem 1922 ka Sorkar ka la ioh ka jingmynjur na 
u syiem Mylliem ban wanlam ia ka Ain Elektrik ka li 
India (Indian Electricity Act) ha ka bynta jong ka hima 
jong u bad ha ka snem 1928 ka la ioh ka jingmynjur ban 
wanlam shuh shuh ia ka Ain Municipal jong ka Assam ha 
ki bynta jong ka shnong Shillong kiba dei hapoh ka hima 
jong u. Haba ka pynrung ia ka Ain Iakhalai (Gambling Act) 
ha kine ki bynta jong ka shnong ha ka snem 1932, ka la ioh 
biang kum katei ka jingmynjur hadien ka jingpynbor ka 
bajur, hynrei kane ka Aiii ka iadei tang ia kito ki mokot- 
duma kiba u syiem um donbor ban bishar bad ban rai kat 
kum ki Sanad, kata ka mut ba kam iadei ei ei ia ki khun- 
ki-hajar jong u. 

Na ka bynta ka jingujor jong ki syiem ym shym lah ban 
wan pynrung ia ka Aiii Pyllait-tnga (Divorce Act) ha ka 
snem 1883 ne ka snem 1931, na kajuh ka daw ruh ym shym 
pynrung ia ka Aiii Surok jong ka Assam (Assam Highways 
Act) ha kine ki snem hadien. 

4. KA JINGPYRKHAT BA BATAI IA KATEI 
KA RUKOM. 


Ym shym la ai kano kano ka jingpyrkhat ba janai. 

(1) Ka long ka bashai ba ka Sorkar ka ju dawa barabor 
ia ka hok ban thaw ain ia kito ki bym dei ki khun-ki-hajar 
jong ki hima ha kano kano ka rukom ba ka ibit, kane ka 
mut ba ia kano kano ka Ain jong ka Sorkar India, bad 
kumjuh ruh ia kano kano ka hukum badonbor ain, lah ban 
pynrung na ka bynta kito ki bym dei ki khun-ki-hajar jong 
ki hima khlem da mynjur ki syiem bad ki Dorbar jong ki. 
Ilapoh kine ki ar snem ba la lah ka Sorkar Assam ka la 
pyntip ia u syiem Mylliem ba lada ma u bad ka Dorbar 
jong u ki kyntait ban mynjur ia ka jingpynrung ia ki Aifi 
kiad, Aphin bad kynja dawai mynsaw (Excise, Opium and 
Dangerous Drugs Acts) ka Sorkar ka don bor ban pynrung 
ia ki khlem ka jingmynjur jong u. 

Namarba ki hima kim long ki jaka Sorkar India, kine 
ki Ain kin long shi bynta na ki ain hima wat lada ki Dor- 
bar kim bishar ne pyniaid ia ki. 


(2) Kawei pat ka khmat ka long ba kito ki bym dei ki 
khun-ki-hajar jong ki hima ki long ne em hapoh ki ain 
hima, lait noh na kita ki ain kiba ka Sorkar ka la thaw 
kyrpang ia ki. Don katto katne ki ban jubab em, hynrei ka 
long ka bashisha ba ia ki la synshar da ki Aifi Khyndew ki 
hima, kum haba u nongwei urn lah ban bat khyndew ha 
Sheila, ne u nongwei u lah ban ioh khyndew ha la bynta 
jong ka shnong Shillong ha ka hima Mylliem tang da kaba 
kohnguh ia ka ain kur bad hima shaphang kata ka 

khyndew. , _ _ ... , , . . %s 

Nalor kata, don pat ki ain bad ki nti shaphang ki lew ki 
hat, ka khrong ka dan, bad ki khlaw shnong kiba la pyn- 
iaid da ki ingshari. 

Lada kito ki bym dei ki khun-ki-hajar kim kohnguh ia 
ki, ym lah ban pyniaid ia ki hima. Lada ia kine ki ain 
phoidari ne lam-byr-phoidari la khein ba kim iadei ia kitei 
ki bym dei ki khun-ki-hajar, ka jingshon bad jingpynmih ia 
ki ha ka jinglong ki hukum ka long kaba donkam na ka 
bynta ka jingpyniaid ia ki da ki i'ngshari Sorkar. 

Ki ain ki long la jan baroh kiba rit eh, syriem ia ki 
byelaw : ki dei ban long ki bajem bad dei ban thoh ia ka 
khlem da donkam jingbatai than namar ki dei ban long 
thik kum ki ain ba pyniaid ki dorbar ia la ki khun-ki-hajar 
la jong. 

Kane ka jingthoh bad kawei pat kaba iasoh bad ka— 
kino ki ain kiba donkam ia kito ki bym dei ki khun-ki-hajar 
— mynta ba ka Scheduled Districts Act bad ki Ain kiba la 
pynrung da ka kim donbor shuh ha ki hima, ki long kiba 
dawa ban peit bha noh ha kane ka por. 

(3) Kawei pat ka kam ka long ka jingpynmih ia ki hu- 
kum kiba donbor aifi khlem ka jingmynjur ki syiem bad ki 
Dorbar jong ki. Ka bor ka shong hapoh ka dkhot I jong 
ki Sanad bad kano kano ka jingiatai nia kyllum ia ka jing- 
bishar bniah ba la thoh ha ka bynta I jong kane ka lynnong 
ka long ka bym bit ha kane ka kot. Kawei ka khmat la 
kumno kumno ka donkam ban da pyni hangne. Katto katne 
ki syiem ki la ong ba ka dkhot II jong ki Sanad ka ai bor 
ia Id ban bishar baroh ki mokotduma kiba iadei hapdeng 
ki khun-ki-hajar jong ki lait noh na kito kiba lah ban ai sajia 
hapoh ka Indian Penal Code, da ka jingphasi, jingpyn- 
ryngkangpar bad jingset phatok san snem bad palat. Ka 
rukom ka Sorkar ba ka bat noh ha lade katto katne ki 
mokotduma, kum kito kiba iadei ia ki suloi bad ka kiad, 
ban bishar da ki 'ingshari Sorkar, ka long, ki ong kaba ia- 
pyrshah ia ka dkhot II. Ka shithi kiad bad aphin jong ka 
Sorkar ha ka snem 1902, ba la thoh haneng ka long ka 
jubab ia kane ka jingainia, hynrei ka don ka jingkwah ban 
thoh ia ka dkhot I ha ka rukom kaba kdew shai ia kane 

ka bor ka Sorkar, ka khmat kaba ki dei ban kynmaw lada 
donkam ban thaw thymmai ia ki Sanad lashai lashisngi. 

Ka rukom pynbna ia ka jingai sajia ba ka long hapoh 
ka dkhot 188 jong ka Indian Penal Code ka long ka bym 
biang ha kano kano ka jaka kaba dei ha ka liang phoidari 
hapoh ka Ingshari Hch ha Calcutta (High Court of Cal- 
cutta); ia ka jingaisajia dei ban da thoh ha ki hukum. 

Ka kam kaba dang sail ka long ka jingpynrung ia ki 
Ain Sorkar India kiba dei ia ki khun-ki-hajar jong ka hima 
khlem ka jingmynjur jong ki syiem bad ka Dorbar. Hynrei 
shuwa ban pyrkhat ia kane, ka donkam ban da batai ia ki 
jingeh ha ka rukom synshar kiba la pynlong ia kane ka 
kam kaba donkam eh. 

Ka jingeh ka banyngkong ka long ka jingbun ki Khasi 
kiba shong ha kawei ka hima hynrei kiba ong ialade ba 
ki dei ki khun-ki-hajar jong kawei pat ka hima. Ia kawei 
pat ka lynnong la buh khnang tang na ka bynta ka jing- 
pyrkhat ia ka kam jong ki, namarba ha kine ki snem ha- 
dien ki la nang pynjur ia ka jingujor ban buh ialade hapoh 
ka jingbishar jong ki Dorbar ki hima ba ki shong, ki da 
dawa ba kim dei ban shah kumta kat kum ka dkhot II jong 
ki Sanad. Kito kiba ujor kumtei ki kham bun eh ha Shillong 
hapoh hima Mylliem bad bun na ki ki long ki Khasi ki 
bastad eh. Ia ka jingbun jong ki dei ban pynduna bad ha 
kawei pat ka lynnong yn sa pyni kumno yn leh ia kane. 

Kawei pat ka jingeh ka long ka jingbun jong ki bym 
long Khasi kiba shong ha ki bynta jong ka Shillong kiba 
dei hapoh u Syiem Mylliem. Na ka bynta ka jingsynshar 
ia ki la donkam ban buh da ki Ain Sorkar India. Wat lada 
ka jingeh na ka liang ka Ain ha kaba pyniapher ia u raiot 
na u khun-u-hajar jong u syiem kam don ruh, ka jingthaw 
artylli ki ain kiba iapher shibun kawei na kawei pat, ha* 
poh kajuh ka shnong, bad ki ban iadei lang ia ki artylli ki 
jait bynriew, kiba iashong lang hajan ha ka im ka sah lang 
bad ka khai pateng, ka long kaba kulmar bad ka bym dei 
eh, bad ka nang kham long khyllah haba ym lah ban pyn- 

iapher ia kita ki briew ha ki Khasi bad ki bym long Khasi, 
namarba bun na kito ki Khasi kiba dawa ialade ba kim dei 
hapoh u syiem Mylliem ki dei ban buh ialade ha kajuh 
ka kyrdan bad ki bym long Khasi na ka bynta kino kino 
ki aifi ki bym iadei bad ki riti Khasi. 

Ka jingeh ka balai ka mih na ka jingkylla bastet ha ka 
khai pateng bad ka im lang sah lang jong ki Khasi na ka 
bynta ka jingdon ki dkhar bad ka Sorkar Jylla hapdeng 
jong ki bad ka jinglait ki lynti syngkien. 

Ka jingeh ka bakhatduh ka long ka jingwanlam ia ka 
Ingshari Heh ha Calcutta ban peit ia ki mokotduma phoi- 
dari ha Shillong (ha ka jaka Municipal bad Len shipai kiba 
dei Sorkar, bad ha ki jaka u syiem Mylliem) ha ka snem 
1930 . 

Hapoh Shillong hi, ki Ain kiba iadei eh ban synshar 
ia ki bym dei ki khun-ki-hajar jong ka hima Mylliem Jci 
long ki Ain Sorkar India. La ong ba ki hukum Sorkar ba 
donbor ain, kiba don ha ki, ki jingaisajia ki long kum ki 
ain na ka bynta ki bym dei raiot Mylliem, hynrei kine ki 
hukum ki dei ban long thik kum ka Ain namar ba ym lah 
thaw aifi ka ban biang ha ka rukom kaba kham jem ban 
ia ka Ain (Act) haba ka jingsynshar ka long hapoh ka Ing- 
shari Heh. Na ka bynta katei kajuh ka daw, ka ain ia ki 
khun-ki-hajar Mylliem ruh ka dei ban long kajuh kum kato 
kaba dei ia ki bym dei ki khun-ki-hajar Mylliem. Hynrei 
haba la thoh thik kat kum ka Ain (Act), u syiem bad ka 
Dorbar jong u ki ong ba ka long kaba eh than ia ki ban 
sngewthuh. Ka Aifi Dawai mynsaw bakyllaifi ka long ka 
nongmuna. Ka jingpynrung ia ka Aifi kiad (Excise Act) na 
ka bynta ki bym dei ki khun-ki-hajar Mylliem bad ka jing- 
pynkylla ia kata ka aifi sha ki rul ki bajem na ka bynta ka 
jingpyniaid jong u syiem bad ka Dorbar ka long kaba dang 
pyrkhat shen. 

Ki bynta jong katei ka Aifi kiba lah ban leh kumta ki 
long kito kiba iadei bad ka kiad shet hi bad u kynja, hynrei 
wat lada sumar eh ha kaba thoh ruh, ka jingmih nangta ka 



lah eh ban long ka bym bit. Ka jingiathuh lyngkot ia ka- 
wei ka jingeh ka la biang ban pyni kum ka nongmuna. 

Ka jingkhang bad jingkem ia kiba leh palat ia kane ka 
Ain na ka bynta ki khun-ki-hajar Mylliem bad ldto ki bym 
dei kumta ka long ka kamram jong ki shakri Sorkar kiad 
jong u Sahep Bishar ; ki briew u syiem ruh ki leh ia kine 
ki kam na ka bynta ki khun-ki-hajar Mylliem. 

Ki shakri Sorkar kiad ki shah teh da ki rul bathikna 
jong kane ka Ain. Haba iadei bad ki bym dei khun-haja- 
jong kane ka Ain. Haba iadei bad ki bym dei Id khun-ki- 
hajar hima, ki briew u syiem ki trei hapoh ki rul bajem. 
Ka long ka bym lah ban tip lypa lada u nongpynkhein aifi u 
dei u khun-u-hajar Mylliem ne em, kumta ka jingkem be- 
am da ki briew u syiem bad ka jingpyniaid bym biang da 
ki shakri Sorkar kiad, haba ki trei marwei ne iatrei lang 
bad ki briew u syiem, ka long kaba lah eh ban jia. Na ka 
bynta kane ka jinglong bad hapoh ka jingpeit bniah jong 
ka Ingshari Heh, ka jingpyniaid ka babha eh ka long ban 
aiti lut ha ki shakri u Sahep Bishar ia ka kamram ban khang 
bad ban kem. 

Hynrei haba ka kam ka la wan poi sha ka ban bishar, 
kawei pat ka lynnong kan pyni ba ha kine ki jinglong mynta 
u Khasi shah mudui u lah ha ka jingshisha ban jied ban 
shah bishar ha ingshari syiem ne ha ingshari u Sahep Bishar 
katba kum ki jingdawa jong u ba u dei ne um dei u raiot, 
namar ym don ka lad ka babiang ban rai ia kata ha ing- 
shari. Kijuh ki jingeh kin mih ha ki Aifi Suloi-Bakhor, 
Motor-Kali, Pulit bad Ophis. 

Ka long ka bashai, namarkata, ba ka rukom ban pyn- 
rung Aifi Sorkar India na ka bynta ki bym dei Id raiot 
hima, bad ka ban iehnoh ia ka bor halor ki khun-ki-hajar 
ha u syiem ka long ka kam ka bym lah pyniaid ha ka jaka 
kaba baroh arjait kitei ki briew ki iadon shibun. 

Ka iram bashitom ban pynkylla ia ki Aifi sha ki hukum, 
bad ka jingbuh ia ki jingaisajia hangta, na ka bynta Id bym 
dei ki raiot hima ka kut ha kajuh ka jingbymlah namar u 

syiem bad ka Dorbar jong u kirn lah pyniaid ia kita ki hu- 
kum bakyllain. 

Ilaba shu ong lyngkot, ka jingeh jong ka jingim shnong 
heh mynta ka long ka bakhraw than haduh ba u syiem bad 
ka Dorbar jong u kim lah ban pyniaid ia katto katne ki 
Ain wat lada pynmih ia ki ha kano kano ka rukom ruh. 

Ia u plidar hi uba peit ia kane ka kam tang na ka liang 
ka aifi, khlem da pyniadei ei ei ia ka bad ka kam sain hima, 
ka jingring jingmut bakhatduh ka bym lah ban kiar ka long 
ba ka jingai noh sha ka Sorkar ia ka shnong Shillong baroh 
kawei da ka jingaiwai ne da kawei pat khnang ban lah 
pyniaid ia ka kum ka jaka Sorkar India, ka long ka kam ka 
bahha eh, ka kam kaba bun na ki Khasi kin shyrkhei, hynrei 
ka ban ym pyniap eh ia ka hima Mylliem kum kawei pat 
ka kam— ka ban wanlam ia ka Aifi ban synshar ia baroh 
ki raiot ne bym long raiot Mylliem bad ban pynduh ia u 
syiem bad ka Dorbar jong u ia baroh ka bor synshar halor 
jong la, ha ka jingshisha ban pynduna noh ia ka kam u 
syiem bad ka Dorbar tang ha ka kam dewani, namar ka 
long kaba artatien, na ka bynta ka jingeh ban pyniapher ia 
u raiot na u bym dei raiot, ka kam ka ban sa iatai ha kawei 
pat ka lynnong, ban tip ba lah ne em ban pyniaid ia kano 
kano ka kam phoidari ne lam-byr-phoidari khlem da don 
jingkulmar. 

Katei ka jingpyniaid ka banyngkong ka don ka jing- 
myntoi ka bakhraw ban pynduh noh khoit ia ki jingeh ki 
Khasi kiba ujor ia ka bor bishar u syiem ha ki kam dewani 
bad phoidari baroh. 

Lada hapoh ka rukom synshar ka ban dang wan, kan 
don ka jingiapher ka bakhraw hapdeng ka rukom synshar 
ha Id hima syiem bad ki jylla jong ka Sorkar India, ka ru- 
kom synshar ar rukom ka badum kam lah ban iaid ha 
Shillong. Ka jingweng noh ia ka jingiashut hapdeng ka 
Sorkar Jylla ka ban dang wan bad ki hima kan long ka 
jingmyntoi ia Id hima baroh, kiba shaniah ia ka khai pa- 
tong bad ka pule-kot pule-sla ba kham heh ha ka Jylla. 

5. Ka jingpynrung ia ka Ain Sorkar khlem ka jing- 
mynjur ki syiem bad ki Dorbar jong ki ka long ka jingkylli 
bakhatduh. La pyni ia ka jingdonkam kane ha Shillong. 
Ila kivvci pat ki jaka ym donkam eh liamarba ia ki hukum 
kiba long thik kum ki Ain lab ban pynmih, la ka kam kan 
long ka bakhravv. Hynrei ka jingpynmih lmkum kan pyn- 
mih kumjuh kum ka jingpynrung ia ki Ain, khamtam haba 
ia ka jingpyniaid ne bishar jong ki la bat da ka ingshari u 
Sahep Bishar bad ki nongiarap jong u, na ka daw ka jingeh 
bad jingdonkam jong ki hukum. Ka jingbatai ba ym ju pyn- 
donkam ia ki Ain namarba kwah ban bat ia ka jinglaitluid 
ki hima kam long ka bashai, namar baroh ar ki rukom kim 
shym iapher eh ha ki jingmih jong ki. Ha ki hima shabar 
Shillong, ka jingdonkam kam long ka bajur ; yn don khyn- 
diat eh ki Ain kiba long phoidari. La kumno kumno ruh ka 
jingdonkam ka don bad kan nang bun katba nangiaid ki 
por. 

Namarkata imat ba kaba kham bha ka long ba ka Sor- 
kar kan pynrung beit ia ki Ain ban synshar ia baroh bad 
ban seng nongrim ia kata ka jingleh ha ka bor kyllum ba 
la ai ha ka dkhot I jong ka Sanad. 

Ki jingujor ia kata ka bor ki lah ban long kumne : — 

Ka jingpynrung aifi thymmai da ki Ain (Act) ka long 
ka bajem. Ia ki riti Khasi lah ban pynkyllon tang shisngi 
da kaba wan pynrung katto katne ki Ain, kiba lah ban pyn* 
kylla man ka por da ka Dorbar u Lat (Legislature). Ia kine 
ki ain ym shym thaw da ki shakri Sorkar trei hima (political 
officers) kiba sngewthuh bha ia ki briew bad ki long Id * 
baeh bad kyllain haduh ba tang ki ingshari Sorkar ki lah ban 
pyniaid ia ki. Na kine ki daw, ki syiem ki iapyrshah ia ka 
jingpynrung Aifi. 

Ka jubab ka long ba lah ban ong ba ka Sorkar India, 
hapoh ka jingsynshar thymmai, kan don ka bor ban pyn- 
mih aifi, bad kan da peit bniah bha kumba peit ia ki hu* 

kum badonbor ain kiba pynmih mynta da u Sahep Bishar, 
hapoh ka jingpeit ka Sorkar Assam. 

Ki Dorbar bad ki khun-ki-hajar jong ki hima ki sheptieng 
ioh ka jinglaitluid jong ki kan nang troin. Ba kane ka jing- 
sheptieng ka don nongrim ne em kam long ka babit ban 
iatai nia ha kane ka kot. Ki syiem ki pyrkhat ba ka jing- 
pynduna ia ka bor jong ki ka lah ban mih na ka Sorkar 
Jylla ban ia na ka Sorkar India. Namarkata ki khun-ki-hajar 
ki hima, lada ki don kine ki jingsheptieng, kin kwah ban 
pyniohsngew ialade ha ka Sorkar India haba don kano 
kano ka jingthaw ain ban pynrung ha ki hima. Ha ka 
lynnong shaphang ka “ Jingiasoh lang ki Hima ” kaba pyn- 
kut ia kane ka kot, la pdiang sngewbha ia ka jingthaw ba 
dang shibit ia ka dorbar ki Hima. Ia ka jingpyrkhat kane 
ka Dorbar lah ban shim shuwa ba ka Sorkar India kan 
pynrung Ain Sorkar. 

Ia ka jingpynmih ain thymmai jong u Sahep Bishar da 
ki hukum ruh lah ban ai lad ban da bishar bniah kumtei 
hi bad ban buh hapoh kajuh ka jingpeit jong ka Sorkar 
India ne u Agent jong ka. Ka kam agent ba ka Sorkar India 
kan pyndonkam na ka bynta kane ka kam ka long shabar 
jong kane ka kot. Ia ka ktien “ Sorkar ” la pyndonkam 
khnang ha kane ka kot ha ka rukom ka bym thikna ban 
kiar noh na kane ka jingpynkylla. 

Kane ka jingiada imat ka la biang, lane wat lada kam 
biang ruh ka long kaei kaei kaba lah ban khmih lynti da 
kaba shong nia. Kane ka jingring jingmut ka lah ban pyn- 
shyrkhei ia katto katne ki Khasi, hynrei ka daw jong ka 
jingeh ka long ba ki rukom pyniaid hima jong ki lain lah 
ban iaiaid ryngkat bad ka jingkhie jingsan ka im lang sah 
lang wat ha ki hima kyndong bad ha Shillong leilei te vn 
nai da iaong shuh. 

Kawei pat ka jingujor ka long ba kine ki jingeh Id la 
mih tang ha Shillong, bad ka long ka bym dei eh ban leh 
ia Id hima Khasi lcumba ki long ka bynta jong ka hima 
Sorkar India tang na ka bynta kane ka jingeh kaba don 



- 97 - 


tang ha kawei ka jaka. Kane ka jingai nia kam da long ka 
badei eh namar ba kijuh ki jingeh ki la mih hawei ruh, wat 
lada kim pat da jur eh. 

Ka jingai noh ia ka Shillong, khnang ban lah ban leh 
ia ka kum ka bynta jong ka hima Sorkar India, kan pyn- 
long kaba lah ban pyndonkam da ki hukum ha ki hima ha 
ka jaka jong ki Ain, hynrei ka jingtrei kan long ka bajur 
bad ka long kaba artatien ba lah ban ai ka jinglaitluid kaba 
kham khraw ia ki hima da kane. 

Tang ha kito ki kam kiba kane ka ri lum ka iapher na 
kiwei pat ki jaka ha ka jylla yn pyndonkam da ki hukum 
ha ka jaka jong ki Ain ; ha ka jingshisha ki Ain kin don 
tang khyndiat, kin iadei tang bad kito Id kam ha kiba ki 
hima ki dei ban iaiaid lang bad kiwei pat ki bynta jong 
ka Jylla. 

6. Ban shu buh lyngkot, lah ban pynduh katto katne 
ia kine ki jingeh mynta 

(1) Da kaba pynaep ha ka rukom ka babha eh ia ka 
kot aifi phoidari bad lam-byr-phoidari kaba dei ia kito ki 
bym dei ki khun-ki-hajar jong ki hima, lada ia ki ym shym 
la synshar da ki aifi hima. 

(2) Da kaba pynduna ia ka jingbun ki Kha$i kiba lah 
ban dawa ba kim dei hapoh ka jingbishar jong ka hima ba 
ki shong. Kawei pat ka lynnong kan thoh shaphang kane. 

(3) Da kaba leh kyrpang tang ia ka Shillong, khnang ban 
lah ban synshar ia ka ha ka rukom kaba iasyriem bad ki 
jaka Sorkar India. 

(4) Da kaba buh thikna thik ia ka bor ka Sorkar ban 
bishar ia ki katto katne ki kam pynkheifi aifi da ki ingshaii 
E jjfi hima ka Sorkar (political courts). 

(3) Da kaba pynrung ia ki Aifi Sorkar India ha ki hima 
ban synshar ia Id khun-ki-bajar hima khiem ka jingmynjur 
jong ki Syiem bad ki Dorbar* ba yn ai ia ki ka lad kaba 
ba kin ai la ka jong ka jin g mu t 


7 

KA JINGKYNTHOH 


Ka d\hot I jong kj Sanad. 

(a) Ka bor u Sahep Bishar : — 

Kane ka bor ka long ka bakhraw bad ka bym don jing- 
thikna namarba ym don rul ei ei. Kam lah hi ruh ban don 
jingthikna namarba ki hima Khasi bad ki nongsynshar jong 
Id kim pat pyni ba ki la nang ban pyniaid hima haduh ban 
da lah ban buh thikna ia kane ka bor. Ka jingkhih ki hima 
ha kine Id sngi ka pyni ia ka jinglehmon ki nongsynshar 
bad ia ka jingbymiadei shuh kita ki jingleh bad ka riti ba 
ju don ne bad ki jingkylla ka im lang sab lang kaba mynta. 
Lymda don sa kane ka bor bakhraw ha u Sahep Bishar te 
ym lah tip shuh ki hima Khasi kin poi shano. 

Ngin iapeit kyllum mynta kumno Id Sahep Bishar ki 
pyndonkam ia kane ka bor ha ka jingpeit (control) jong ki 
ia ki syiem. Ka banyngkong eh ka long ka hok ki khun-ld- 
hajar ban apil pyrshah ia ka rai ki syiem bad Id Dorbar 
bad kane ka la long mynta kawei na ki hok kiba kordor tam 
bad kaba ki pyndonkam eh. Mynshuwa eh ym ju don ba 
apil na ki jingrai ki syiem bad ki Dorbar bad wat na ki 
jingrai Id Sordar ruh ym ju kham don (peit Syngkhong 
Jingtip, Vol. I No. 2 p. 8). Kane ka pyni shai haduh katno ki 
Dorbar Syiem ki la hiar ha ka hok. Ha katto katne Id hima 
ka kham rem ban leit Dorbar Syiem ban ia kaba leit ing- 
shari Sorkar, bad kata ruh khlem ioh hok. 

Ka ba-ar pat ka long ka jingkyrpad iarap ki Syiem na ka 
Sorkar namarba kim don pulit ban pynkohnguh ia la ki 
hukum. Kim sngewthuh bad kim ju pyrkhat ba katba ki 
nangleh kumta katta ki nangai noh bad pynduna ia la ka 
bor bad nangpynheh ia ka jong u Sahep Bishar. Ha kawei 
ka. rukom dei ma la hi kiba pynduh ia Ia ka jong ka bor 
bad kane kan nangjur. lada 1dm lah ban pyniadei bad la Id 

khun-ki-hajar. Dei ban pynduh ia kane lada lti Syiem ki 
kwah ban neh. 

Ka balai ka long ka jingpynlut kulmar ki Syiem ia ka 
tyngka peisa hima. Lajan baroh Id jingkulmar hima la mih 
na kane ka daw. Dei ban pyniakhlad noh ia ka tyngka hima 
na ka tyngka Syiem, namar mynta ka tyngka hima — kaba 
iapher na ka khrong ka dan, ka kuna ka kait — ka la bun ; 
bad ki paidbah kim hun shuh ba Id Syiem bad ki Bakhraw 
kin shu klun Iut ha lade khlem da pynlut ei ei na ka bynta 
ki kam hima. 

(b) Ka bor thaw ain 

Kane ka bor ka don ha ki hima hi bad ha u Sahep Bishar 
baba u pynmih ki hukum kiba donbor ain. Hynrei kat kum 
ka jingpyrkhat u Khasi kitei ki hukum ki dei ban iadei bad 
ka riti ne dustur ba ju don ha ka hima, namarba u Khasi 
um ju shah synshar ha ki ain nongwei Id bym iadei bad ka 
riti jong u. Lada ka hukum ka thaw ain thymmai ka dei 
ban da ioh ia ka jingmynjur ki Syiem bad ki Dorbar hima. 
Ka jingeh ka long ba ki Syiem bad Id Dorbar hima kumba 
ki long mynta kim don jingnang jingstad ban thaw ain ki 
ban iadei bad ka jingim ba la kylla jong u Khasi bad u 
Sahep Bishar um banse ban pynmih hukum kiba donbor 
ain tang ban bit la ka jingpyniaid kam. 

(k) Ka rukom pynrung ain ha ki hima : — 

Don saw rukom 1). Ki ain ba la pynmih da ki Dor- 
bar hima. Kine ki don tang Ichyndiat eh bad ym don jing- 
thoh eiei. Ki dei ban bun lada Id hima jong ngi id kwah ban 
bat la Id hok bad ban lah synshar ia ki khun-ki-hajar ba la 
stad mynta. 

2). Ki ain Sorkar ba la pynmih ba Xngshari u Sahep 
Bishar ha ki mokotduma Khasi haba kim iapyrshah ia ka 
riti Kine ki nangbun katba nangbun ki Khasi Id bym 

shah bishar bad bym hun ia Id Ingshari syiem. 

3) . Ki hukum u Sahep Bishar ha la kam phoidari ne lam- 
byr-phoidari. Kina, ynda la pynbna da u syiem ha la ka 
hima, ki long kum Id aid hima. Tang ha ki kam suloi, shet 
load bad aphin te ki syiem 1dm lah bishar. 

4) . Ki ain Sorkar India ba la pynrung ha Id hima da ka 
jingmynjur jong ki syiem bad ki Dorbar, bad ldto ldba la 
shu pynrung bor da ka Sorkar tang ha la kam ba ki syiem 
kim lah bishar. Namarkata ym pat shym don haduh mynta 
ka ain Sorkar India ka banylla kaba la pynrung bor ha ki 
hima. Lada la hima kim kwah ba kine kin bun ki dei ban 
pynmih noh la ki jong ki ain ki ban iadei bad kane ka juk, 
lymda kumta ka bor jong Id ruh kan nangtlot. 

(d). Ki jingeh ha ka rukom thaw ain bad pyniaid kam .— 

Namarba Id syiem 1dm donbor halor ldto ki bym dei la 
ki khun-ki-hajar la jong, ka Sorkar ka don ka hok ban thaw 
aid ia Id ha kano kano ka rukom kaba ka ibit Ka jingkyllain 
ka long ba la ldne Id aid la rung ha la hima bad Id long 
shibynta na Id aid hima ruh ki Dorbar hima pat kim don- 
bor ei ei ban pyniaid ia ki. La dei ban don ka jingthaw 
thymol ai ia ki Sanad, hynrei kum ha Shillong ka jaka kaba 
bun da u bym long khun-hajar Mylliem, u syiem bad ka 
Dorbar kim donbor ei ei shuh. Lymda kumta ki syiem 
kim dei ban shah ia u bym shah synshar ban wan shong ha 
ka hima. 

Kawei pat ka jingeh ka long shaphang ki hukum u 
Sahep Bishar ldba kldem da mynjur da u syiem bad ka 
Dorbar. Ka Sorkar ka ‘dawa ia kane kat kum ka dkhot I 
jong Id Sanad had ki syiem pat Id dawa ban bishar ia ki 
kam baroh dalade hi kat kum ka dkhot n jong Id Sanad. 
Kine ki donkam ka jingpynshai kaba thikna ha ki Sanad 
thymmaf. 

Ka jingeh ka bakhraw eh ka don ha Shillong— ka shnong 
kaba hapoh ka Ingshari Heh ha Calcutta, lama bun da u 
Mynder bad u Kbasi bym del Mylliem, bad ka jfatgbymlah 



- 101 - 


ki syiem bad ki Dorbar ban sngewthuh ia kano kano ka 
ain wat ka bajem eh. Ka jingiaid-stet ka pyrthei mynta bad 
ka jingkyllain ka jingim stad u nongsor ka long sha lyndet 
ka jabieng ki Dorbar syiem Khasi. Ki syiem ki dei ban don 
da ki briew kiba nang ban pyniaid ia icine Idel ldei baroh 
lymda kumta ka Sorkar kam banse ban pynrung Id aifi Sor- 
kar halor u nongshong hima Mylliem, bad raiot bad bym 
long raiot, bad buh lut ia la hapoh ka Xngshari sain hima. 
Ynda kumta te haei pat ka bor syiem bor Dorbar jong ngi ? 
Hynrei ym lah pat ban pyniaid artylli ki aifi kiba iapher 
eh ha kajuh ka jaka bad hapoh ka jingpeit kawei ka Ing- 
shari Heh. 



XVIII. 


KI DKHOT I BAD II JONG KI SANAD 
SHUH SHUH 


1. Dkhot II. Da kane ka dkhot la ai bor ia u syiem ban 
bishar baroh ki mokotduma dewani bad baroh ki mokot- 
duma phoidari, lait noh na kito kiba lah ban ai sajia hapoh 
ka Indian Penal Code da ka jingphasi, ka jingpynryngkang- 
par, lane ka phatok 5 snem bad palat, kiba lah ban mih 
hapoh ka hima jong u bad kiba iadei tang bad ki khun-ki- 
hajar jong u hi. 

Ka daw kaba pyllait noh ia ki dkhar bad ki phareng na 
ka jingbishar jong ki syiem bad ki Dorbar ki bym pat nang 
wat tang ban thoh ka long ka bashai. Don katto katne id 
daw kiba pyllait noh ia ki Khasi kiba na kiwei pat ki hima. 
Ha ki por shuwa ban wan ki Phareng, u syiem um ju lah 
pynbor wan dorbar ia u shah mudui u bym shong ha ka 
hima jong u, lymda iarap ia u da u syiem jong kata kawei 
pat ka hima. Bunsien lam ju kham ai kum katei ka jing- 
iarap. 

Ym ju don Khasi uba sngewbha ban leit sha ka Dorbar 
jong uwei pat u syiem. Namarkata ka Sorkar da la Sanad 
ka pynkhim ia ka bor u syiem tang ha la ki khun-ki-hajar 
la jong. Ka lah ruh ban don ka jingartatien ha ka jingmut 
ka Sorkar shaphang ka hok kaba lah ban ioh da kito Id bym 
dei la ki khun-ki-hajar. 

2. Ha ka lynnong XV ngi la iohi ba ka jingpyrkhat sha- 
phang ka bor synshar jaka kam don jingiasoh ei ei bad kane 
ka dkhot jong id Sanad. Ki mokotduma kiba la thoh hangto 

ki pyni ba kat kum ka jingpyrkhat Khasi uno uno u briew 
uba la shong neh ha ka hima u dei ban shah hapoh Id ain 
bad ka jingbishar jong kata ka hima. 

U syiem un ym shah ia u briew ban wan shong ha ka 
J™ a J°"g, u lymda u briew u shah hapoh ka bor jong u. 
Wat ynda la bun snem ba synshar ka Sorkar ruh ym pat ju 
mxh kano kano ka jingeh ka bakhraw. La don bi briew kiba 
shong ha kawei ka hima kiba la don ri kynti ha kawei pat 
ka hima (kum ka nongmuna, hadien ka jingphiah ia ka 
hima Mylliem ha ki ar hima Mylliem bad Khyrim, la don 
bun kum kine kiei kiei ); ia ka mokotduma shaphang ka 
khyndew la ju bishar ha ka Dorbar jong ka hima kaba don 
kata ka khyndew. La don katto katne ki mokotduma ba la 
bishar da ka i'ngshari sain hima ka Sorkar, hynrei kine ki 
Ia mih tang haba don ka jingiakajia la ka khyndew ka don 
ha kawei ka hima ne kawei pat. Ym don por satia ban peit 
bniah ia ki mokotduma rim baroh ban wad ia ka rukom ba 
ki rai, hynrei ym pat shym mih ka jingkylli ka baeh than. 
Ka jingpynkhein ia ki riti shnong bad ki ain iew ain hat 
da ki nongwan nongleit lane da kito ki briew kiba sah tang 
shipor ; ki long ki baniar eh bad kito ki nongpynkhein ki 
ju kwah eh ban iasuk iasain noh bad ki Dorbar hima 
khnang ban lait na kano kano ka jingadong ban leit r ung 
biang ha kata ka hima, wat la u lah, lada u kwah, ban dawa 
shah bishar ha ki i'ngshari sain hima. Ia ki mokotduma 
pynkhein kular, lane iashim ia-ai tyngka ne kiwei pat kum 
kita hapdeng ki briew kiba shong ha ki hima baiapher 
la juh wanlam sha ki ingshari sain hima lymda ki mamlft 
ki iamynjur ban leit sha ki Dorbar hima. 

3. Ki khun Khasi kiba iehnoh ia la ka hima bad leit 
shong ha kawei pat kim.ju iehnoh ia la ka jingiasoh bad 
la Id kur la jong. Ki bat ia la ki Hok jong Id ha la Id hima 
rim, kum ia la ka hok jied syiem ne sordar bad ka hok 
leit dorbar. Ynda la bun snem ki lah ban duh noh ia kata 
ka jingiasoh, kumba ngi iohi ia Id War kiba wan nyngkong 

eh na ri lum hynrei kiba long mynta pat la ka jong ka kyn- 
hun kaba la iakhlad na kata kaba nyngkong. 

Ki khun ki ioh la ka jinglong khun hima na ka kmie 
namarba ia ki jinghiar pateng la kheifi na ka liang kynthei. 

4. Ka jingeh ka la mih ha Shillong, ka shnong kaba bun 
da ki briew kiba wan na ldwei pat ki hima, namarba ka 
long ka nongbah jong ka jylla bad ka jaka khai pateng jong 
ka ri lum, kaba aikam ia ki khun jong ki. Kine ki briew kim 
pat pyniadei ialade bad ka hima Mylliem. Kine kim dei na 
ki kur kiba ai myntri ia ka Dorbar Hima, ia Id ym ju ai 
kam pyniaid hima, lait tang teng khat eh, bad ym ju don 
dorbar na ka bynta jong ki ban jied briew ne ban shong 
dorbar. Ki ju pyrkhat ialade ba ki dei tang ki nongwei, wat 
lada Id shong ha ka ri Raj. Ki khun jong kine ki briew wat 
ynda lai pateng rah ldm pat kheiii ialade kum ki khun ki 
hajar jong ka hima Mylliem. Bun na ki ki long ki briew ki 
bastad bad riewspah eh ha kine ki lum. Ki kham sngew ia 
ka Ingshari saifl hima ban ia ka Dorbar u syiem kaba long 
tang da ki myntri ki bym nang thoh nang pule, ha ka 
pngshisha kumba la pyni ha ka lynnong kaba mjmshuwa, 
ka jinglong kyllain jong ka jingim mynta ha ka nongbah 
jong ka jylla ka long sha lyndet ka bor jong ka Dorbar 
syiem, kaba la thmu ia ka im lang sah lang kaba iadei bad 
ki riew hyndai. 

Ki ioh ban jied u membar na ka bynta ka Dorbar u Lat 
lada ki shong hapoh ki jaka municipal, wat lada kim long 
Id raiot Sorkar bad kim shym shong ha Id jaka Sorkar. 

Kito kiba shong ha ki ri Raj, ki dei, kumba la kdew ha 
ki mokotduma jong ka lynnong kaba mynshuwa, ban don 
hapbb ka jingbishar jong u syiem Mylliem, hynrei kito kiba 
ha ki ri kynti ba ki wai na ki khun-ki-hajar ka hima kim dei 
ban iabap lang bad kite! Ka rukom ba u syiem u lah ban 
leh ia kine kiba hadien ka long ban ym shah ia Id ban 
shong ha ka hima jong u lymda ki kohnguh ia ka bor jong 
u. U syiem u daws ia katne, ba Id don hapoh ka bor jong u, 

hynrei um shym pat leh ei ei ia kane ka jingdawa bad ka 
la poi mynta haduh ba uni lah shuh ban synshar. Mynta pat 
wat ki briew sha kyndong ruh ki iabud ia kane ka nikom. 

5. Ha ka snem 1928, ka Sorkar da ka shithi sain hima 
No. 2378, 18 tarik u Kyllalyngkot, ka la hukum ba haba la 
tip ne la pynshisha ha ingshari u syiem ba kawei na ki 
mamla kim dei ki khun-ki-hajar, ia ki hukum ne rai u syiem 
dei ban pynkhein, lymda kumta ka mamla ka ai da ka jing- 
thoh ban kyntait noh ia la ka hok ban shah bishar kum u 
raiot Sorkar. Ka Sorkar ka la hukum ba dei ban pyntip ia 
ki Ingshari jong ki hima Khasi ba kum ia kita ki mokotdu- 
ma ym dei ban bishar lymda don ki jingthoh kiba kyntait 
ia la ka hok. Haba ka ingshari hima Khasi kam tip ba kawei 
na ki mamla kam dei khun-hajar hima, bad haba ym don 
jingdawa ei ei ia kata da ki mamla, ka jingbymdawa ei ei 
kan long kum ka daw ba ka mamla ka long khun-hajar 
hima. 

Ka hukum ka Sorkar ka thmu ban khang ia ka jingwan- 
rah ia kane ka jingkylli nyngkong eh ha ka apil ka ban 
pynmih ka jmgialeh ba ia kane ka jingkylli la rai ne em ha 
ka Dorbar u syiem. Hynrei ki briew pat ki shim kumba ka 
mut ba ki donbor ban jied hi ia la ki ingshari bad katba 
nangbun kiba tip katta nangbun ki nongnjor. Ka mamla 
mokotduma kaba don ka kmie ne ka kmierad kiba wan ua 
kawei pat ka hima mynta ki pyrkhat ba ki donhok ban 
dawa ba ki dei ki khun-ki-hajar ka hima rim bad kumta 
kim dei ban don hapoh ka jingbishar jong ka hima ba ki 
shong. Dang shen hi la don katto katne ki mokotduma rit 
ha Shillong bad hajan jong ka ki bym lah ban pynbishar 
da u sy iem la bun bnai, katba Id ingshari saifl hima ki dang 
tohkit ia ka jinglong khun-hajar hima, lang bad ka jingshim 
bad ai shaphang ka rukom im jong kita ki briew bad 
ka tynrai jong ki kiaw tymmen kynthei kiba la iap. 

6. Kane ka kam ka long kawei na kiba eh eh ha Shillong, 
khamtam naduh ka jingwan pynrung ia ka Ingshari Heh 
na Calcutta ha ki kam phoidari ; ki jaka u syiem ha shnong 
ki don hapoh arjait ki ain kumba la iathuh ha ka lynnong 
kaba ha khmat, ka jinglong kaba la eh than ban pyniaid, 
bad ka bym lah ban pyniaid lymda don ka rukom ka ba- 
jem ban shem ba ia kino ki briew kawei kawei na kitei ki 
aih ka iadei. 

7. Ka Khasi National Dorbar, ka seng jong ki briew 
kiba na ki hima bad ki shnong Sorkar, lang bad katto katne 
ki syiem bad ki riewdonburom hapdeng ki Khasi bad Syn- 
teng, ki la pynleit la ka jingpyrkhat shaphang kane ka kam 
long-khun-long-hajar ne trai shnong (citizenship). Haba shu 
shim lyngkot ki jingai jingmut jong ki ki long kumne : 

1) U briew un long u khun-u-hajar kata ka 

hima— 

(a) Lada ki kmie ki kpa jong u ki long ki 
khun-ki-hajar. 

(b) Lada u shongkurim ia ka kynthei jong 
kata ka hima. (Kane ka mut ba u 
shong bad ka ha kata ka hima). 

(k) Lada u don la ka i'ng la jong ha kata ka 
hima bad u mon ban don hapoh ka 
jingsynshar jong kata ka hima. 

2) Haba ia u briew la kha ha kawei ka hima 
bad u long u khun-u-hajar jong kata ka 
hima, hynrei u leit bia ia ka kynthei jong 
kawei pat ka hima, u long u khun-u-hajar 
jong kata ka hima thymmai, bad ka hima 
rim ruh kumjuh. Um shym duh ia ka 
hok khyndew-shyiap ne mar mata lane 

ka jingioh pateng ia ki ha la katei ka hlma 
rim. U briew uba shong sah ha ka hima ha 
kaba ym shym kha ia u u lah ban buh ialade 
hapoh ka jingbishar jong ka hima kaba u 
shong bad long u trai-shnong jong ka bad 
ha kajuh ka por ruh u lah ban sah u trai 
shnong jong kata ka hima ha kaba la kha 
ia u. 

3) U briew uba don ka i'ng bad ka khyndew 
ha kano kano ka hima u dei ban buh ialade 
hapoh ka jingsynshar jong kata ka hima 
shaphang kito ki jaka, wat la u long u trai 
shnong jong kawei pat ka hima. U briew 
uba la long shisien u trai shnong jong ka 
hima um lah ban duh ia kata ka hok trai 
shnong da kaba shong ha kawei pat ka hi- 
ma, hynrei u dei ban shah hapoh ka jing- 
synshar jong ka hima ha kaba u shong ha 
kata ka por. 

8. Kine ki jingtyrwa ki iadei eh bad ka jinglong trai 
shnong hynrei ki ktah ruh ia ka kam shah synshar bad ki 
buh ki rul kiba lah ban iamynjur lang, lait na kito kiba ha 
Shillong, ba ki briew kiba shong sah ki dei ban shah syn- 
shar ha ki nongsynshar hima bad ki mokotduma shaphang 
ki khyndew ki dei ban shah bishar ha ka Dorbar jong ka 
hima. Hynrei ka bashai ka long ba ym lah ban ioh jingmih 
ka ban hun na ka jingpyrshang ban pynlong “ raiot " ia bun 
ki briew ha ka hima hapoh ka dkhot II jong ka Sanad. Ka 
rukom kaba kham bha ka long ban ai synshar ha ki syiem 
ia kito ki briew kiba don ka hok kum ki khun-ki-hajar bad 
ia kito kiwei pat ki briew kiba ka Sorkar ka lah ban rat ba- 
ld donkam ban long kumta na ka bynta ka jingpyniaid ba 
kham bha ia ki hima. 

Ki syiem kim Iah ban pyniaid ia la ki hima lada ki 
Khasi nongshong hima kim treh ban shah synshar ha ki. 
Ia ka jingbun jong lcine ki jait briew Iah ban pynduna 
khlem don jingujor lait noh na Shillong bad ki jan jong ka. 
La ai ka jingpyrkhat ha ka lynnong ha shuwa ba ka jing- 
ainoh ia ka shnong bad ki rud jong ka sha ka Sorkar Jylla 
kan pynduh lut ia kitei ki jingeh. Wat lada ym leh kumta 
ruh, ka 'jingeh jong ki Khasi kiba la wan na kiwei Id hima 
ban shong ha Shillong bad ki jan jong ka ka dawa ka jing- 
pyniaid ia ki kaba kyrpang, namar kine kim shym wan 
khnang ban long trai shnong ha ka hima Mylliem lane ban 
buh ialade hapoh ka jingiada jong u syiem. Namarkata, 
shipor, lah ban iehnoh noh ia ki na ka jingpyrkhat Yn sa 
leh kyrpang ia Id harum. 

9. Lada ai noh ia ka bor synshar ia ki Khasi baroh ha 
ki syiem ka jingmih nangta kan long ba hapdeng ki 
Khasi hi 


1) Ha ki kam phoidari, ki syiem bad ki Dorbar jong ki 
kin bishar baroh ki mokotduma lait noh na kito — 

(a) kiba lah ban ai sajia hapoh ka India Penal Code 
da ka phasi, pynryngkangpar bad set phatok san snem bad 
palat, bad 

(b) ki jingleh palat ia ki katto katne ki ain bad Id hukum 
badonbor ain kiba ka Sorkar ka pynbishar da ki mgshari 
sain hima, peit lynnong XVII. Ia ka jaka bishar yn pynbeit 
kat kum ki rul ba la buh ha ka Criminal Procedure Code. 

2) Ha ki kam dewani ki syiem bad ki Dorbar kin bishar 
baroh ki mokotduma. Ia ka jaka bishar yn pynbeit kum ki 
rul jong ka dkhot 16 haduh 20 jong ka Civil Procedure 
Code, ynda la pynkylla ia ki ban pyniadei bad Id jinglong 
kyrpang bangne. Ka dkhot 18 ka long ka bym bit, u Sahep 
Bishar u dei ban rai ia ka jaka bishar baba ym don jing- 



— 109 — 


tfaikna shaphang ka bor synshar. U dei ban donbor ban 
phah sha la ka ingshari la jong ia baroh ki mokotduma kiba 
u don jingartatien ba kim lab ban ioh ka jingbishar ka ba- 
biang. 

Ka jingbha jong kane ka rukom bishar ka shong ha ka 
jingduh noh jong ka ktien “ raiot ” bad ki jingkyllaifi jong 
ka na ka dkhot II jong Id Sanad. Hynrei Id briew kin ujor 
ia kane. Ym don Khasi uba sngewbha ban leit sha ka Dor- 
bar uno uno u syiem lait na la u jong. Bun ki Khasi ki 
bym shong ha ka hima kim don jingshaniah ia ka jingbi- 
shar mokotduma u syiem bad ka Dorbar jong kawei pat ka 
mamla. 

Ka daw bakongsan jong ka jingshitom mynta ka 
long ka jingiapyrshah jong kito kiba shong sah hapoh hima 
ia ka bor jong u nongsynshar kata ka hima. Lah ban ai nia 
ba lah ban pynduh ia kane khlem da aibor ei ei ia u syiem 
halor kito ki bym shong ha ka hima jong u, bad ba ka 
jingbishar da ka ingshari sain hima ia ki Ichyndiat ki mo- 
kotduma kiba iadei bad kito ki bym shong kam lah eh ban 
pynsniew ia ka jingpyniaid hima ki syiem. 

10. Lada kwah ban pynduh ia kine ki jingujor, dei ban 
ai bor bishar noh ia ki syiem halor ki Khasi kiba don la ka 
jaka shong jaka sah ka bathikna ha kata ka hima. 

Don ruh ka daw ka babiang ban nang ai bor shuh sbuh 
sa halor ki mokotduma kiba iadei bad ki khyndew jong ki- 
to ki bym dei ki khun-ki-hajar ka hima, wat Lada kite ki 
shong shabar ka hima. Ym don kaei lead ha kane ka jing- 
tyrwa ka ban iapyrshah ia ka jingpyrkhat u Khasi* Ha ka 
bimn Shel ia ym don nongwei uba lah ban ioh khyndew ha 
ka khlem ka jingkular ban kobnguh ia ka bor ki Wadar 
shaphang kata ka khyndew. 

Na ka bynta ki mokotduma kiba iadei bad ki khyndew 
kiba don ha ar ne lai hima lah ban bud ia ka jingbiliah 
jong ka dkhot 17 jong ka Code of Civil Prodedure, teng 
haba don kano kano ka jingujor na ka mamla ne u syiem, 

u Sahep Bishar un donbor ban rai ha kano ka Dorbar yn 
bishar. 

Kawei pat ka khmat ka long ka jingkwah jong la Khasi 
(lang bad ki Synteng) kiba long raiot Sorkar ban lait noh 
na ka jingsynshar ki syiem. Ki ai nia ba kumba ki raiot 
Sorkar ha ri dkhar ki lait, ki raiot Sorkar ha ri Khasi ruh ki 
dei ban lait. Ka long kaei-kaei kaba shalyndet jong kane 
ka kot ban ong ei ei shaphang kane. 

Ka jingbymshaniah jong ki Khasi ia ki Dorbar syiem 
bad ka jingbymiarap jong ki ban kyrshan ia ka jinglaitluid 
jong ki hima kumba la pyniaid mynta, ki long ki jingeh 
kiba ialeh pyrshah ia ka jingaibor synshar ka baiar. Lada 
pyllait noh ia ki raiot Sorkar, ki jingrai ba u briew u dei 
u raiot Sorkar ne u khun-u-hajar ki hima kin long ki jingeh 
kiba ki briew kiba la pyniaid ia ki kam thung Sordar ha ri 
War ki tip bha haba ki jaka ki iakhleh lang. 

Ka jingaiti lut ia ka bor synshar kan long ka jingiaid 
kaba la stet than ia ki jingpyrkhat u Khasi mynta, namar- 
kata ka bor bakhamrit, wat lada ka don jingeh haba pyn- 
iaid kam, ka long kaei kaei kaba ki paidbah kin iakyrshan. 

11. Ban pyniaid ia kitei ki rukom ka donkam ka jing- 
pynkylla ia ki Sanad. 

Na ka bynta ka jingai bor bakhamrit hapoh ka dkhot 
II ba la pynthymmai, u syiem un don ka bor ban rai : — 

(1) Baroh ki mokotduma dewani bad phoidari kiba lah 
ban mih hapoh ka hima jong u, ha kiba ki khun-ki-hajar 
jong u hi kata lato kiba la long trai shnong bha ha ka hima 
jong u, lane kito ki Khasi (ki bym long raiot Sorkar, lada 
kwah ban pyllait ia ki), kiba don ka jaka shong sah ka ba- 
thikna ki iadei. 

(2) Baroh ki mokotduma dewani shaphang ki bri-ki- 
khyndew, ki mg ki sem ha ka hima jong u ha kaba ki Khasi 
hi (bym dei raiot Sorkar) ki iadei- 

Kane ka dkhot ka lah ban long ka jingsyrdep bym da 
shong nia eh, hynrei ka ai ia ka jingpyrkhat u Khasi. Ki 
hima Khasi ki lah ban iamynjur ha kaba batai uei u 
trai shnong lane ha kaba buh thikna ia ka rukom ban long 
trai shnong, hynrei lada ki syiem ki donbor halor ki briew 
kiba shong sah, kane kam da donkam eh. 

12. Na ka bynta ka Shillong kane ka rukom pyniaid 
kam lah ban Jong kumba la ong haneng. Kito kiba haduh 
mynta ki la kyntait ban long khun-hajar Myllicm ki lah 
ban kylla noh la ka jingmut lada u syiem bad ka Dorbar 
jong u ki ai ia ki ka dorbar raid hapoh shnong ban bishar 
ia ki kam jong ki bad ki hok ban jied myntri. Kane ka plan 
kam long ka bathymmai hynrei ym don ba pyrshang ban 
leh ei ei ia ka. Ka jingpynbor ka Sorkar ia ki briew kan ym 
pynmih jingsuk namar kin ym hun ia ka rukom pyniaid 
hima ki syiem bad ki Dorbar kiba mynta bad kin pyrshang 
ban pynkylla than pat da kumwei. Ka jingregister mon hi 
kum ki khun-ki-hajar ka Mylliem kan pynduh ia ki jingeh 
ha ingshari shaphang ka bor synshar halor ki nongshong- 
nongsah, la lehse ki syiem kin nym pdiang ; namarba bun 
ki briew, kiba dei shisha ki khun-ki-hajar jong u, kin ym 
register ialade. 

Ha ka lynnong ha shuwa la poi sha ka jingrai jingmut 
ba ha ki kam phoidari baroh dei ban don tang kawei ka 
ain bad kawei ka bor synshar. La ong ruh ba lah ban don 
tang kawei ka bor bishar wat haba ki aifi ki long kiba 
kyllaifi. Ha ki kam dewani ka jinglong mynta kam da long 
ka baeh than, hynrei namar ba ka jingpynbor long raiot 
ia ki riewnang riewstad mynta kan pynmih ka jingkulmar 
ha ka rukom pyniaid kam hyndai kiba mynta, ka bym 
shym mut kum ia kita ki briew, ka plan kaba lah ban long 
ka long sa tang ban shu register mon hi kum u khun-u 

hajar lane ka jingpynsah hi ia kane ka rukom kaba don 
mynta, ha kaba ka kiaw tymmen na kawei ka hima kan 
long ka jingiada kaba biang pyrshah ka bor u syierti, bad 
u syiem un iai rem ha ki jingdawa jong u. 

Ka long kaba artatien lada u syiem bad ka Dorbar jong 
u, lada ki baiwai bad jingmyntoi na ki tiar hima ha Shillong 
ki sah kumjuh, kin ioh myntoi ei ei ban sah ha kitei ki 
jinglong. 

KA JINGKYNTHOIl 


Ka dkhot II jong k‘ Sanad : - 


Kane ka la pynduh lut ia ka bor ki Syiem bad ki Dorbar 
halor u Mynder— kata u Phareng bad u dkhar. Ka daw ka 
long ba kim nangthoh, hynrei haba ki la nangthoh pat 
mynta yn leh kumno ? Kawei pat ka daw ka lah ban long 
ba kim lah sngewthuh bad pyniaid ia ki ain ba kine ki 
briew ki ju don bad hangne ka don ka jingeh shisha lada 
ki Dorbar jong ngi kim iarap ialade. 

Hynrei ka jingeh kaba kham khraw ka long ba wat u 
Khasi jong kawei ka hima ruh um shah synshar ha kawei 
pat ka hima ba u leit shong. Une u pyniap ia la u Syiem 
Khasi bad ia ka bor jong u, hynrei u bapli un leh kumno 
haba u Syiem bad ki Bakhraw kim treh ban iaiaid sha- 
phrang bad haba ka jingpyrkhat jong u ia ka hok bad ka 
bishar khadar kam iadei bad ka jong ki. Baroh arliang ki 
dei ban iaioh bad iaduh lada ki kwah ban iabat ia la Id hok 
bad ki bor la jong. U Syiem um lah pyniaid hima shuh 
katba kitei ki nangbun. 


Namarkata kane ka dkhot ka dei ban kylla bad u Syiem 
bad ka Dorbar ki dei ban donbor— (1) halor u Khasi baroh 
uba la mut bad shong sah bad don mg don sem ha ka hima 
bad (2) halor u bym long Khasi baroh ha ki kam khyndew 
shyiap, mar mata, bad spah hajar ne ki kam dewani baroh 
kiba dei ha ka hima jong u. Tangba aiu pat la syiem 
bad Id Dorbar ki lah ban ai ia kita ki briew kiba wan 
shong wan sah dull ha ka hima jong ki ? Jingiada kim lah 
ban ai, hok nongshongshnong ne trai shnong kim treh ban 
ai, bad kam hima sima ban pyfoha ia u kWu-ha,arruh 
kim don. Ban ioh bor kattei ki Syiem bad ki Dorbar rah k» 
dei ban ai ia kine kiei kiei. 


8 




XIX 


KA DKHOT III JONG KI SANAD 


1. Ka nongrim jong kane ka dkhot ka mih nyngkong Jia 
ki jingiateh kular jong ki snem 1856-62 bad ka Nongkhlaw, 
ka Khyrim, ka Mylliem bad ka Bhowal. (Aitchison No. 
XXXVIII.) Da ki ktien jong kane ka dkhot mynta, ka Sorkar 
ka lah ban shim khyndew khlem da siew baiwai ei ei na 
ka bynta ki jaka shong pyngngad ki shipai bad bym long 
shipai, ki jaka shong shipai bad ki karod. 

Ha ka jingiatehkular bad ka Nongstoin ha ka snem 
1862 (Aitchison No. XL VIII) la don ka dkhot kaba kular 
ban siew bai luksan na ka bynta ki khyndew kiba donkam 
kumtei bad kiwei kiwei ki jingdonkam ka Sorkar. Ha ka 
jingiateh bad ka Langrin ha ka snem 1864 la ong ban siew 
bai luksan ia ki trai khyndew lada ka jaka kam dei ka Ri 
Raj. Ia ki ktien badonkam eh, " bad kiwei kiwei Id jingdon- 
kam,” ba la don ha la jingiatehkular rim la iehnoh noh ha 
ki jait iatehkular jong ka snem 1867 (No. LVII), khlem da 
shem daw ei ei. Ka kam bakhraw eh ba la pyndep hapoh 
kitei ki jingiatehkular ka long ka jingai ia ka steshon Shil- 
long ha ka snem 1863. La seng nongrim ia ka ha ka jing- 
iatehkular jong ka snem 1861. Ka steshon namarkata ka dei 
ban long ka jaka shong pyngngad ki kynja bym long shipai 
namar imat ka bym lah long ba ia kine ki ktien yn iehnoh 
lada ka hap hapoh ka jait “ kiwei kiwei ki jingdonkam.” 

2. Ha kaba ai ia ka steshon Shillong, ym shym pynduh 
khyndew ia ki trai khlem da siew ei ei. Ka jingiathoh ka 
ong “ La iakut ba lada ki trai jong kano kano ka jaka 

hapoh ki pud ba la thoh hadien 1dm kwah ban die ne ai ia 
la ka khyndew ha ka Sorkar Bilat, kine Id briew ki lab ban 
iai pyndonkam ia ka kumba ki ju leh khlem da don jing- 
siew ei ei ne khajna U trai ka mut u trai khyndew jong 
ka ri kynti : ki nongshong ri raj ki long trai tang ia la ki 
i'ng. Ka Sorkar ka la siew ia ka dor khyndew sha ki trai bad 
u syiem Mylliem u la ioh arhajar tyngka na ka bynta ka ri 
raj. 

Ka rukom ba ju leh ha kiwei pat ki jingshim khyndew 
ka long ka jingsiew dor ka babiang ia Id trai ri kynti bad 
ka jingsiew ia ka ri raj lada don kiba dawa. Ha ka snem 
1857, ka Sorkar ka la shim pata junom na Id jait Sohtun ia 
ka ri kynti ha Kench’s Trace, namarba ka kwah ban pyn- 
iar ia ka steshon Shillong bad ia ka jingring um, bad ha ka 
snem 1887 ka la thied duh syndon ; ia ka ri raj la thied na 
u syiem Mylliem ha ka snem 1897, hynrei ha ka kot iathied 
la ong ba u syiem um don hok ban ioh bailuksan, ka jing- 
siew ka long ka jingai sngewbha kyrpang namar ba ka 
khyndew hajan Sor ka long ka bakordor. 

Ia ka khyndew jong ka Chateau (ka i’ng u Lat ha lum 
Shillong) ha ka ri raj la shim wai na u syiem ha ka 
snem 1906. 

Kawei pat ka nongmuna jong ka jingsiew dor biang ka 
long ka jingthied ia ka Braemar da Id Len shipai (Canton- 
ment Authority) ha ka snem 1929. Ha ka snem 1981 na ka 
bynta ka jingpynheh ia ka jingsiat shanmari Id shipai la 
siew bailuksan pura ia baroh ki trai ri kynti ; ki trai ri raj 
ki ioh tang ia ka dor ka i'ng, ka kper, ka jaka rep sah bad 
Id dieng. Ha ki ri raj ki nongshong ki ioh ruh ia ka dor ka 
khyndew kaba ki rep man la ka 8 ne 5 snem, ha kiwei Id 
ktien ki ioh ia ka dor shong dor sah (occupancy) jong In 
khyndew. Lada ia ka ri raj la iehnoh palat ia katei ka por, 
uno uno u briew ruh u lah ban leit trei hangta kat kum ka 
rid Khasi, kumta ka Sorkar kam siew ei ei kum ia kita Id 
khyndew. U Syiem Mylliem u ju sngewbha ban shu ia ai 
kumto ia ka ri raj bym don ba trei lait na kitei haneng. 

Namar bym ju don syiem Khasi uba long trai ha ki ri raj, 
kiba la buh khnang ban rep ki khun-ki-hajar, um duh ei ei 
da kaba ai ia ka Sorkar. Ha Shillong pat, kumba la pyni 
haneng, ka ri raj ka long ka bakordor, namar ba ki aiwai 
(pata) ia ki Mynder ha ka dor snem ba la iakut. Tang 
hangne te ka jingshim khyndew da ka Sorkar ka long ka 
jingduh ia u Syiem Mylliem. U syiem u la mynjur ban ai, 
khlem da siew ei ei ia ka Sericultural Farm. 

3. La ju pyrkhat ba kine ki jigshim khyndew ne jing- 
aiwai ki pynlong ia ki jaka ki jong ka Sorkar, hynrei la rai 
ba ym tang ka jingai ia ka hok synshar ka donkam hynrei 
ba kata ka jingai kam long ka kam kaba lah ban pyndep 
da ka bajem. Ka steshon Shillong kumba la ai nyngkong, 
ka Len shipai bad ka Kenchs Trace ki long jaka Sorkar 
hynrei kiba ai hadien kim long. 

4. Ia ki Dak Bangla bad ki i'ngdak la tei ha ki ri raj, ne 
ha ki ri kynti jong ka hima, bad ka ioh da ka bajem. 

5. Ka tei ka jingthoh haneng ka pyni ba naduh ka jingai 
nyngkong ha ka snem 1863, wat la ka don ka bor ban shim 
khlem siew ei ei ruh ym pat ju shim khlem da siew bai- 
luksan ia ki trai ri kynti ne nongshong, bad ym ju don jing- 
shim khyndew kaba la iapyrshah da u syiem. Ka jingmynjur 
jong ki ban ai ka lah ban long na ka jingtip ba ka Sorkar 
ka lah ban leh kumta hapoh ka dkhot III. 

Ia kane ka dkhot ym ju pyndonkam kujnba thoh. Lah 
ban thoh ia ka da kumwei pat khnang ban ai bor ia ka 
Sorkar ban shim khyndew na ka bynta ki jingdonkam hima 
kumba lah ban ioh da kaba pyndonkam ia ka Land 
Acquisition Act, hynrei dei ban siew ia ki trai ri kynti bad 
ki nongshong jong ka ri raj. Ka jingsiew ia ki nongsynshar 
hima ka dei ban long tang haba don jingktah ei ei ia ka 
jingioh ka hima. La Id dei ne em ban siew haba don jing- 
ktah ia ka jingioh ka ban dang mih hadien, ka long kaei 

kaei ka bym pat rai kut. Kham niar ban shem kum kita ki 
jingai lait tang ha katto katne ki khyndew hajan Shillong. 
La shem bun ki jingeh mynta ban ioh khyndew da ka 
Shillong Municipality, ki Kompani trei kam paidbah, bad 
wat da ka Sorkar hi ruh. 

6. Ki Surok. Ka jingiehnoh ia ki surok na ka dkhot III 
ka long kaba sngewphylla, khamtam leilei haba ki don ha 
ki jingiatehkular jong ka snem 1856 bad wat haduh ki jait 
iateh kular jong ka snem 1875. Ka jingdonkam iarap ha 
kaba thaw kam iadei por shuh, hynrei ia ka bor ban shim 
khyndew ym dei ban pynduh. Ka jingpyrkhat u Khasi, 
kaba ju don ha ki hima jong u, ka long ba ki nongsynshar 
hima ki lah ban thaw surok kat na ba ki mon. Namarkata 
ym ju don jingujor ne jingdawa bailuksan haba ka Sorkar 
ka thaw surok, lait tang ki trai ri kynti na ka bynta ki jing- 
thung jingtep ne ki dieng. Lada ka surok ka iaid lyngba na 
ka pynthor kba dei ban siew bailuksan. 

Haba ki surok ki iaid na ri kynti ki trai 1dm ju dawa 
ei ei, namarba ki sngewbha ban ioh surok kali ka ban 
pynmyntoi ia ki. Ha ka snem 1892 u syiem Mylliem u la 
ai ia ka Sorkar 75 phut baroh arliang jong katto katne 
na ka surok Shillong-Gauhati. Ka Sorkar ka la pyrkhat ia 
ia kane ka kam ha ka snem 1930 bad ka la rai ba ka khyn- 
dew kaba la shim ha baroh ki surok kiba la don ka long 
tang ka surok hi, hynrei ia ki rud surok bym don ei ei lah 
ban pyndonkam ha kaba buh mawria bad thaw ing Barik, 
hynrei ia ka surok thymmai kaba dang thaw ha kata ka por 
dei ban da shim 75 phut na baroh arliang. 

Ki surok kim dei ki jaka Sorkar, ia ka jingthmu ban wan- 
lam ia ka Assam Highways Act la dei ban iehnoh noh 
namarba ki syiem ki iapyrshah. 

La ong ba ka jingpynkylla ia ka Dkhot III ban kynthup 
lang ia ki surok de kam da long kaba donkam eh namarba 
ka Sorkar India, lada don jingeh, ka lah ban pynmih hukum 

kaba ia syriem ia ki Rel. La kumno kumno ka jingbsuh ia 
ka kan long kaba dei eh. 

Ki Rel. La bsuh ia kane ha ka dkhot III ha ka snem 
1907 namarba ki sordar Mawlong ki la ujor ia ka lynti rel 
ba ki mut ban thaw. Ka Sorkar Assam ka la pynbna ha ka 
snem 1890 ba ka Sorkar India ka la rai ba baroh ki hima 
trai ri ha ri India ki dei ban iatrei lang bad ka Sorkar Bilat 
ha kaba pyndep ia ki plan lynti rel da kaba ai khyndew 
hima kiba donkam na ka bynta ban thaw lynti bad ban 
pyniaid khlem phah siew ei ei, yn ai bailuksan tang haba 
da don shisha ka jingduh ia ki nongsynshar ne ki raiot jong 
ki. Wat la katta ruh khnang ban pynshai bha ia kane ha ki 
syiem Khasi la pyrkhat ba ka jingbsuh bakyrpang ha ki 
Sanad ka long ka badonkam. 

KA JINGKYNTHOH 


Kane ka dkhot ka ai bor ia ka Sorkar ban shim khyndew 
khlem da siew baiwai ei ei haba ka donkam jaka pyngngad, 
jaka shipai, ne karod. Tang bad ka Nongstoin ka don ka 
jingiakut ba kan siew ia ka bai luksan baroh; hynrei ka 
rukom haduh mynta ka long ba ka Sorkar ka siew ia kane 
ha ki ri kynti, bad ha ki ri raj ruh lada Id pan. Ka don ka 
jingong ba ia ka ri raj ym dei ban siew, namar ki Syiem 
kim duh ei ei. U Khasi um ju pyrkhat kumne ; ka ri raj ka 
dei ka jong ka raj bad ym don jingartatien ba ka raj ka duh 
bad ka dei ban ioh bailuksan kum ki trai ri kynti. 

Ka ju don ka jingpyrkhat ba kum kitei ki jingai ki pyn- 
long ia ka khyndew ka jaka Sorkar. Kane ka long ka bym 
dei namarba haba ai khyndew kumtei ym shym ai satia ia 
ka hok synshar halor ki jaka, bad ka long kaba u Khasi um 
ju pyrkhat ba tang u Syiem bad ka Dorbar jong u ki lah 
ban ai ia ka hok synshar. 

Na katei kajuh ka daw ki surok ruh kim dei la jaka 
Sorkar. Ki Khasi hi ki sngew ba ka jingshim khyndew 
khlem siew baiwai ia ki ri kynti ka long kum ka jingleh- 
bein, hynrei lada ngi peit kham jngai Id jingdonkam hima, 
kum ki jaka shipai bad karod, ki kham khraw ia kane. 





XX 


KA DKHOT IV JONG KI SANAD 


Ki khyndew bym rep ei ei (waste land) 

1. Na ka jingbishar bniah ia ki jingiatehkular bad H 
sanad kiba ng i la iohi ha ka lynnong XVI, saw tylli kiba 
nyngkong na ki ki iadei bad ki khyndew bym rep ei ei kiba 
la thoh ha ka dkhot iv. 

Ka jingainia hangta ka long ba ki syiem ha ka snem 
1859, khlem da pan jingmut na ki Dorbar, Id la leh palat 
ia ka bor lajong ha kaba ai noh ia ki khyndew bym rep ei 
ei, bad wat lada ki da pan jingmut na ki Dorbar ruh kita 
ki Dorbar ki la leh palat khnang ia ka bor lajong lane kim 
shym sngewthuh ba ki leh aiu. 

Namar ba ka jingrep, lait noh ki pynthor kba bad ki 
kper, ka long da kaba ot 2 snem bad iehnoh shrah kumba 
3 ne 5 snem, ne ha ki jaka kiba sniew haduh 10 ne 15 snem, 
ki briew ki donkam ka jaka kaba kham heh bun shah ban 
ia kata kaba ki da rep shisha ha kawei ka por. Ki nongwad 
daw ki tieng ba ka Sorkar ka lah ban shim kum ia kata 
ka khyndew. 

Ka jubab ia kane ka shong ha ka jingpeit bniah 
ia kiba kumno ki khyndew la ai hapoh ki ktien ki “ khyn- 
dew bym rep ei ei 

2. Ha ki jingiatehkular jong ka snem 1867 ka dkhot ka 
long kumne “ Baroh ruh kum kita ki khyndew bym rep 
ei ei kiba long ha kata ka por ki khyndew Id bym shym don 
shnong don thaw, don jingrep jingsei, kper phrah bad kiwei 

kiwei, kiba lah lada donkam ban die kum ki khyndew bym 
rep ei ei ”. Ia kine ki ktien la tlioh biang ha ki jingiateh- 
kular bad ki Sanad kiba hadien bad ka jingkylla ba ki long 
ki khyndew kiba lada donkam lah ban die bad ban aiwai. 

Ban sngewthuh ia ki Sanad, donkam ban da phai dien 
sha ki jingiatehkular jong ka snem 1859. Ia kane la thoh 
da ka jingbthah u Mr. Allen, Member jong ka Board of 
Revenue, Lower Provinces, uba la tohkit shaphang ka 
rukom synshar jong kine ki him ha ka snem 1858. U la 
bthah ia ka Sorkar ban shim wai dull ia ki khyndew kiba 
bit ban thung sha ne kophi. Ia kine lah ban aiwai pat ha 
ki phareng bad kiwei pat kiba kwah rep. 

Ki jingiatehkular jong ka snem 1859 ki don ka jingiakut 
ba kane ka khyndew bym rep ei ei ka dei ban long kata 
kaba wat lada thung da tep ruh kan ym pynduh pynsniew 
ei ei ia ki Khasi. 

Ha ka snem I860; u Mr. Hudson, U Assistant Commis- 
sioner jong kine ki lum, u la thoh kawei ka jait iateh kular 
ha ka por ba u Rabon Singh, Syiem Khyrim, u long syiem. 
U tyrwa ban shim wai duh noh baroh ka khyndew ha ka 
hima, kaba u syiem u lah ban ai, bad ka jingiateh ba ki 
trai khyndew kin ioh na ka Sorkar mar-shiteng ka baiwai 
ne khajna kaba mih na kaba aiwai ha ki nongrep ne nong- 
die nongthied khyndew. U syiem u ujor, bad u tyrwa ba ka 
khyndew ka dei ban long ka khyndew bym rep ei ei, kaba 
don hapoh ki pud kiba thikna, bad ka bym pyndonkam da 
ki khun-ki-hajar jong u, hynrei ka Sorkar kam dei ban shim 
wai ia kito ki jaka kiba lada tohkit ki lah ban paw kum ka 
jingpynsniew ia u ne ia ki briew jong u. 

Ia kane ka jingtyrwa la kyntait da ka Sorkar namar 
kane ka lah ban ai ia u syiem ka bor kyllum ban nym aiwai 
ia kino kino ki jaka kiba ma u ne ki khun-ki-hajar jong u 
ki sngewdei ban kyntait 

Lah ban pyrkhat ba dei kane ka daw kaba la pyniapher 
ia ki jingiatehkular jong ka snem 1867 na ka snem 1859 * 
Ka long kaba shai, la kumno kumno, ba ki jingiatehkular 



- 122 - 


jong ka snem 1859 ki dang neh ba yn aiwai tang ia kite ki 
khyndew ki ban ym pynduh ia ki briew bad ba ka Sorkar, 
la ka don shisha ka hok ban rai, ka dei ban peit ia kane. 

3. U nongshong-shnong jong ka ri lum u Ia roi mynta 
haduh bym kham don jaka shuh kaba ki briew kim rep 
man ka 2 ne 3 snem. Shaphang ri Bhoi ka khieshoh rih ka 
la pynduh ia ka jingroi briew bad don bun ka khlaw. Kano 
kano ka jingpyndonkam ia ka dkhot IV kan long tang ia 
khyndiat eh ki jaka ha ri lum, ki jaka kiba pyndonkam 
mynta da ki Nepali ban pynbam phlang ; bad katto katne 
ki ranab shaphang shathie bad ki jaka pang jong ka ri 
Bhoi, ki jaka ki ban ym pynduh pynsniew ei ei ia ka jingrep 
jhum. 

Ki Dorbar Khasi kim ju pyrkhat ba kine ki jingiateh- 
kular kin ktah ia ki ri kynti, lymda ki trai ki iehnoh noh ia 
kita ki khyndew. Ki la pyrkhat tang ia ki ri raj shi beit. Ka 
long kaei kaei ka bashisM ba u syiem bad ka Dorbar kim 
dei ki trai ka ri raj, ki don tang ka bor kyllum ban peit ia 
Id, hynrei ha kaba iateh kular kumne, lah ban ong ba ki 
kren na ka bynta u paidbah baroh. Ia ki jingiatehkular 
jong ka snem 1859 la thaw ha ka por ba dang bun ka khyn- 
dew bym rep ei ei, bad ia ki jaka suda lah ban ainia, ba 
dei ban pyndonkam na ka bynta ka jingmyntoi ka ri baroh 
kawei. Hynrei namar ba ka ri ka la dap briew, ka dkhot 
ha ka jingshisha kam larkam shuh shaphang ri lum. Lada 
ka jingtieng ki Khasi ia kane ka dkhot shaphang ri Bhoi 
ka shong nia ne em ka long tang ka jingpyrkhat ’wei briew 
ka bym bit ban iatai nia hangne. Ia kane ka bor ym pat ju 
pyndonkam. Imat ba ka dkhot kumba ka don mynta ha ki 
Sanad ka lah ban trei kam tang ha ka por ba ka Sorkar ka 
kwah ban die ne aiwai ia kano kano ka jaka ; namarba da 
Id jingiateh jong ka snem 1859 baroh ia ki khyndew bym 
rep ei ei la aiwai junom sha ka Sorkar bad ia ldne ka Sor- 
kar ka lah ban die ne aiwai pat ha kano kano ka por. 

KiKhlaw 

1. Ha katto katne na ki jingiatehkular jong ka snem 
1859 hadien ki ktien ki “ khyndew bym rep ei ei ” (abadi) 
la pynbud sa bad ki ktien ‘bad ki khlaw’. 

Ha ki jait iateh kular jong ka snem 1867 ym shym don 
jingkren ei ei ia ki khlaw bad ym shym don jingkren ei ei 
shuh ha ki jingiatehkular bad ki Sanad kiba hadien. Ia ka 
hok ka Sorkar ban ioh marsliiteng na ki jingmyntoi kem 
hati la bsuh ha ki jait iateh kular jong ka snem 1875. 

2. La kumno kumno la tliarai ba ki jingiatehkular jong 
ka snem 1859 ki ai ia ka Sorkar shiteng na ka jingmih ki 
khlaw. 

Ka rukom ba ju leh ka long ba ki shakri Sorkar ki 
ai pas ban pynngat ia ki dieng baroh kiba shalan sha li 
dkhar, ki lum ia ka musur bad siew marshiteng ia ki syiem. 
Ia ki khlaw jong ka Jirang la pyniaid da ka Forest Depart- 
ment jong ka distrik Kamrup kum ka Reserved Forest 
jong ka Department. Ym ju don jingkhang ia ka jingshalan 
dieng na kawei ka hima sha kawei pat lane ia ka jingpom 
dieng jong ki Khasi na ka bynta ki jingpyndonkam jong ki 
hi ne ka jingdie ia kiwei pat ki Khasi. 

Ka jingpyrkhat jong ki Bahalor ka distrik ka long ba 
lah ban dawa shiteng na ka jingmih jong ki dieng kiba la 
pynngat baroh, la ha ka jingshisha pat ym ju don jingshim 
ei ei na ki dieng ba la pynngat na ka bynta ka jingdonkam 
ha ka distrik. 

3. Ha ka snem 1902 la pynmih rul na ka bynta ki khlaw 
hima bym shym buh kyrdan (unclassed state forest) ha ki 
jaka Sorkar jong ka distrik da ka jingpyntip 778 R jong ka 
10 tank u Lber. Da kane la shah ia ki trai shnong ban pom 
dieng ei na ka bynta ki jingdonkam jong ki hynrei 1dm bit 

pat ban shalan shabar ka distrik khlem da ioh ka bor kha’i 
kaba ki dei ban da siew peisa. Ia u Sahep Bishar la ong ba 
un pynmih kijuh ki hukum na ka bynta ki hima. 

4. Ha ka snem 1904 ka Sorkar ka la peit bha pat ia kine 
ki kam. Shibun ki jingmut ba iapher ki la mih, ba ki jing- 
iatehkular kiba hadien ki la pyniap ne em ia kito kiba ha 
ka snem 1859 bad ba ki ktien “ ki khyndew bym rep ei ei ” 
ha ki jingiatehkular ki kynthup ne em ia ki khlaw de. 
Kawei ka khmat kaba ki la iatai nia ka long ka jingkren ia 
baroh ar : ki khyndew bym rep ei ei bad ki khlaw ha ki 
katto katne na ki jingiatehkular jong ka snem 1859, bad ka 
jingthmu ba kine ki khyndew ki dei ban long tang kito ki 
jait ba la kynthoh bha da u Mr. Allen, kata ka mut kito ki 
jaka kyrpang kiba bit ban rep sha ne kophi. 

Ia kane ka jingrai la pyrkhat da ka Sorkar ha ka snem 
1875 ba la dei ban da buh shuh sa kawei ka dkhot ha ki 
jingiatehkular ha kiba ki syiem ki dei ban buh kyrpang ki 
khlaw ban thung dieng na ka bynta ki khun-ki-hajar jong 
ki hima. Hynrei kane, la kumno kumno, ka long kawei pat 
ka kam. 

5. Ka jingmih jong katei ka jingpeit ka long ka hukum 
ka Sorkar ha ka shithi khlaw 120/3628 jong ka 6 tarik u 
Nailar, 1904. Ka rai ba ki jingiatehkular kim pat biang ban 
pynioh musur shiteng dor na ki jingmih na khlaw kiba ki 
pyndonkam hapoh ka distrik hi. Ka pynskhem ia ka jing- 
buh 37 tylli ki khlaw sorkari (protected) bad ki khlaw 
Jirang, hynrei lah ban ai pas ia ki trai shnong da ki Bahalor 
jong ka distrik khlem da siew ei ei. 

Ia ki jingmih na ri Khasi kiba shalan sha ri dkhar dei 
ban shim musur, hynrei ia kane yn shim ha Id steshon 
khrong khlaw (forest revenue stations) ha ri dkhar. Ka 
musur, ka long marshiteng na kaba ju shim ka Sorkar 
khlaw, bad la pynduna khnang kumne na ka bynta ban ai 
jingmyntoi ia ki syiem na ki khlaw ha ki hima jong ki. 

Ha ka jingshisha kane ka musur ka long kum ka jing- 
shim myntoi marshiteng bad na kane ka daw ka long kaba 
lah ban wohnia. Ka jubab ka long ba ka Sorkar ka donbor 
ban shim khajna musur katba mon ha ki jaka Sorkar, wat 
lada kata ka khajna ka hap ha u nongshalan ha ka jaka ba 
kan hap ha u nongthied. 

6. Da ka shithi khlaw ka Sorkar 269/824 - F. jong ka 
14 tarik u Lber 1902, 1 a rai ba ym dei ban don musur ia ki 
jingmih na ki khlaw ri kynti ha ki hima. Ia kane la thoh 
biang ha ka hukum jong ka tnat Revenue (Revenue 
Branch) ha ka 13 tarik u Risaw 1913, ia ka jingthoh kyrpad 
u Sib Charan Roy bad kivvei. Hynrei kata ka hukum ka rai 
ba ia ki dieng kiba shalan na ki jaka Sorkar ki dei ban siew 
ka musur Sorkar kaba biang, namarba ka Sorkar kam ju 
ithuh ia kata ka hok kynti ki briew ia ki khyndew ha ki 
jaka Sorkar kat haduh ban da shah ia ki trai ban shalan 
dieng khlem siew musur, hynrei ba ki rul shim khajna 
musur ia ki jingmih na ki hima kirn iadei ei ei bad ki. 

Da ka shithi khlaw 120/3628 - jong ka 6 tarik u Nailar 
1904 la rai kumne mynta shipor, ba yn ym don jingshim 
musur ia ki jingmih kiba pyndonkam hapoh ka distrik hi. 


Ki Maw-ki-Nar 

U maw u bakongsan eh dei u mawshun. Ka mokotduma 
bakongsan eh dei ka mokotduma apil jong u Commissioner 
No. 17 ha ka snem 1925. Ka par mawshun ka don ha ka ri 
kynti (ka ri seng u Bnai) ha ka hima Mawlong. Ki trai ki 
dawa marshiteng na ka musur ka Sorkar kaba mih na kaba 
shalan mawshun sha ri dkhar. Ka rukom ba ki ju leh ka long 
ba ki shim bai musur ha Sylhet bad haba u maw u wan na 
ka hima Khasi, shiteng na kaba mih ka leit sha ka hima. 
U Sahep Bishar u kyntait ia Id jingdawa ki trai ri kynti bad 
u hukum ban ai marshiteng na ka jingmih sha kisordar 

Mawlong, kat kum ki ktien jong ki jingiatehkular jong ka 
snem 1867. U Commissioner ruh u kyrshan ia kane ka jing-' 
rai bad ka Sorka£ kam treh shuh ban iamushlia. 

Ka jingrai ka long kaba shongnia kum ka jingpyni 
ba ka Sorkar kat kum ki Sanad ka dei ban ialeh ei ei bad 
u syiem bad ka Dorbar, hynrei kum ka jingpynbna, la- 
da ka long kum kata, ba ki syiem, ne ki syiem bad ki Dor- 
bar ki don ka hok ban ioh lut baroh, ka long kaba ki Khasi 
kim lah iahap jingmut. 

Ia kane ka jingrai lah ban iada na ka daw ba ia ki 
kynja maw kynja nar baroh la ai sha ka Sorkar kaba myn- 
jur ban ai noh marshiteng na ka bynta ki kam hima. 

Lada ka jaka ka kylla jaka Sorkar, bad da ka jingkwah 
ki trai shnong (katto katne na ki shnong Sorkar ki la kylla 
jaka Sorkar da ka jingkwah jong ki briew), ka hok ia ki 
maw-ki-nar kan long beit thik ka jong ka Sorkar da kane 
ka jingrai. Lada ia ka hok ki trai ri kynti la ju khein ha ka 
por ba synshar hi ki syiem, ka jinglong ha ri Khasi kan 
iapher na kiwei pat ki jaka ha ka jylla, namarba ha lata 
Idwei pat ki jaka, ka Sorkar hi tang marwei ka donhok ia 
ki kynja maw kynja nar. Kano kano ka jingpyniasam da ki 
syiem bad ki dorbar jong ki hima hapdeng Id trai ri kynti 
ka long, ha kito kiba bat ia kane ka jingpyrkhat, ka kam 
kaba iadei tang hapdeng jong ki hi. 

Ha Sohbar, mynta ka shnong Sorkar, u Sordar kat kum 
ka jingiatehkular ka barim u shim hi ha lade hynrei u ju 
ai ia kata ba u shim ha ki trai jong Id khyndew. Dang shi- 
bit ki trai khyndew ki la iarai ban ai noh ia ka sha ka 
tyngka shnong. 

Ha ka hima Sheila ki don ka jingiatehkular ha ka snem 
1833 hapdeng ka Sorkar bad ki Wadar (kaba la thoh ha 
ka kot u Aitchison) ha kaba la briew jong ka Sheila -bad 
Nongtrai ki dei ban iaioh marshiteng na Id par mawshun, 
hynrei namarba ki par ki Nongtrai Id don ha ki ri kynti. 
Id trai ri kynti ki shim ia kata ka shiteng, bad ka jingiateh- 
kular kyrpang ba la iasam hapdeng ki trai ruh ka don ha 

ka jingthoh. Ki Wadar ki ju ai ia kane ka tyngka sha ki trai 
khyndew, hynrei da kawei pat ka jingiatehkular ba dang 
shibit baroh kata ka tyngka ka leit mynta sha ka tyngka 
shnong. Ha Nongstoin ia ka baiwai jong ka jingbit tih 
mawshynrut la iasam hapdeng u syiem bad ki trai khyndew. 
Ha Langrin u Syiem u shim lut ha lade hynrei ka khyndpw 
ka dei ka ri Raj. 

Ha ka snem 1931 ka Sorkar ka la pynbna ba u maw 
(stone) ruh u dei u kynja maw kynja nar (mineral). Haduh 
katei ka snem ym ju don ba ujor ia ka jingtih maw ka Sor- 
kar ne ki kontraktor jong ka ha kano kano ka jaka lait tang 
ha Shillong, ha kaba ju don ka dustur rim ba ki trai ri kynti 
ki ju shim tyngka na ki kontraktor kiba pyntrei kam ia ka 
Sorkar ne ia kiwei pat. 

Ka jingtieng ia ka jingduh myntoi na kane ka jingmih 
ka long ka daw jong ka jingwohnia bad bishar bniah ia ki 
Sanad. Ka Sorkar kam rat da iamushlia bad ka jingdie maw 
na ka bynta ka jingdonkam donjam ki briew hi namar ka 
jingduh ka long ka barit, hynrei wat lada shah ia ka dus- 
tur ha Shillong kum ka kam leh isynei ruh, kano kano ka 
jingdawa kum kane ha kiwei pat ki jaka ka long ka bashai 
bym lah ban shah. 



- 128 - 


KA JINGKYNTHOH 


Kane ka dkhot jong ki Sanad ka la pyniap ia Id hima 
Khasi. Ym don jingartatien ei ei ba ki Syiem bad ki rang- 
bah ha ka por ba ki iathoh ia kane kim don jingsngewthuh 
ei ei haduh katno ki la ai noh ia la ka hok. Kim ju tip ba 
u maw, u nar bad ka khyndew bym rep ei ei ki long ka 
spah bakordor eh jong ka hima. Lada ia kine la ai ha kiwei 
kumno pat yn lah ban pynieng pyniaid hima. 

Ki khyndew bym rep ei ei : 

Kane ka long ka jingleh u Mr. Allen ha ka por ba ka 
ri Khasi bad ki briew jong ka ki dang long da kumwei. 
U mut ban pynmyntoi ia ka Sorkar bad ia ki Syiem de 
khyndiat da kaba pynaiwai ia ki khyndew ba kim nang 
pyndonkam. Hynrei ka jingbuh jong u ia kane ha ki Sanad 
ka la pyniap ia ki hima. La ong ba ka Sorkar kam ju pyn- 
donkam ia kane ka bor, namarkata ngim iohi kan myntoi 
aiu ban buh ia kane ka dkhot ha ki Sanad. Kaba bha eh 
ka long ban pynduh noh ia ka namar ka ruh hi kam don 
shuh hi kum kitei ki khyndew. 


Ki khlaw : 

Ngim iohi daw ei ei ba ka Sorkar ka lah ban shim 
khajna na ki dieng kiba pynngat bad pyndonkam ha ki 
hima. Hynrei lada leit shalan shabar hima te ka long kawei 
pat ka kam kaba kata ka hima ka lah ban leh katba mon. 
Namarkata ka bynta jong ka shithi Sorkar khlaw 120/3628 
jong ka 6 tarik u Nailar 1904 shaphang ka jingbymlah ban 
shim khajna (royalty) marshiteng ka long kaba dei. Kane 
ka long ha Id hima trai ri. 

Ha ki jaka Sorkar pat ka hukum jong ka Revenue 
Branch ha ka 13 tarik u Risaw 1913, shaphang ka jingkyr- 
pad u Sib Char an Roy bad kiwei ka long ba kine Id jaka 
ki dei ban siew khajna. 


U maw-u-nar : 

Ka jingai ia kine ka pynduh noh ia ki hima Khasi ia la 
ka bor synshar lut (sovereignty) halor ki jaka lajong. Ka 
jingia-ai myntoi marshiteng kam pynmyntoi ei ei lada kim 
donbor shuh ban rai ha kano ka rukom kine kin pynmyntoi 
ia Id. Ka jingsynshar ha ri India ka la kylla bad lada ka 
Sorkar Bflat ka kwah ba ki hima Khasi kin im ki dkhot 
jong ki Sanad ruh ki la dei ban kylla. 

Kat kum ka riti Khasi ki trai khyndew kim dei ban 
duh ia kaei kaei kaba mih na la ka ri kynti. Hynrei ka jing- 
eh ia ka Sorkar ban kren shai ia kane ka long ba ioh ki 
hima ki kylla jaka Sorkar hadien. Imat na kane ka daw ka 
mih ka jingrai No. 17 jong ka snem 1925 ha ka mokotduma 
Political Apil jong u Commissioner. 

Nalor kata, ban ai ia kane ka jingiaioh myntoi sba ki 
Syiem kumba ki long mynta kam iadei bad ka jingthmu ka 
Sorkar ban pynlut ia ka ha ki kam hima. 



XXI 


KI PKHOT BA DANG SAH JONG KI SANAD 


Ki dkhot V bad VI : — Namarba ia u syiem ym ju mih 
bujB da u khun jong u bynrei da uwei pat u briew na ka 
jait syiem u bap jied yada la iap, u syiem u ju kwah eb ban 
kamai tyngka katba dang long syiem da kaba bynda ia ki 
mar ki mata hima ne da kaba ai pata junom ha ka dor ka 
barit bad ka jingsiew salami ka baheh. Ia ka dkhot VI la 
bub ha ka snexn 1909: 

Ka Sorkar ka lah ban ym shah kum ia kitei ki kam 
hapoh kine ki dkhot, hynrei kine ki kam kim ju kham paw 
pyrthei. 

Ka jingaiwai slem ia ka hok shim khrong na iew na hat 
ne na kiwei pat ki jingshim imat kim hap hapoh kine Id 
dkhot, lymda khot ia ki ki jingdie. Ia Id dkhot dei ban thoh 
ha ka rukom ka ban kynthup ia kine ki kam baroh, kham- 
tam lei haba ki aiwai namarba ki la shim tyngka lypa. Ha 
kawei ka kam la don ka jmgai tyngka lypa ban pynlut 
ha kaba ialeh syiem kum ka jingiakhalai ban jop u syiem. 

Ki dkhot ki long kiba donkam eh. Ki khang ia ka jing- 
leit ki ri kynti ha Id kti Id nongaisut tyngka nongwei lane 
ka jingaiwai ne die ia ki ri raj ha uno uno u briew hapoh 
ka dkhot V, bad ha ki nongwei hapoh ka dkhot VI. 

Ka dkhot VII. Ia ka jingduh ki dieng ha ri Khasi na ka 
bynta ka jingpynduh than ia ki diengrit, la iohi da u Chief 
Commissioner ha ka snem 1874. U la hukum ba baroh ki 
syiem jong ki hima ha ri Khasi ki dei ban buh kyrpang 
Icatto katne ki jaka kiba u Sahep Bishar u pyrkhat ba ki la 
biang ban thung dieng. 

Ka jingmih nangne ka long ka jingboh ia ki law sorkari 
da u Colonel Bivar kiba dang sah haduh mynta. Ki don 
36 tylli bad ki khot ia ki ki law sorkari (Government 
Forest). La peit ia ki da u syiem hapoh ka jingpeit jong u 
Sahep Bishar. Ka jingthmu jong u Chief Commissioner ha 
ka snem 1674 ka long ka jingbuh ia kitei ki khlaw ha man 
la ka shnong, hynrei ka jingbuh shisha ia kine ka long tang 
ha katto katne ki jaka ki baheh. Don katto katne ki khlaw 
rit ha Id shnong bad ia lone la pyniaid da ki trai shnong hi, 
la n syiem bad ka Dorbar jong u ki don ka kajmram bad 
peit la ka jingpyndonkam ia ki ka long ka badei. Ki law 
kyntang ki long ki law kfiia ki bym dei peit da ka Soxkar. 

Ka dkhot VIII. Ia kane la thoh ha ka lyimong X ; ka 
don tang ha ki Sanad jong ki syiem kiba la mynjur ban ai 
bishar ia Id kam pyllait tnga ha u Sahep Bishar. 

Dkhot IX. Kane ka ai bor ban pynkynriah ia uno uno 
u syiem lada u leh ka kam ka bym dei lane lada ki khun- 
ki-hajar jong u ki don ka daw ka babiang ban nym hun 
ia u. 

KA JINGKYNTHOH 


Ka Dkhot V 

Kane ka dkhot ka da ia ki bri ki khyndew bad Id mar 
ki mata jong Id hima na ka jingleh kulmar ki syiem. Hynrei 
ki paidbah Khasi kim pat peit ngor bha ia la ka spah hima 
bad bun na lane la Jingleh kulmar kim paw pyrthei satia. 
Kawei pat ka lad ki syiem ban lait na kane ka dkhot ka 
long ban ioh ki myntri Idba ki lah ban leh katba mon. 
Hangne ki pynlong ia kine ki kam kum Id kam hima j hyn- 
rei kumba la pyni mynshuwa ka jingmih na lane kam leit 
sha ki kam hima, bad hunsien ka Dorbar kam mih khmat 
ne pyni ia ka jingmut u paidbah. Namarkata, ka jingaiwai 
ne die ia ki ri raj ka dei ban long bad ka jingmynjur ka 
dorbar bad na ka bynta ka jingbha jong ka. Ka jingaiwai 
slem ia la iew la hat bad Hum tyngka lypa ruh ka dei ban 
hap ha kane ka dkhot, tangba u Khasi u ju khein ba kane 
ka dei ka tyngka bam jong ki Syiem. 


Ka dkhot VI:- 

Kane ka khang ia ki Syiem ba kin aiwai ne die ia ki 
khyndew ha ki mynder bad ba kim dei ban shah ia la ki 
briew ruh ban leh kumta, khlem da iohbor na ka Sorkar. 
Kane ka dkhot ka long kaba donkam eh ha kane ka por 
ba u mynder u iatyrsuh ha ri Khasi. Ka jingkhang die ia 
ki ri kynti Id briew ka ia pyrshah ia ka riti Khasi, tangba 
ym banse ban leh la kane, bad kano ka riti ka bym don 
jingkylla baba la mon u paidbah na ka bynta ka jingbha 
ka ri bad ka jail bynriew ? 

Ka dkhot VH 

Ki law Sorkari ne ’law shnong la del ban don ha man 
la ka htma lada ngi kwah ban pynsah ia la ka ri bad ri ia 
ka jingitynnad jong ka, tangba ki dei ban don hapoh ka 
jingpyniaid jong ki hinta. Ngim iohi ba ki law Sorkari 
laba mynta ki don hapoh ka jingpyniaid ne jingpeit ki 
syiem kumba ong u Mr. Cantlie. 


Kane ka la don ha ka lynnong X. 


Dkhot Vni : — 


Dkhot DC : — 

Kane ka dkhot ka aibor ia ka Sorkar ban pynkhein 
syiem, ka bor kaba ma ka kum ka Paramount Power ka 
dei ban don. 



XXII 


KA JINGIASOHLANG KI HIMA 


Ki buna Khasi 25 tylli ki don 180,000 ngut ki briew, bad 
tang 153,000 ngut na ki ki long Khasi. Don kumba 75,000 
ngut ki Khasi ha Mylliem bad Khyrim bad kumba 45,000 
ngut ha Sohra, Nongkhlaw, Nongstoin bad Maharam. Lait 
na kitei ym don kawei ruh ka hima kaba don 4,000 ngut ki 
briew, bad saw tylli na ki ki don duna na ka 400 ngut Ki 
rit than eh bad kim lah thaw kam hima ki ban iasyriem ia 
kito kiba don ha ki hima kiba mynta. Ka jingbuh surok da 
kaba pyntrei bor, ka jingbuh briew ban ap brisoh, ka jing- 
pynkhuid iew khuid hat, bad ka jinglehniam shnong teng 
teng, kine ki long ki kam hima jong Id nongsynshar. Ki 
Mission, da ka jingiarap tyngka lem ka Sorkar jylla bad ka 
jingai sngewbha ki shnong, ki ai ki skul hikai; ka Sorkar 
ka siew ia ka jinglut ki ing ai dawai, tang artylli ki hima 
kiba iasiew tyngka lem. Ka Sorkar ka buh katto katne ki 
surok shnong da kaba siew lut ne siew khyndiat bad ka kit 
lut ha ka ia ka jinglut jong la surok motor saw tylli, la ki 
Khasi ruh ki siew la ka bynta da kaba siew khajna ia ki 
kali kiba pyndonkam ia ki. Ia ki pulit bad ki ingshari phoi- 
dari kiba bishar ia la mokotduma ki bajur la buh da ka 
Sorkar jylla. 

Ki Khasi kim pat khmih lynti na la ki nongsynshar jong 
ki ia ki kam hima kiba ki nongshong-shnong ha ki jaka 
Sorkar ki dawa. Kim ju siew khajna ka bathikna lait na ki 
khrong iew khrong hat. Ka khajna ing ruh ka long kaba 

lah ban slum tang da ka jingmynjur u khun-u-hajar na ka 
bynta kano kano ka kam ka bakyrpang, hynrei katto katne 
ki hima ki la pynlong ia kane ka khajna ka batblkna bad 
pynsiew man ka snem. Ki briew kim ai ia ki nongsynshar 
jong ki ka bor ban shim khajna na ka khyndew. Ki jingiatd 
bakla na kane ka riti, kum ka khajna na ki khlaw bad ki 
khar shynreh ki long kiba dang mih ynda wan ka Sorkar 
phareng bad bun ki bym sngewbha ia ki, namatba ki pyr- 
khat ba ka jingmih nangta ka dei ban leit sha ki shnong, 
ym sha ka Dorbar hima. Ka khajna na ki ing shet kiad ka 
long kaba dang mih shibit. Don katto katne ki khyndew, 
kum ki Ri-bam-syiem kiba lah ban buh kyrpang ia Id syiem. 
Ha ki shnong War, ia ka jingmih khajna ka barit kaba 
kynthup lang bad ka khajna na ka bynta ban ai bainong ia 
Id nongap bri, la sam bynta kat kum ka dustur ba la myn- 
jur da u paidbah ha Dorbar ha ka rukom ka baitynnad. 

Ka jingpyrkhat u Khasi ka long ba lah ban buh khajna 
kyrpang tang da ka jingmynjur ka Dorbar bad kata, ruh 
na ka bynta ka daw ne jingthmu bakyrpang, bad kano kano 
ka jingmih ka bym shym la buh khnang na ka bynta kitei 
ka dei ban leit ha kaba kyrshan ia ka ing syiem, ia Id sha- 
kri hima bad ki jingpynlut hima. Ka ing syiem ka mut ki 
kur u syiem, ym ka tnga bad ki khun jong u. Kano kano ka 
tyngka ba u shim ban kyrshan ia la ka tnga bad Id khun 
ka dei ban long da ka jingtip bad mynjur jong ki kur jong 
u Na kane ka daw ki ing syiem, kata ki syiem kynthei, ki 
peit ia kano kano ka jingmih na ka hima, ka bym shym buh 
kyrpang na ka bynta kano kano ka daw, kum ka Itamai 
jong ka ing syiem. Ym don jingpyniakhlad ia ka tyngka 
paidbah (hima) na ka tyngka kamai la jong lait tang haba 
shim khajna kyrpang na ka byttta kano kano ka jingthmu. 
Ka fehflfoa ka long ka barit, bad lait na Mylliem bad Khy- 
rim, ym lah tarn shuh ban pynlut ha ki kam paidbah ynda 



la pynlut ha kaba kyrshan ia ki syiem, ki i'ng jong la bad 
ki shakri him a. 

Ka jingmih na ka jingbymdon ki kam hima, khamtam lei 
ki pulit hima, ka long ka jingshaniah lut jong ki syiem ha u 
Sahep Bishar. Ha ki Sanad, ia ka bor jong ki la pynlong 
ban shaniah lut ha ka Sorkar : hynrei kata ka bor ka la tlot 
haduh katta katta, bad kata ym na ka jingleh jong ki Sa- 
hep Bishar, ba kham niar ban shem u syiem uba lah ban 
pynkohnguh hukum ne pynsiew kuna. Ia ka jingbymkoh- 
nguh u khun-u-hajar ki report sha u Sahep Bishar bad kyr- 
pad ia u ban leh ei ei. Baroh ka jingsynshar ha pyrthei ka 
shong khatduh eh ha ka bor bad lada kata ka bor ka don 
ha kiwei pat ha ka jaka ba kan don ha ki syiem, ka jing- 
synshar jong ki ka shu long kam kai noh. Ka jingiatai nia 
ba ia u syiem la kyrshan than ne ym shym kyrshan ei ei ka 
long ka bym donkam. Namar lah ban ong ba bun na ki 
Khasi hi ki tharai ba la kyrshan than eh. 

Ki jingialeh jied syiem ne sordar ki long ki jingtim jong 
ki hima. U syiem u dei ban wan na ka jait syiem hynrei ia 
u briew u ban long la jied da ka jingialeh. Ka jinglong 
syiem da ka jingjied ka long kaei kaei ka babha eh ha ka 
jingpyrkhat, hynrei ha ka jingshisha pat kam lah long satia 
kumba ngi ia iohi ha Europe na ka hima Rome bad Ger- 
many hyndai bad ka Poland pat mynta. Ha Id hima Khasi 
ruh ka long kumjuh. 

Ka rukom jied syiem ka iapher ha la ki hima. La 
thoh lyngkot ia kane ha ka kot ki Khasi jong u Sahep 
Gurdon ; ia ka jingthoh ka bapaka la thoh da u Sahep 
Bishar, Colonel Herbert. Ka jingbam tyngka ka jyllei, 
bad u syiem u kiew khet rynjain bad ki ram kiba u dei 
ban siew da ka tyngka hima. 

Kane ka rukom ka don la ka jingitynnad ha kaba shah 
ia ki briew ban pyniaid hi ia la ki kam bad katto katne de 

ka jingpeit. La ong ba ka kam ka babha eh ia la briew kiba 
dang dum ka long ban iehnoh ia ki kumto. Kane ka rukom 
kaba mynta ka don kata ka jingmyntoi, ka don ki jingmyn- 
saw lada iai leh sah kumne, ki jingmynsaw kiba da ka 
nusip sniew ki syiem kim lah ban sngewthuh. 

2. Ka jingmynsaw kaba bakhraw eh ka long na ki 
khun-ki-hajar hi. Ka jingnangthoh nang pule, ka jingrung 
ki jingpyrkhat bathymmai na ka jingiar ka niam Khristan, 
ka jingiakynduh bad ka jingim ka nongbah ka jylla kaba 
don hapdeng jong ki, kine ki la pynkylla shibun eh ia ki 
briew. Ki briew kiba la ioh jingnang jingstad shibun ki la 
mih. Ki syiem bad katto katne ngut ki myntri ki long kiba 
nang thoh nang pule, hynrei lada shim kyllum lang baroh 
ki dorbar jong ki myntri ki long ki bym nang ei ei. Lada 
ianujor bad ki jinglcylla ha ki briew ki dorbar jong ki 
myntri Id shu sah hajuh. Ym don khyndiat ruh ka jingroi ha 
ki ha kine ki .50 snem ba la lah. Ki briew kiba Ia nang la 
stad ki phai dien noh na ki dorbar, ki wad ia ka mgshari 
Sorkar bad ki kham sngewtynnad ia ki kam sain hima ka 
dorbar u Lat. Ka kynhun ki riewstad kaba iapyrshah ne ka 
bym hun ka long ka jingmynsaw ia ki hima. 

Ha ki shnong rit, ka jingnang jingstad ka barit ka trei 
ha ka mynsiem laitfuid ka jaitbynriew bad ka pynlong ia 
ki ban ym burom ia ki jingrai ki dorbar. Don ka jingkwah 
ban pynrit ia ka bor ki syiem bad ki Dorbar ha kajuh ka 
kyrdan, ha ki kam bishar, kumba don ki Doloi ha ki jaka 
Sorkar ha ri Jaintia, ha kaba ki Doloi ki bishar ia ki mo* 
kotduma dewani baroh hynrei lada apil, u S.D.O. u sngap 
biang ia ki kum bym pat bishar ei ei, bad ki mamla ruh ki 
lah ban iabuh plidar lada ki kwah. Ki plidar babun bad ba 
nang bun ki kloi eh ban shim ia kane ka kam lada plie lad. 
Wat mynta ruh, ki jingkyrpad, ki jingthoh bad ki jubab 
ha ki kam kiba wan sha ingshari u Sahep Bishar na ki 

Dorbar jong ki hima ki long kiba la pynthoh da ki plidar. 
Kane ka long ka badonkam ban peit bha namar ka pyni ia 
ka jingiaid ki jingpyrkhat jong Id briew. 


3. Ia ka jingrai ba ki jaka Sorkar ha ri lum kin rung 
hapoh ka Dorbar u Lat la rai da ki rangbah Khasi bad ha 
ka jingtip ba ka jait bynriew da kaba leh kumta kan iaid 
ha ki lynti artylli kiba lah ban nang jngai kawei na kawei 
pat. Ki rai bym lah kiar na kane. Mynta hi ki sordar jong 
ki shnong Sorkar ki iapher tang khyndiat eh na ki sordar 
jong ki hima ki barit ne na ki syiem rit bad ki lyngdoh, 
hynrei hapoh ka jingsynshar bathymmai kine ki jingiapher 
kin nang khraw. 

Lada Id jingpyrkhat bathymmai kin ktah ne em ia ki 
briew jong ki hima ka long kaba eh ban tip. Ha ki por ba 
la lah, ki shnong ha ki jaka Sorkar ki kylla long ki jong ka 
Sorkar namarba kim hun ia la ki jong ki nongsynshar. Ka 
jingkyipad ba dang shibit jong la briew kiba shaphang 
shathie jong ka hima Khyrim ban long jaka Sorkar noh ka 
long kaei kaei kaba ma. Ka jingda bakhlaifi jong Id hima 
ka long ba ka rukom synshar jong ki ka long ka basynshar 
hi ialade da lade, hynrei kan don ka rukom synshar lade 
kaba kham hapoh ka Dorbar u Lat ka ban iaiaid ryngkat 
bad ka. 

Ha ka liang ka jingmynsaw na shabar, kawei kaba wan 
eh ha ka jingmut jong Id syiem ka long ka jingkhem bor 
jong ka Sorkar. Na kane ka daw kim ju treh ban mynjur 
ia ka jingpynrung aifi. Ha ka lynnong kaba ha shuwa la 
pyni ba ka Sorkar ka don shibun ka bor hynrei kam pat 
pyndonkam ia kata ha ka ban pynmynsaw ia ki hima. Ym 
imat ba ka Sorkar India ne ki nongmihkhmat jong ka ha 
Assam kin pyndonkam ia kata ha ka ban pynmynsaw ; na 

baroh ki jingtieng, kata kaba aa ka Sorkar India ka long 
ka barit eh. 

Ka jingkylli baeh shaphang ka jingiadei bad ka Sorkar 
jylla hapoh ka jingsynshar thymmai ka long ka bym bit 
ban iatai nia hangne. Ka jylla ka siew na ka bynta ka jing- 
hikai skul, ki dispensari bad ka jingtrei ki shakri Sorkar rep 
ha ki hima. Lada ka Sorkar jylla kan dang siew ia kine, ki 
syiem kim lah ban iakajia bad ka ; nalor kata Id lchun-Jd- 
hajar hima ki ioh ka skul bah bad ki kam Sorkar kumba ioh 
Id raiot Sorkar. Ka jaka mynsaw ka long ka shnong Shillong 
bad ia ka jinglong jong ka la thoh ha ka lynnong kaba ha 
khmat. Ka jaka kumba ki shim nyngkong ka long ka barit 
eh bad shibun ki jingeh ki la mih. Lada ka Sorkar jylla 
ka shem ba don jingwit ha kaba pyniaid ia ka Shillong, 
ka lah ban iabitar bad u syiem Mylliem bad ban leh ia 
kiwei ki syiem ruh kumjuh. Lada ha kane ka jingialeh 
Id Khasi ki lah ban iatylli lang bad kyrshan ia la ki syiem 
ne em ym lah ban ong lypa mynta. 

4. Mynta yn pyrkhat kumno yn leh ban lait na kine ki 
jingmynsaw. Khlem ki myntri ba la ioh hikai ym lah ban 
pyniaid kam. Mynta hi tang katto katne Id kur (ki trai 
hima) ki nongshong-shnong tynrai jong ka hima. Id don ka 
hok ban jied myntri. Katto katne na ki kur Id don tang 
khyndiat eh ki mg. Ki briew kiba ki jied Id long ki bym 
shym ioh jinghikai ei ei. Bun na ki briew ki bastad ki long 
Khristan, bad lait na katto katne ki jaka, lah ban jied myntri 
ia Id Khristan. Ha baroh ki hima, lait noh na ri War, ki 
kur kim jied ia ki briew ki bastad lane kine ldm dei na ka 
kur jied myntri ne 1dm kwah hi ruh ban ialeh. 

gum ka nongmuna, ha Shillong kaba hapoh ka hima 
Mylliem, bun Id briew ki banang bastad bad kiba lah ba- 
iai Id sV»»g Ym ju don uwei ruh na Id u ban ioh jaka ha 

ka Dorbar ki myntri. Ka don ka daw ka bakyrpang namar 
bun na ki Id wan na kiwei pat ki hima bad 1dm kwah ban 
long ki raiot u syiem. Katto katne na ki kin long, lada shah 
ia ki ban don ha ka Raj dorbar ka ban pyniaid^ia ki kam 
shnong. Hapoh sor bad ha nongkyndong, kx riewnang 
riewstad kim leh ei ei ban iakyrshan ia la ki syiem bad ki 
khmih lynti pynban ia ka jingialeh pyrshah ki khun-ki-hajar 
hapoh hima. 

Hynrei ka jingdon jong kine ki briew ha ki Dorbar ka 
long ka jingdonkam ka bakhraw eh lada ki hima ki dei 
ban im. 

Ka hok jong ki kur ka ngam jylliew ha ki jingmut jong 
ki briew bad ka jingpynkylla sha ka Dorbar kaba lah ban 
jied da ki briew baroh ka long ka bym lah long. Kane kam 
iadei ei ei bad ki shnong War ha kiba ki briew baroh ki 
jied ia Id sordar bad ki rangbah shnong. 

Ka jingpynheh ia ki Dorbar ba kin kynthup lang ia ki 
briew ki bastad, bad pynsah kumjuh ia ki myntri ba la 
jied kumba ki long mynta ka long kaei kaei kaba lah ban 
leh. Ia ki lah ban jied da ki jaka ba la buh, kum ki raj 
(kane ka rukom ka lah ban ym pynioh ia la briew ki ba- 
stad), lane u Sahep Bishar u dei ban khreh ka kynhun jong 
kita ki briew na ka bynta kawei-pa-kawei ka hima. Ki 
Dorbar ki lah ban jied na kane ka kynhun katba ki don- 
kam ban pyndap ia ki jaka ba la buh. 

Kine kin ym long myntri junom, hynrei kin long tang 
katto katne snem. Kin ioh kajuh ka hok ha kaba rai kam 
kumba ioh Id myntri kiba mynta. 

Ka rukoirt ka ba-ar kan pynioh ia ki briew ki babit bad 
kan pynmih ka jingbha shisyndon. Hadien habud lah ban 
thaw kiwei pat Id rukom jied. Ki syiem kin ym kwah ia 
kane namarba ki lah ban shem jingeh ha kaba pyniaid ia 
kine ki briew* namar hapdeng jong Id yn don ki ban pynlut 

ia ka por tang ha kaba thaw kubnar. Hynrei lymda pyn- 
donkam kum ia kine ki briew ha ki kam hima, Id syiem kin 
nangeh nangeh ha kaba bat ia la ka jong ka bor. 

Lada kine ki jingkylla kin pyniaid shaphrang ia ki briew 
bad pynbha ia kine kin long kiba kylla kynsan than, ka 
long kaei kaei ka bym pat dei ban iakren. Ka jingkylla ha 
Id jingpyrkhat ka la don bad kane kan ym duna ha ki 
snem ki ban wan. 

5. Mynta yn ia pyrkhat ia ka jingiasohlang ki hima. Ka 
kam kaba nyngkong ka long ban pyniasoh biang ia ka 
hima Mylliem bad Khyrim hapoh uwei u syiem. La ju don 
tang kawei ka hima haduh shiteng ka 19 spah snem haba 
ka jingialeh hapdeng artylli ki tnat i'ng syiem ka la pynpait 
ia ka hima. Ka don ka jingleh kum kane ha ka hima Maha- 
ram ha kaba ki syiemlieh bad ki syiemiong ki iabynta 
ia la ka bor ha la ki jaka, hynrei kine la jaka ki la iasoh 
biang bad ka jingiakut ba yn jied tang uwei u syiem na 
kitei ki ing kat kum ka jingbuu briew ki nongjied. 

6. Hajan Mylliem ki don 3 tylli ki hima lyngdoh kiba 
don tang 6500 ngut ki briew. Kine ki lah ban iasoh bad ka 
hima Mylliem-Khyrim ; ki lyngdoh kin dawa ka kyrdan 
laiduid— shiteng, ha ka jingshisha kin pan ka kyrdan kaba 
lajan laitluid. 

Ka don kaei kaei kaba kum kane ha ki saw sordar 
jong Id saw Raj ha ka hima Khyrim ; ki lyngdoh Id lah 
ban dawa ka jinglaitluid kaba kham khraw ban ia ki 
saw sordar. Ka jingmih kan kham long kum ka jingiasoh 
ki hima ban iatylli kum kawei ka hima. Ki Apil ldn left sha 
ka Mylliem-Khyrim Dorbar bad ki lyngdoh kin ioh jaka 
ban shong Dorbar hangta. 

Ka jingmynsaw ka long ba kito Id bym hun ia ki lyng- 
doh kin phah Id jingkyrpad laiphew jait bad dawa ba dei 
ban bishar ia u lyngdoh na ka bynta ki jinglehbeifi ne ban 
khang nob ia u na ka bor synsbar ha kano kano ka kam. 
Ka nongmuna jong ki saw Raj Khyrim kam long ka ba* 
itynnad namar ki jingiakajia ki bajur hapdeng u syiem bad 
ki sordar ki ju mih bad dang shibit 3 ngut na hi sordar ki 
la kyipad ban iakhlad noh na ka hima Khyrim. Ki Khasi 
ki kham sngewbha ban iakhlad ban ia ka ban iasoh, haduh 
katta ka khlain ka jingkwah laitluid jong ki. Ki lyngdoh 
kHem artatien kin iakut ba ia ki mokotduma kiba ialeh 
pyrshah ia Id dei ban bishar da u Sahep Bishar. Ka jing- 
iasam bynta ia ki bor ka dei ban don ha ka jingthoh jong 
ka jingiasohlang ne ialong kawei. 

Ba ki jingeh bad jingshitom kin mih ka long ka bashai 
kdar, hynrei lada ki briew jong kine ki hima ki kwah ban 
iatyili lang kawei bad ki pyrkhat ba ka jingieid ri jong Id 
ka shong ha kaba iatrei lang ym ha kaba iarap ia u syiem 
Myffiem-Khyrim ne ia ki lyngdoh ha Id jingiakajia jong ki, 
kane ka kam ka lah ban iaid. Ka jingdon Id briew ki bastad 
bad kiba lah ha Id Dorbar ka long ka badonkam eh lada 
kwah ba kane kan long. Ha kawei pat ka liang lada ki 
briew ki iai iasoh lang ban iakajia pod hima kane ka plan 
kan ym lah ieng, bad ha ka jingkyllon jong ka barab ka 
jingkyrmen jong ka jingiasohlang Id hima ka baheh kan 
jah kan dam artad. Ka jingbymlah ieng jong ka kan ym lah 
ban iaiyngkat bad ka jingkyllon jong ka plan ban pyniasoh 
lang ia ki hima. Imat ba ka jingiasohlang jong ka Mylliem 
bad ka Khyrim bad ka jingkynihup lang ia kine ki hima rit 
ka long ka plan kaba ki rangbah Khasi ki dei ban iapyrkhat 
bhamynta. 

Shephang ki jaka sordar, ka Pbmsanngat bad 289 ngut 
id briew bad ka Nonglwai bad 298 ngut ki dei ban in den 
lang ha kitei haneng. ( 

7. Ki shnong sordar phang ri War jong ka Mawdon bad 
Dwara~N ongtymem Id don 500 ngut ki briew ha kawei 
kawei. Ki lah ban iasoh lang bad ka hiraa Sheila hynrei 
hapdeng jong ki bad ka Shelia ka don ka hima Mawlong 
bad 2300 ngut ki briew hapoh ki 3 sordar. Ka jingialeh 
hapdeng ka Shelia bad ka Mawlong ka lah ban ieng pyr- 
sbah ia ka jingiasoh, la ka jingrai ha kine ki snem hadien 
ba ia ki Wadar Sheila lah ban jied na kino kino ki nongia- 
leh kiba shong shabar ka shnong Shelia, ka la weng noh 
ia kawei ka jingeh ka bakhraw. Ki kam jong ka hima Sheila 
kim iaid bha satia ; ki apil bad ki jingiakajia laiphew jait 
ki wan khlem da pud sha u Sahep Bishar bad ia ki jingeh 
ha ka jingpyniaid kam la pynkynriah tang da ka jingiarap 
lem jong u. Don katto katne ki shnong kiba la khlad noh 
na ka bad kylla ^ka Sorkar. La kumta ruh ka long kawei 
na ki jingialang hima kiba im, la bunsien ka jingshongshit 
ka long ka bajur. 

8. Ia kiwei pat ki hima ba dang sah lah ban pyniabynta 
ha kine ki synjuk (group) harum : 

1) Ka Maharam, Mawsynram, Malaisohmat bad 
Bhowal. 

2) Ka Nongkhlaw, Nongspung, Mariaw, Rambrai, 
Mawiang bad Jirang. 

3) Ka Nongstoifi, Langrin bad Nobosohphoh. 

K3 dkfaot jong kine ki synjuk ki lah ban iasoh tang bad 
pynlong 3 tylli ki hima. U syiem uba im khatduh eh na 
kawei ka synjuk un synshar ia ka hima baroh kawei. Ia u 
nongbud jong u lah ban jied na kano kano ka lag syiem 
kaba ai mynta ia ki syiem jmg ka synjnk. 

Kine lai tylli ki hima kiba mih na kitei ki jingiasoh ki 
lah ban iasoh bad ka hima Mylliem-Khyrim bad ka hima 
Sheila. Ka hima Sohra kam wan hap ha kano kano ka 
synjuk. 

Ki myntri jong ki Dorbar kiba mynta kin sah kumjuh 
ha ki Dorbar jong ki hima kiba dang thaw kumtei. 

Ha kane ka rukom lah ban thaw ia ka jingiasohlang ki 
hima ka ban don tang 6 tylli ki hima. 

Lah ban khmih lynti ia ka jingiapyrshah ki syiem bad 
ki jait syiem ; hynrei ia ka jingpynduna ia ki hima lah ban 
leh da ka jingban jur u paidbah. 

Ka jingiasohlang jong kine 3 synjuk ki hima ban pyn- 
long lai hima kam long ka badonkam eh na ka bynta ka 
jingiasohlang ki hima. 

9. U Lat Rangbah Badortburom u kyntu ia ki hima ban 
iasoh lang bad ka jingmih nangne ka long ba ki syiem ki 
la iakynduh lang bad iamynjur ia kine ki jingrai harum : — 

I. Ki hima Khasi ba iasoh lang. 

Ngi-ki syiem jong ki hima Khasi, ki lyngdoh, ki wadar 
bad sordar, na ka bynta ki hima Khasi kiba ngi mih khmat 
ngi la iakynduh lang mynta bad pyniasoh ia kine ki hima 
harum — Khyrim, Mylliem, Nongkhlaw, Cherra, Nongstoih, 
Nongspung, Maharam, Mawiang, Mariaw, Mawsynram, 
Langrin, Rambrai, Nobosohphoh, Malaisohmat, Bhowal, 
Sohiong, Lyniong, Mawphlang, Jirang, Mawlong, Shelia, 
Mawdon, Nonglwai, Pomsanngut bad Dwara-Npngtyr- 
nem, Id ban khot Id hima Khasi ba la iasoh. 

It Ka jingthmu jong kane ka jingiasohlang ka long 
ban thaw ka jingialang saifi hima. 

1) Ban iatai nia bad pyrkhat shaphang kino kino ki kam 
sain hima bad kiwei pat ki kam kiba ktah lang ia baroh 
bad ban ialeh lang ha kita ki kam, haba donkam ban buh 
ia ki jingpyrkhat bad jingdawa jong ki ha khmat ka Sorkar. 

2) Ban pyni ia ka jingkwah jong ki ban iaioh bynta lem 
ha kaba pyniaid ia ki kam kiba iadei lang ia ki hima Khasi 
bad ha kaba pyniaid ia ki kam kiba iadei ia ka India baroh 
kawei, kiba la ioh bynta da ki briew jong ka Sorkar. 

3) Ban pynkhih ia ka Sorkar ba ha kino kino ki jingiadei 
jong ka bad ki hima trai ri ka ri India bad ha ka jingbuh 
kyrdan ia ka jinglong jong ki, dei ban khein ia ka jaka ki 
hima Khasi ruh, kiba don ka jingiasoh bad ka Sorkar. 

4) Ban buh ia ki jingdawa jong ki ban ioh ka kyrdan 
kaba kham khraw bad ka kam bishar kaba kham heh na 
ka bynta ka jingiaid shaphrang jong la bad ka jingkylla jong 
ka por. 

5) Ban pynlong ka jingiasoh kaba kham thikna, ka jing- 
iadei lok bad ka jingsuk hapdeng ki hima kiba iasoh bad 
ban kitkhia ia ki kam kiba iadei bad ka spah bad kiwei pat 
ki kam kiba iadei lang ia ka ri bad kiba dei na ka bynta 
ka jingbha bad ka jingiaid shaphrang jong Id briew bad ka 
jingsynshar babha jong ki hima. 

6) Ban rai ia kino ldno la jingiakajia kiba mih hapdeng 
kawei ka hima bad kawei pat da kt syiem ba la jied na- 
pdeng jong ki hi. 

7) Ban pyni barabor ia ka jingia&oh bad ka jinglong raiot 
bakohnguh ia u Patsha Bilat bad ka jingkitram jong ki la 
u na ka bynta ka jingiada bad jingburom ia ki riti bad ki 
hok. 


10 

III. Ba lada ym jia ei ei ki hima ba la iasoh kin iashem 
2 sien shisnem ha ka Dorbar ha ka jaka ba la buh ban 
iatai nia bad pyrkhat ia kino kino ki kam kiba iadei lang. 

IV. Ba kane ka jingialang ka rai ban phah ia kane ka 
jingthoh ba. pyniasoh ia ki hima Khasi lyngba u Sahep 
Bishar ka ri Khasi bad Jaintia sha u Lat badonburom jong 
ka Assam ba un mynjur bad khein ia kane ka jingiasoh- 
lang ki hima bad ban khein ia ki hima Khasi ba la iasoh 
lang kum kawei hapdeng kiwei pat ki hima trai ri ka ri India 
ha ka rukom synshar jong ka India ba la iasoh lang (Fede- 
ral constitution). 

10. Ka jingkwah ban ioh nongmihkhmat ha ka Dorbar 
iasohlang ka ri India (federal legislature) ka long ka bym 
dei ban sngewphylla bad kaba lah ban ai jingmyntoi na ka 
bynta ka jingiada jong ki. Ka jingkut jingmut ban iatrei lang 
ka long ka jingkylla kaba dei ban iaroh, na ka jinglong jong 
ki kaba mynshuwa, ka bym juh don syiem uba iadei lok 
bad u para syiem bamarjan, namarba ki iakajia pud hima 
eh. Ka jingrai ban iakynduh lang arsien shisnem kan ai lad 
ia u Sahep Bishar, uba dei ban don ka hok ban leit ha ki 
jingialang jong ka Dorbar haba u kwah ban buh ia kino 
kino ki kam ha khmat jong ka, ban pan jingpyrkhat lem na 
Id syiem ha kano kano ka kam hima. Hynrei ha ka jingshi- 
sha kane kam long ka jingiasohlang ki hima. U syiem tun 
lah leh ei ei Ichlem ka Dorbar jong u bad kaei kaba u ong 
ma u weibriew kam lah teh ia ka hima, kano kano ka kam 
kaba donkam kaba ki wan rah ha ka jingialang ka dei ban 
da sangeh bad kl lah ban rai kut ha kawei pat ka jingia- 
lang ynda ki la ioh ia ki jingpyrkhat na ki Dorbar jong kL 
Wat hadien kane ruh, ym don kano kano ka ban teh, lait 
na ka hukum Sorkar, ia kano kano ka hima ka bym treh 

ban mynjur ia kata ka jingpyrkhat. Hynrei wat lada bid 
noh ia ka jingmyntoi jong ka ia u Sahep Bishar ruh kuna 
kane ka Dorbar kan long kaba donkam lashai lashisngi na 
ka bynta ka jingpyrkhat ia ki kam ki babun. 

Lada ka Sorkar jylla kam treh shuh ban ai peisa ia ka 
jinghikai skul bad ka jingaidawai, ka Dorbar jong ki hima 
ka long ka jingialang kaba dei ban pyrkhat ia kane, ban 
phah ia ki syiem sha la ki hima ban pan jingpyrkhat na ka 
Dorbar jong ki bad nangta ban iashem bad rai ban leh 
kumno. 

Ha kawei ka kam jong ka jingiasohlang ki hima, ki 
syiem ki dei ban ialeh Iang. Ka jingduna bor jong Id ka 
mih na kaba kirn don phatok bad pulit ban pynbor ia la ki 
hukum. Ka phatok jong ki hima baiasoh lang kaba da 
pyniaid bha ka long kaba donkam, bad khyndiat Id pulit 
jong ki hima baiasoh lang ki ban pyndep ia ki warrant ba 
la pynmih da u syiem hapoh ka hima jong u bad ki ban 
kurup ia ki tiar ki tar haba donkam. 

Na ka bynta ka jingpyniaid ia kane ka kam hima yn 
donkam uwei u shakri jong ka Dorbar ki hima. Kane ka 
kam kan long shisha ka kam Id hima baiasoh lang baroh. 

Mynta hi ym lah ban khmih lynti ei ei ka ban palat 
ia katei. Namarba ka Dorbar kam donbor ban teh ia kano 
kano ka hima, ka jinglong jong ka kam long kaba da don- 
kam eh, hynrei lada ka don tang Id syiem. Id jingpyrkhat 
jong ka kin kham long Id jong Id syiem ban ia Id jong u 
paidbah. 

Ia ka jingdonkam ban thung ki myntri ldba la nang la 
stad la batai haneng. Man la u syiem u dei ban ialam lang 

bad uwei u myntri sha ka Dorbar ki hima bad uta u dei 
ban long u briew u banang bastad eh ha ka Dorbar jong 
u. Kine ki briew ki Iah ban sngewthuh ia ki jingeh ldba 
mih ha ki jingialang, ki jingeh kiba Iah eh ban long ldba 
kyllaiii shibun. 

11. Shaphang ka hima ba iasoh lang ka ban mih, ym 
dei ban ong ei ei na ka daw ba ia ki plan kiba la thaw ban 
pyni ia ka jinglong jong ka, ia ka bor bad ki shakri hima 
jong ka, la kyntait da ki Khasi kiba iohi ia la ba ki long 
kiba la iaid eh sha khmat bad ki bym lah ban trei. Ka jing- 
eh ka bakhraw ka long ka jingbymiadei jingmut jong ki 
syiem, haduh mynta ym don uwei ruh hapdeng jong ki u 
ban pyni ialade ba u kwah ban iabynta ia la ka bor bad 
ka hima ba iasoh lang. 

Lah ban ioh ei ei na ka jingmon jong ki syiem banpyn- 
long ka Dorbar ka ban thaw ka jingialum peisa jong ki 
hima bad buh u Shakri rangbah bad kiwei pat ki kam hima 
kat kum ka jingthmu barit ba la pyni haneng. Nangne kan 
mih ka. jingialang kaba lah ban peit ia ki kam ai dawai bad 
kam skul kiba lah ban mih hapdeng ki hima bad ka Sorkar 
kumba kan long ha kine ki snem Id ban wan. Lada ka 
jingrai jong ki syiem ban thaw ka jingialang sain hima ka 
mut ba kin thaw ka jingsynshar ia ki hima ba iasoh lang, 
baroh ki briew kin kwah ban iohi ia ki jingtyrwa jong ki. 

Kan kham bha ia uno uno u nongbthah ban ym 
treh ban ai plan kaba, wat lada ka long ka bajem eh, 
lah ban khang ia ki syiem na kaba kin iaid sha khmat ha 
ka lynti kaba Id la $dang da katei ka jingrai. Kano kano 
ka plan ka dei ban pyni ia ka jingshisha ba ka jingiasohlang 
ka mut ka jingai noh ia la ka bor ha kiwei pat kiba la 
thong. Ka jingsngewthuh ia kane ka del ban wan na Id 
syiem bad ki briew jong Id hi. 

KA JINGKYNTHOH 


Haduh mynta ruh ym pat iohi dak ei ei ka ban ai jing- 
kyrmen ba Id hima Khasi kin iasoh lang kawei (federation); 
bad wat ka jingthoh u Lat Rangbah ruh ka shu pynshong- 
shit kai tang khyndiat por. Ka jingialang la syiem bad ki 
jingiakut jong ki ha ka la shu jah dam noh kumba ju long 
kiwei kiwei Id kam Khasi, bad ngim iohi ei ei ia ldta ki 
hima Khasi ba la iasoh lang (federated Khasi States) laba la 
phah jingthoh kat sha u Lat. Ka pyni haduh katno Id hima 
bad ki nongsynshar jong ngi ki la kiew ha ka jingnang 
jingstad. Ki syiem bad ki Dorbar jong ki kin ym lah ban 
pynmih kaei kaei kaba kum katei. Lada ka jingiasohlang 
ki Hima Khasi kan mih la ban leh ia kata dei tang u paid- 
bah Khasi lang bad Id riewnang ’riewstad jong ka ri. 

Ban don ka jingiasohlang kawei-pa-kawei ka hima ka 
dei ban don ha ka jinglong kaba baroh ne ki babun ki ia- 
mon lang ban iasoh na ka bynta ka jingbha, ka jingkhlain 
bad ka burom jong ka ri. Ngim pat don kum kata namar- 
kata ngim lah iasoh. Hynrei lada ngim iasoh pat ngin poi 
shano ? Ym don jingartatien ba ngim lah ban ieng kum ki 
hima, haba nalor ka j ingrit bad ka jingsniew ka rukom syn- 
shar bad thung syiem, ngi iashut pat para hima thrait-shi- 
thrait. 

Ka plan kaba u Mr. Cantlie u ai ha kane ka lynnong 
kan ym lah ieng namar uwei u syiem Khasi rub um pat ju 
don u ban pyni ia ka mynsiem kaba iar palat ia Id pud ka 
hima jong u. U Mylliem bad u Nongkrem kin ym iasoh da 
la ka mon sngewbha, bad kiwei lei lei te ka long kaba ldm 
ju phohsniew. Ynda u paidbah hi u la tyrsuh te kata Id 
syiem 1dm banse. Hynrei shuwa ban poi sha kane ngi dei 

ban sar ia Id jingsniew laba don mynta ha Id hima. Klne, 
kumba pyni ha kane ka lynnong, Id long : — 

1) Ka jingbymdon Id kam hima (public service) ha 
ki hima. 

2) Ka jingpynkhlad ia ka tyngka syiem na ka tyngka 
hima. 

3) Ka jingpynthymmai ia ka jingjied ia ki nongshong 
Dorbar syiem bad Dorbar hima. 

4) Ka jingpynthymmai ia ka rukom thung syiem. 

Lada u paidbah Khasi bad ki ’riewnang newstad jong 
ka ri kin pynleit ia la Id jingpyrkhat sha Idne Id kam ka don 
ka jingkyrmen ka bakhraw, hynrei lada Id ’riewnang ’new- 
stad Id phaidien na la ki hima, ka ri bad ka jaitbynriew 
jong ngi lea don ha ka jingma ka bakhraw. 

APPENDIX B 


Ka jingiatehkular ba la ai da ki syiem jong ki hima rit 
ki lum Khasi, 1859. 

Ha u C. K. Hodson, Esq., Principal Assistant Com- 
missioner, Khasi Hills (na ka bynta ka Sorkar). 

Ngi, u Sundar Singh, u khun u Naluk Khasia jong ka 
Mawdonpunji, u Jo Sordar, u khun u Bna Khasia jong ka- 
juh ka jaka ; u Birsai Khasia, u khun u langthoma Khasia, 
jong ka Sinaipunji ; u Namsing Khasia, u khun u Amar 
Sing bad u Wansit Khasis, u khun u Suba Khasia jong ka 
Tangarpunji, ilaka Mawdon, Khasi Hills, ngi pyndep ia 
kane ka jingiatehkular, ka ban long ba kat ka jingkwah jong 
ka Sorkar, ngi hangne da la ka mon sngewbha ngi aiwai 
junom ia ki khyndew baroh bad ki khlaw bym rep ei ei 
kiba don hapoh ki pud jong ki ilaka Mawdonpunji, Sinai- 
punji bad Tangarpunji, kiba lada rep, kin ym pynduh pyn- 
sniew ei ei ia ki briew jong kine Id ilaka, bad kumjuh ruh 
ia ki jaka baroh kiba don maw don nar, bad kiba lah ban 
shem hadien, lait noh na ki par mawshun kiba la don ha 
ka jingaiwai ba ngi la ai mynshuwa. Ngi mynjur ruh ba 
ma ngi, ki khun ki ksiew jong ngi bad kito kiba dei ban 
ioh pateng kim lah ban ujor lada ka Sorkar ka pyndonkain 
ia kitei ki khyndew ba la wai da kaba pynbha ia ki, ne 
aiwai pateng ha kiwei pat ki briew bad buh nongrep ha 
Id, katba ki mon, ban ioh jingmyntoi. Ba ia baroh ki jing- 
tohkit kiba iadei bad kitei ki khyndew yn leh da ka Sorkar 
bad ngin ym doiibor ei ei ban buh kti ha kata ka kam. Ba 
ma ngi, ki khun ki ksiew jong ngi bad kito ki ban ioh pa- 
teng, lane ki briew ki ban long trai ia kane ka ilaka hadien 
habud, kin ioh barabor shiteng ka jingmyntoi kaba mih na 

kine ki khyndew ba la aiwai. Ba lada ym don jingmyntoi, 
ym dei ban pdiang ia ka jingdawa jong ngi ban ia-ioh 
marshiteng. Ba khlem ka jingshah jong phi ngin ym donbor 
ban aiwai ne die ia ka khyndew ha uno uno u Bengali ne 
u Phareng. Lada ngi leh pyrshah ia kane, kata ka jingaiwai 
ne ka jingdie kan long kaba leh be-ain. Shaphang ka jing- 
thoh ia kane ka jingiatehkular ngi la pynlong dorbar ha ki 
shnong jong ngi ha kiba ki briew ki la aibor ia ngi ban 
pyndep ia kane. Ba ngin ym don jingujor ia ka Sorkar lada 
ka pyniaid pat da kumwei ia ki par mawshun kiba la aiwai 
mynshuwa ha u Mr. H. Inglis, kiba don mynta ha ka Sor- 
kar, kat kum ka jingiakut jong ka jingaiwai ba la pyndep 
da nga u Sundar Singh bad kiwei. Ngi pyndep ia kane ka 
jingiatehkular kat kum kitei ki jingiakut haneng ha kane ka 
27 tank u Nailur 1859 kaba hap ha ka 12 tarik u Bhadra 
1266 B. S. 


Ki Sakhi — 

U Iang Laloo, Sordar ka Jowaipunji. 
U Miri Roy, batrei kum u Dubasia. 
U Solomon, u Dubasia. 


La mynjur ha khmat jong nga ha ingshari, bad la wan 
ai hi da kine ki briew : U Sundar Sing Sordar, U Jo Sordar, 
U Birsai Khasia, U Nam Sing bad U Wansit Khasia. 

